
Forord

– Jeg er en miljømerker. Jeg ble ansatt for lenge siden og håper noen sier fra den dagen jeg gjør mer skade enn nytte. Da vil jeg antakelig ta heisen med min svanemerkede rullator, være iført miljømerkede klær og allerede ha bestilt teksten til en fotnote på min gravstein: «Kista dreper ikke regnskogen». Om jeg velger kremering blir det en med varmegjenvinning, dioksinfilter og retursystem for metaller.

Det er uvanlig i vår tid at noen fortsetter i samme virksomhet i mer enn 25 år. Men motivasjonen har holdt seg fordi det ikke finnes noe annet sted jeg kunne bidratt sterkere til en bærekraftig utvikling. Jeg er privilegert som har en meningsfull og variert jobb i et av verdens rikeste land.

Det er få områder av samfunnslivet hvor det har vært prestert så mye tåkeprat og så mange festtaler som innenfor miljøvern. Kanskje fordi det er så enkelt å være enige om målene, men så vanskelig å finne de rette løsningene, og enda verre å leve som man prediker. De nordiske landene er foregangsland innenfor miljøteknologi men effekten av gode miljøvalg spises i dag opp av det vanvittige forbruket. Uansett så er det ikke tilstrekkelig å snakke om hva vi skal gjøre, vi må gjøre det også. Hos Svanemerket har man gjort jobben fra dag én, ved å stille konkrete målbare krav til miljøprestasjon. Det har vært mange stridigheter rundt hvordan merkeordningen skal bidra, hvilke krav som skal stilles til ulike miljøbelastninger og hvor strenge kravene skal være, men ingen kan bestride at miljømerking har ført til betydelige miljøforbedringer.

Jeg tilbød meg å skrive denne beretningen fordi jeg mener at alle som har arbeidet med miljømerking eller kommet i berøring med den på forskjellig vis, har fortjent en samlet beretning, en markering av hva vi har oppnådd av resultater. Kanskje kan oppsummeringen av de første tretti årene være motiverende for fremtidig bruk av verktøyet. Og så har det hendt morsomme tankevekkende ting, nesten hver dag.

Nordisk Miljømerking kunne gjort mer, innenfor andre områder, på andre måter, med andre målgrupper og vi har selvfølgelig gjort mange feil. Men jeg sier som den nåværende norske miljøvernminister Ola Elvestuen: Miljømerking er effektivt miljøvern. De som ønsker å kritisere Miljømerking for pengebruken, kan notere seg at de tretti millionene for eksempel Miljømerking i Norge koster norsk næringsliv og myndigheter per år, er det samme som prisen for 200 meter med motorvei, eller prisen for ti minutter med reklame på TV2. For den prisen oppnår fem millioner nordmenn og titusener av innkjøpere, god miljøveiledning. Det nordiske markedet med 30 millioner innbyggere, som utgjør verdens tolvte største økonomi, er stort nok til å gjøre en forskjell når næringslivet skal foreta sine produktendringer og markedsfremstøt. Derfor er Svanemerket en suksess med effekter langt ut over Nordens grenser.

Hvis du leser hele denne beretningen igjennom, vil du se at miljømerking fungerer, og at vi burde gjøre mer av det. I møte med næringsliv og myndigheter slipper man ikke lenger unna med store ord, tiden er kommet for handling. Det er sannelig på tide! Ledelsen i Nordisk Miljømerking har gitt meg lov å skrive denne beretningen uten detaljert styring, men jeg har hatt en referansegruppe til å kontrollere fakta. Beretningen blir subjektiv og det er vel like greit, ingenting er objektivt uansett. Det viktigste vi gjør er å bringe verden fremover, og da må vi tåle humper i veien.

Når man skal skrive om miljømerket Svanens første tretti år må man trekke ut hendelser som kan representere ulike aspekter ved ordningen og se ordningen fra ulike vinkler for å få det totale bildet. Hovedkapitlene i boka er ordnet kronologisk, og jeg prøver å belyse ulike aspekter i ulike kapitler.

God fornøyelse!

Tormod Lien,

Oslo, Norge,

15. oktober 2019

Det blåser på toppene. Fra venstre Anita Winsnes, Ragnar Unge, Gun Nycander, Riikka Holopainen, Martin Fabiansen og Elva Rakel Jónsdóttir.

Direktørene hilser

Svanemerket er til for deg og meg, for oss alle. De fleste lever travle liv og et miljømerke passer i vår tid, for da kan du ta raske og gode valg som bidrar til en bærekraftig utvikling.

I det nordiske markedet finnes det nærmere førti tusen ulike svanemerkede varer og tjenester som du kan velge mellom, enten du er en vanlig forbruker, innkjøper/investor, produsent eller forhandler. Miljømerket fyller to formål: du skal enkelt kunne velge produktene som sikrer fremtiden og merket skal gjøre det økonomisk lønnsomt å levere miljøprodukter til markedet.

Svanemerket blir tretti år i år. Seks av de ansatte i Miljømerking har fulgt organisasjonen i 25 av de 30 årene den har eksistert: Jan Erik Stokke, Bjørn Erik Lønn, Ragnar Unge, Gun Nycander, Sinikka Karppelin og Tormod Lien. Sistnevnte har fått i oppdrag å skrive denne jubileumsberetningen uten detaljerte retningslinjer for arbeidet. Boken er skrevet ut fra Tormods perspektiv og erfaringer, og vil derfor ikke være en komplett svanehistorie. Vi håper og tror det vil være et vellykket valg, slik at du som forbruker kan motiveres til å gjøre gode valg med vårt felles merke, for vår felles fremtid.

De som har fulgt oss ser at vi har blitt voksne nå. Vi har mer selvtillit men kan også vise ydmykhet i møte med andre, for vi er sammen om denne kampen. Kampen for å gjøre verden til et bedre sted, for naturen, for kommende generasjoner og for oss selv. Det har vist seg at ingen taper på miljømerking. Forbrukere og innkjøpere får enkel miljøveiledning, produsenter og leverandører leverer på en miljøtilpasset måte med lønnsomhet og myndighetene ser at miljømerkingen gir konkrete bidrag til reduserte klimautslipp, minsket ressursbruk, styrket biomangfold og lavere forbruk av helse- og miljøfarlige stoffer. Denne helhetstenkningen blir forstått og verdsatt og våre myndigheter ønsker å styrke de internasjonale miljømerkeordningene.

Svanemerket er et helhetlig miljømerke og verden trenger helhetlige løsninger. Miljømerking skal fortsette å gjøre sin del, bruk oss, vi vet vi kan levere. Vi starter beretningen med en historie som beskriver hvordan merket griper inn i hverdagen.

Gå ut og lev din svanehistorie, det er enklere enn du tror.



	Direktør Stiftelsen Miljømerking Anita Winsnes

	VD SISMAB Ragnar Unge




	Direktør Miljømerking Danmark Martin Fabiansen

	VD Ympäristömerkintä Suomi Oy Riikka Holopainen




	Elva Rakel Jónsdóttir Umhverfisstofnun, Environment Agency of Iceland

	 






DU farger verden grønn!

En hel generasjon nordboere lever med Gro Harlem Brundtlands ord: «Alt henger sammen med alt.» Mange mener likevel at Svanemerket opererer bare innenfor Norden. Faktum er at det pågår produksjon av svanemerkede varer og tjenester i mer enn 45 land. Om man inkluderer land hvor det produseres råvarer og halvfabrikata som inngår i en svanemerket produksjon, så kan man trygt hevde at Svanemerket bidrar til å farge verden grønn. Eller rettere sagt, du bidrar til å farge verden grønn, enten du er forbruker, innkjøper, investor, produsent, tilbyder eller forhandler av svanemerkede produkter. Du kan være stolt av at dine miljøvalg bidrar til den store dugnaden, som handler om å redde verden – litt hver dag.

Det pågår produksjon av svanemerkede varer og tjenester i 45 land verden rundt.



Visste du at Nordens samlede bruttonasjonalprodukt gjør oss til verdens tolvte største økonomi?1 Eller at Norden er større enn hele India og dermed den sjuende største landmassen i verden? Nå forstår du hvorfor det var så viktig å samle Norden bak et offisielt miljømerke. Du forstår hvorfor produsenter av varer og tjenester verden rundt faktisk er svært opptatt av hvilke miljøkrav og andre trender som kommer fra vår region. Ikke bare fordi mange «ser til Norden» fordi nye ideer som introduseres her ofte spres til andre regioner, men også fordi det er økonomisk viktig. Det er en myte at våre lands økonomier er for små til at store globale produsenter orker å bruke tid på oss.

I historien nedenfor er det bare to ting som er oppdiktet, navnet på hovedpersonen og dennes bosted. Ingen har ennå flyttet inn i de svanemerkede leilighetene som JM nå bygger på Vestre Billingstad i Asker, Norge. Det er et viktig poeng at historien like gjerne kunne vært skrevet i Tampere, Snefellsnes, Gilleleje eller Upplands Väsby.

En svanedag

Lilja Aker strekker seg i sengetøy uten å vite at det er produsert av firmaet Roki Tex i Lahore, Pakistan. Men senga vet hun er lokalprodusert, for hun klatrer ved Drammensfjorden og kan se over til fabrikken til Jensen i Svelvik når hun planter tærne i granitten, noe hun gjør så ofte hun kan.

At stua er full av svanemerkede byggevarer er heller ikke tilfeldig for JM har kjøpt inn maling fra Jotun Sandefjord, vinduer fra Nordan produsert i Polen, parkettgulv fra Kährs, produsert i Nybro, Sverige, fugemasse fra Hey'di, mikset i Frogner Norge. Lilja Aker er gift med Werner Aker junior, astmatiker og idealist født i Oslo, selvutnevnt indikator på byens miljøtilstand. De måtte flytte fra Oslo på grunn av den dårlige lufta, men nå besøker de byen så ofte de kan.

Werner har allerede syklet inn til byen han måtte forlate ti år tidligere på grunn av astma, mens Lilja sender takknemlige tanker til Princess for de myke håndklærne, uten å vite at de er produsert i Bandung, Indonesia. Hun tar på seg jeans kjøpt på Cubus, med denimstoff fra verdens største produsent, Isko i Tyrkia, og den svanemerkede t-skjorta hun har fått av en venninne med påskriften «No planet B», levert av det svenske firmaet Cottover. Hun har lest seg opp på tekstilkravene og vet at her brukes det ingen livsfarlige kjemikalier i produksjonen av bomull, at avløpsvannet renses og at klærne er fri for giftstoffer når de ankommer butikken.

Lilja spiser minimalt på morran, men tar en kaffe latte og to hjerter med melkesjokolade. En tradisjon hun og Werner etablerte da de var nye for hverandre og har holdt vedlike i mange år.

Hun svinger innom kjøkkenet og setter i gang en maskinoppvask med middel fra Unilever i Le Meux i Frankrike, en virksomhet med global omsetning på hundre milliarder kroner og femtitusen ansatte. På badet heter sjampoen Änglamark og er kjøpt på Coop, produsert i Silkeborg Danmark.

Selvfølgelig burde de klart seg uten bil, men med to unger som går i barnehage ved Semsvannet har de kjøpt en liten Ampera. Og den må vaskes, altså konsumeres to melkehjerter, en for hver av unga, i bilen etter at de er trygt levert og St1 bilvaskehallen fikser bilen. Den første svanemerkede i Norge, åpnet med hyllest både fra forbrukerminister, ordfører og Vestfjorden Avløpsselskap, som alle er glad for at avløpsvannet blir bittelitt renere, slik at de kan omgjøre bæsj til gass og jordforbedring. Biogassen er svanemerket selvfølgelig.

Før hun tar toget inn til Oslo, må Lilja innom kontoret i Asker. Hun arbeider med regnskap og sitter godt i en kontorstol fra Håg Capisco produsert på Røros, og rekker også en liten flørt med den mannlige sekretæren som sitter i en resepsjonssofa fra Helland møbler, produsert i Stordal. Lilja har fått fri fra jobben for å delta på et arrangement som Werner har anbefalt, Svanekonferansen på Scandic Edderkoppen. Hun skriver ut programmet på en Sharp skriver produsert i, Yamato-Koriyama City, Japan, på kopipapir fra Lenzing Østerrike. I døra på vei ut møter hun en polsk dame fra Elite Servicepartner, som driver svanemerket renhold, og gir henne et melkehjerte og sender takknemlige tanker til krevende innkjøpere som har gjort det lønnsomt for Elite å svanemerke driften.

Lilja Aker gleder seg til å nyte en dag proppfull med miljøinspirasjon på det svanemerkede hotellet midt i Oslo. Hun vet at hoteller er samfunn i miniatyr og miljømerkingen garanterer at dette hotellet er blant de miljøbeste både på restaurant, konferanse og gjesterom. På fortauet utenfor står det en bil fra vaskerikjeden som har levert rent sengetøy med minimal belastning. Nor Tekstil har spart energi tilsvarende forbruket til 4 500 personbiler per år siden de startet med svanemerking. Nå kjører flere og flere av bilene på biogass og kjeden er blant de første til å fange mikroplast på flere av sine vaskemaskiner. «Bra start på dagen», tenker Lilja.

Et produkt ulikt alle andre

Nå vet du mer om dagens tilstand, og snart kan du lese historien helt tilbake til 1893. Men du bør vite litt om hvordan miljømerking fungerer for å få mer ut av lesingen. Du vet det mener du? Ja kanskje, men kanskje ikke.

Hva får lisensinnehavere?

Miljømerking tilbyr produsenter og forhandlere et produkt ulikt alle andre. Arbeidet med å overbevise en leverandør om at denne bør satse på Miljømerking, er så ulikt støvsugersalg som det kan få blitt. De som tilbyr varer får et konkurransefortrinn ved at Miljømerking, som en uavhengig part, garanterer at produktet er blant de miljømessig beste. Hovedmotivet for å søke om merket er nesten alltid kommersielt, man ønsker å styrke virksomhetens inntjening og sikre dens posisjon eller overlevelse. Det hender faktisk at virksomheter som ikke sertifiserer seg eller sin vare, taper såpass store kontrakter at de må innstille produksjonen. Oftere og oftere har aktørene i tillegg et genuint ønske om å bidra til et bedre miljø, men effekten av miljømerking avhenger ikke av det.

Det finnes antakelig ingen andre bransjer hvor man bare får levert «produktet» man betaler for (lisens for Svanemerket) om man dokumenterer at det man leverer oppfyller strenge krav, og tar risikoen som ligger i det å miste lisensen etter bare tre til fem år. Den aktøren som tilbyr lisensen har da strammet inn kravene for å kunne få den. Lisensinnehavere tar likevel risikoen fordi «selgeren» har et annet mål enn økonomisk utbytte, nemlig mål om stadige miljøforbedringer. Et mål (nesten2) alle i samfunnet er enig i.

Organisasjonen

Nordisk Miljømerking teller 160 ansatte fordelt på kontorer i Norge, Sverige, Danmark, Finland og Island. Oppgavene er å utvikle miljømerkingskrav, behandle søknader, dra verden rundt på kontrollbesøk i produksjonen, markedsføre produktene i samarbeid med leverandørene, spre kunnskap til befolkningen, drive salg mot produsenter og leverandører, administrere alle de nevnte områdene og sikre en økonomisk bærekraftig drift av organisasjonen. De siste årene har også alle landene etablert hvert sitt Nettverk for miljømerket innkjøp, som bistår innkjøpere som stiller miljøkrav med motivasjon og veiledning.

Svanemerkede produkter

I mai 2019 var det registrert 38 764 varer og tjenester med Svanemerket i Norden, innenfor 51 av de 65 produktgrupper hvor det er utviklet miljømerkingskrav. Hele 14 101 av produktene er gjenbruks tonerkassetter for et stort antall ulike modeller av skrivere, slik at et mer beskrivende tall er 25 600 produkter.

Miljømerking vedlikeholder og reviderer de 65 bransjekravene opp mot ny kunnskap om bærekraftstemaene, og de utarbeider også krav til kvalitetstester, krav til arbeidsmiljø og sosiale betingelser i tillegg til de rene miljøkravene. Det kreves en del administrasjon når alle råvarer, halvfabrikata, kjemikalier, prosesser, fabrikker, forbrukstall og foredling for nærmere 40 000 varer og tjenester skal dokumenteres med resepter, sikkerhetsdatablad, analyser og beskrivelser, og all informasjon er lovet konfidensiell behandling.

Utvikling av krav

Hvert tredje til femte år ser Miljømerking over, utvider eller strammer inn de mange tusen ulike kravene slik at merkingen henger med i tiden. Det krever høyt utdannede eksperter innenfor mange miljøfaglige områder: alle former for kjemi, energi- og materiallære, bygningsteknikk, biologi, økologi, naturvern og sosiale rettigheter.

Man trenger bred kompetanse for å kunne kommunisere med de ulike målgruppene for Svanemerket som teller både produsenter, forhandlere, innkjøpere/investorer, jurister, forbrukere, byråkrater, presse og politikere.

Eksempel på revisjonsplan for kriteriene for småhus, bolig, skoler og barnehager.



I internasjonal standardiseringsterminologi er Svanemerket en Miljømerking, Type 1, og reguleres av ISO standard nummer 14024. Det betyr at merket er frivillig, stiller bredspektrede miljøkrav (multikriterier), er basert på livssyklusvurderinger, skjerper kravene jevnlig, utvikler kravene i åpenhet, opererer med kjente kostnader, og bedriver en tredjeparts sertifisering som er uavhengig av industrien.

Finansiering

Lisensinnehavere betaler en avgift for bruk av merket, typisk 0,3 prosent av den svanemerkede omsetningen, for eksempel 3000 Euro for en svaneomsetning på 1 million Euro. Maksimal avgift per varegruppe er 100 000 Euro.

I tillegg er det en søknadsavgift på 3000 Euro å søke, pluss at produsentene må regne med tidsbruk på å arbeide med dokumentasjon, nødvendige tester og vurderinger samt i noen tilfelle økede priser for råvarer. Det er sjelden at kostnadene er så store at sertifiseringen medfører noen prisøkning for kjøperne. Det skyldes at produsentene er såpass miljømodne i 2019 at de regner miljøtilpasning av produktene som en forventet kostnad i likhet med andre produktutviklingskostnader. Det skulle også bare mangle. Det hjelper også at Svanemerket er en veldig billig miljømarkedsføring slik at det lønner seg.

Hva er miljøvennlig?3

Er det å kutte CO2-utslipp? Skal vi sikre livsgrunnlaget til barna våre, må klimaproblemet løses først. Eller er miljøgifter enda viktigere? De gjør ubotelig skade på helse og miljø så det må da være viktigst av alt å kutte bruken av dem? Og hva med plasten? Plasten som flyter overalt og som ikke blir borte når den (omsider) brytes ned, den blir bare til mindre biter. Eller nei, biologisk mangfold er viktigst! Naturpanelet la nylig frem en rapport som dokumenterer at flere arter er truet av utryddelse nå enn noen gang tidligere i historien. Det sier seg jo selv at økosystemkollaps må være miljøproblem nr.1?!

Det hadde vært greit hvis spørsmålet om hva som er best for miljøet hadde et enkelt svar. Men det blir for enkelt. Miljøspørsmål handler om hele kloden, all naturen, hele menneskeheten. Det handler om alt som spirer og gror, ånder og lever. Det handler om store og verdensomspennende fenomener og krefter av vind og vann og varme. Skulle alt det kunne favnes i en enkel merkelapp? Når Svanemerket utvikler miljøkrav, kutter vi både ned på energibruk og klimagassutslipp, vi sikrer råvaresituasjonen og det biologiske mangfoldet, vi skjærer bruken av miljøgifter og skadelige kjemikalier ned til et minimum. Vi må tenke helhetlig.

En datamaskin er ikke miljøvennlig fordi den bruker lite energi, hvis den samtidig inneholder mye kvikksølv. En sofa er ikke miljøvennlig fordi ulltøyet den er trukket med kommer fra økologiske sauer, hvis trebeina er fra nedhugget regnskog.

Alt i naturen henger sammen. Slik må det være for at livet skal opprettholdes fra det minste kryp til den største koloss. Miljøproblemene – klimaendringer, farlige kjemikalier, tap av artsmangfold, overforbruk av ressurser og avfall på avveie – påvirker naturen fra øverst til nederst i hele sin bredde. Da kan vi ikke komme med en éndimensjonal løsning, vi må jobbe bredt, og redusere miljøbelastningen over hele linja. Det er dette Svanemerket gjør.


Nordiske ministere hilser

Timo Harakka, arbetsminister Finland



«Svanenmärkningen bidrar till en hållbar utveckling. Genom att välja en Svanenmärkt produkt kan konsumenten bidra till en bättre miljö och samtidigt stödja nordiskt arbete och ekonomi. För företag ger Svanenmärket ett mervärde speciellt på den skandinaviska marknaden och en konkurrensfördel genom att inverka på konsumenternas och kundernas inköpsbeslut.»

Ardalan Shekarabi, civilminister Finansdepartementet Sverige



«I offentlig upphandling underlättar miljömärkningen att större inköp kan präglas av ansvar för miljön.»4

Guðmundur Ingi Guðbrandsson, minister för miljö och naturresurser, Island



«Svanemerket gjør det enklere for folk flest bidra i miljøkampen. Vi stoler på svanen for de har grundige prosesser og grundige kontroller. Den store fordelen er at de gjenkjennes som et miljømerke, det er ikke alle miljømerker forunt.»

Foto: Bjørn H. Stuedal/Klima- og miljødepartementet.



Ola Elvestuen, klima- og miljøminister, Norge



«Miljømerking er svært effektivt miljøvern!»5

Rasmus Jarlov, næringsminister6, Danmark



«Svanemerket stimulerer næringslivet til å levere bedre miljøløsninger. De virksomhetene som svanemerker sin vare eller tjeneste vil garantert bli mer konkurransedyktige i fremtidens marked. Det skal lønne seg å satse grønt og Svanemerket er en garanti for dette.»


1893-1909 De første svanemerkede produkter i Danmark

Begrepet Svanemerket ble faktisk brukt allerede for 125 år siden, lenge før den seriøse merkingen var påtenkt:

«Husmoderens stolthet er blendende hvidt linned. Som det bedste middel til at opnaa dette, har man nu i 25 aar brugt Dr. Thompsons sæbepulver med Svanemerket. Faas overalt.»



Annonsen var innrykket 17. september 1906 i avisen Hejmdal i Danmark. Produktet ble markedsført med Svanemerket allerede i 1898, men da uten den forklarende tekst.

Det aller første produktet som ble annonsert med Svanemerket i Danmark var bordkniver, og det skjedde allerede i 1893 da annonsen til høyre sto innrykket i Nestved Tidende, Sydsjællands Folkeblad. Det er uklart hva som er grunnen til at Svanemerket er oppfattet som et kvalitetsstempel, men det kan nok skyldes at svanen som fugl er ren og hvit.

Men det stopper ikke der for Repræsentant N. Holm Jensen markedsførte den 24. august 1907 i Aarhus Amtstidende (og et stort antall ganger senere) en svanemerket essens produsert av de sunneste urter. Produktet indeholder ingen skadelige kemikalier påstås det. Generalagent var O. R. Tranberg i Helsingør.

Allerede i juni 1909 virker det som om annonsen har hatt effekt, for «Nu drikker Alle» den svanemerkede bitter, om man skal tro budskapet i Jyllandsposten.

I en annonse Kolding Socialdemokrat samme år, er produsenten enda mer henrykt:

– Den der en gang har drukket den ældgamle original-Sundhedsbitter med Svanemærket, drikker aldrig andet.

Dette må ha vært et fantastisk produkt! Tenk å ha levet i disse årene.

Men samtidig må en slik drikking gi konsekvenser og avisutklippet på neste side, fra avisen København i 1909 forteller også om nedsiden. Det hjelper ikke at essensen er svanemerket, for du kan like fullt bli avhengig (få drikkesyke). Likevel er det fristende å nyte et lite glass i varmen. Det er i det minste en kortsiktig løsning, for blir man beruset kjenner man ikke myggstikkene og man kan fortsette å sitte uten jakke.

Tranberg selger essensen. Om du ønsker å kjøpe en sommerjakke finner du den til salgs i Vestervoldgade 5, mens Fru Pedrin helbreder drikkesyken.






1913 Det første svanemerkede vaskemiddel i Norge

Et søk i gamle norske aviser avslører at O.G. Fjeldheim allerede i 1913 markedsførte det første svanemerkede vaskemiddel i Norge. Det er ikke tydelig hvorfor leverandøren valgte å kalle produktet for svanemerket. Antakelig har det ingenting med miljø å gjøre, men det er likevel interessant at produktet markedsføres med høit fedtinnhold, ualminnelig drøyt og sterkt skummende.

Den første annonsen for et svanemerket vaskemiddel.



I noen tiår var det også vanlig å markedsføre kvalitetsappelsiner som Svanemerket i Norge. På nittentrettitallet fantes det også reklame for svanemerket linoleumslakk og garn.

Annonse for svanemerkede appelseiner.




1960-1980 Miljøoppvåkning

Planeten vår begynte allerede på seksti- og syttitallet å vise symptomer på overbelastning og forgiftning. De sterkt giftige kjemikaliene i gruppen polyklorerte bifenyler (PCB) ble på syttitallet avslørt som en miljøbombe. Stoffet ble benyttet i kjemiske byggprodukter, isolerglass og elektrisk utstyr. Problemene med bruk av kvikksølv ble synlige, likeså effektene av storstilt bruk av plantevernmidlene DDT, Lindan, og Klordan. Man opplevde en sterk overgjødsling på grunn av fosfater og andre utslipp fra landbruk, papirindustri og husholdninger.

Gruvedrift skapte problemer og tidlig på åttitallet fylte firmaet Titan Jøssingfjorden med gruveslam, og måtte rydde opp ti år senere. I 1986 skjedde atomkraftulykken i Tsjernobyl, og i 1987 signerte landene den såkalte Montrealavtalen som skulle føre til sterkt reduserte utslipp av ozonødeleggende stoffer.

Det er illustrerende at deltakere i 1. mai toget, som er den norske arbeiderklassens kamp-dag for faglige og sosiale rettigheter, i 1969 protesterte mot forgiftningen og oppfordret til mer naturvern.



Miljøbevegelsens organisasjoner bidro til å bringe forurensning frem i lyset. I Norge gikk de til aksjon mot slamdeponering utenfor Jøssingfjorden, de oppdaget filtersyre nedgravd i Fredrikstad, atomavfall i usikrede tønner på Kjeller og tung forurensning i havnebassenget i Oslo. I Sverige protesterte bevegelsen mot store utslipp av bly og andre tungmetaller fra Höganäs jernverk. Allerede på 70-tallet ble det anlagt sak mot BT Kemi som hadde gravd ned 200 tønner med restprodukter fra produksjon av plantevernmidler. Området er fortsatt ikke fritt for miljøgifter.7

Tsjernobylulykken, ozonhullet over Antarktis og Brundtland-kommisjonen bidro til at miljø fikk større offentlig oppmerksomhet utover 1980-tallet. Dette skapte også større folkelig engasjement. I 1989 var miljøinteressen større enn noen gang, før den igjen skulle begynne å synke.8

Hvor kom forurensningen i Norden fra? Forurensningskildene var mange. I 1970-årene kunne det meste føres tilbake til forbruk av energi som var fremstilt industrielt, eller til produksjon og forbruk av industrivarer. I Norge slapp industri og bergverk i 1976 ut 114 000 tonn svoveldioksid, 74 prosent av hele landets utslipp. Disse utslippene bidro til luftveisinfeksjoner og til forsuring av jord og vann. Industriutslipp av viktige gifter som kadmium, sink, bly og dioksiner var hovedårsaken til advarsler mot å spise fisk og skalldyr.

Nasjonale og internasjonale miljøproblemer var altså bakteppet da Miljømerking kom opp som en mulighet på slutten av åttitallet.

Dette bildet er fra Tsjekkoslovakia som etter Murens fall og oppløsning av Sovjetunionen, kunne avsløre for omverdenen at det kommunistiske eksperimentet hadde hatt store følger for naturmiljøet i Øst-Europa, med skogdød og store utslipp fra ulike industrier. Folk var nå mer opptatt av leveforhold enn mer penger.



På det personlige plan hadde min mor få år tidligere avsluttet sin gode vane med å skylle melkekartonger i vann og gjenbruke disse for å pakke fisk. Hun hadde sluttet å ta vare på gamle strikker fra syltetøyglass og å vaske plastposer for gjenbruk. Hun hadde gitt etter for presset fra venninner som «fulgte med i tiden», og kastet alt i avfallet og kjøpte i stedet ny emballasje i butikken.

Min far kjørte hogstmaskin og bidro på den måten til den industrielle revolusjon i skogbruket. Han var også såpass «moderne» at han lot motoroljen renne rett på bakken når han skiftet til ny olje. «Det er jo så mye skog og mark å ta av», var hans kommentar når jeg utfordret ham på hans uholdbare praksis.

Både mor og far hadde adoptert det moderne samfunnets holdninger: naturen tåler alt og «the answer to pollution is dilution». Snart skulle deres yngste sønn utfordre dem.

Vi er nå fremme i 2019 og de internasjonale miljøproblemene er langt fra løst, noe historien fra Accra illustrerer. Accra har visjoner om å bli Afrikas reneste by, men de har et stykke frem.

Bevisstgjøringen skjer flere tiår senere i Afrika enn den gjorde i Norden, men den tvinger seg også frem, slik den gjorde i Tsjekkoslovakia. I Accra får både husdyr og fisk i seg såpass mye plast at det truer eksistensen til hele samfunn. Når «Jernteppet» falt, mener man mange at det like mye skyldtes en uholdbar miljøpolitikk som manglende frihet.

Det vil alltid være behov for miljømerking. I Norden for tretti år siden var også miljøproblemene svært synlige og bordet dekket for det nordiske Svanemerket. Men før den tid kom det tyske offisielle miljømerket.


Bilde av innbygger i Accra, Ghana som kaster avfallet sitt rett i havet.9

Foto: Urix NRK Norge




1978 Blå Engel etableres i Tyskland

I 1978 etablerte Vest-Tyskland verdens første offisielle miljømerke, og valgte FNs miljøprograms miljøengel som sitt symbol, men med omvendt fargelegging. Engelen ble blå og ikke hvit.

Etter ti år hadde 2 250 produkter fra 500 ulike virksomheter rett til å benytte miljømerket, åttito prosent av vesttyskerne kjente merket og dets betydning, noe som betydde 45 millioner forbrukere. Organisasjonen bak hevdet at miljømerking av maling alene hadde beskyttet miljøet mot utslipp av 40 000 tonn løsemidler årlig.

Det var innenriksministeren sammen med miljøverndepartementet som etablerte ordningen, som bare skulle omfatte produkttyper hvor det ikke var innlysende hvilke produkter som var de miljøtilpassede. Man fokuserte også på å utvikle kun et fåtall kriterier, som skulle omfatte den viktigste miljøbelastningen. For eksempel vannbasert maling, lavenergilamper, resirkulert papir og så videre ble miljømerket.

1987-1988 Et felles nordisk miljømerke

«Bakgrunnen for en nordisk positiv miljømerkeordning må ses i lys av en sterkere vektlegging av den produktorienterte miljøpolitikken mot slutten av 1980-tallet. Med Brundtland-kommisjonens rapport ”Vår felles framtid” kom begrepet bærekraftig utvikling på dagsorden, som blant annet innebar en økt fokusering på sammenhengen mellom produksjon og forbruk. Rapporten betonet så vel produsentenes som forbrukernes ansvar for å bidra til en bærekraftig utvikling.»

Evaluering av Nordisk Miljømerking, Del C, 16. mai 2000

Allerede i 1987 diskuterte svenske politikere miljømerking men da med utgangspunkt i en svensk ordning. Den 14. november 1987 skrev det svenske Dagbladet:

«Energiminister Birgitta Dahl aviserat ett system för miljömärkning av varor som finns just nu. Man funderar på hur ett system med miljömärkning skall läggas upp.»

I 1988 arkiverte Narvik Ingeniørhøgskole en utredning gjort av det norske Forbrukerrådet kalt Forslag til modell og organisering av miljømerking i Norge, datert juli 1988. Utredningen er overraskende forutseende rundt hva som kan bli utfordringer og muligheter med merkingen. Og innledningen er tydelig på hva som er hensikten med merket. De temaer som berøres og delvis løses i denne beskrivelsen, har satt sitt preg på merkeordningen i alle dens 30 år.

I utredningen skrives det: «Norges forbruksminister lanserte tidligere i våres på et nordisk ministermøte at Norden sammen burde få til miljømerking av produkter. Etter det har saken blitt diskutert i blant annet et utskott (utvalg) under nordisk embetsmannakomite for Konsumentfrågor, og det er bevilget midler til et samrådsforum for miljømerking for 1989. Det ligger innebygget i dette prosjektet at særlig Norge og Sverige vil kunne ha startet en organisasjon for å drive en slik merking. Arbeidet i dette samrådsforumet vil derfor vesentlig bestå i å:

• Koordinere kriterieutvelgelsen

• Samkjøre produksjon av reklamemateriell

• Fremme interessen for miljømerking hos Nordiske produsenter og importører og

• Arbeide for å fjerne eventuelle tekniske handelshindringer for miljømerkede varer»

I utredningen argumenteres det for at man nettopp i Norge har en høyere miljøbevissthet enn i mange andre land og at dette skyldes bekymring rundt hullet i ozonlaget og algevekst.

Innholdsfortegnelsen demonstrerer hva som var de viktigste avklaringer som måtte gjøres før man satte i gang. Man måtte finne ut:

• om det var et marked for miljøvennlige produkter hos forbrukere og innkjøpere

• om det var interesse for miljømerkingen hos produsenter og importører

• om man kunne kopiere det tyske miljømerket Blå Engel, som hadde blitt etablert allerede på 1970-tallet

• hvilken organisasjonsform man burde velge

• implikasjoner av et nordisk samarbeid, kostnader og inntekter og fornuftige avgifter

Dette ble også tatt opp i Nordisk ministerråd gjennom Nordisk embedsmannakomitè for konsumentspørsmål (NEK), som fikk i oppdrag å utrede mulighetene for en harmonisert nordisk miljømerkeordning. Man antok at en nordisk samordning skulle innebære en bedre kostnadseffektivitet, mindre dobbeltarbeid og større produsentinteresse enn ved etablering av nasjonale ordninger, fordi markedet ble større. Norges statsminister opererte ikke bare som verdens miljøvernminister, i kraft av sitt oppdrag for FN, men var også tidlig ute med å signalisere støtte til miljømerking, som i Arbeiderbladet 23. januar 1989. Men det var den norske forbrukerminister Anne-Lise Bakken som først foreslo merkingen, og tok initiativet på nordisk nivå.


Gro-Harlem Brundtland var en forkjemper for etablering av et felles nordisk miljømerke.

Det er inspirerende å se at Anne-Lise Bakken tretti år senere fortsatt står bak gode miljøinitiativ. Hun er, når dette skrives, styreleder i Hedmark Trafikk, som er det fylkeskommunale selskapet som drifter busstjenester i Hedmark fylke. Selskapet inngikk i juni 2019 en avtale om leveranse av busstjenester til en verdi av 1,6 milliarder kroner. Et av miljøtiltakene er øket bruk av biogass og elbusser, det andre er svanemerking av bussvaskehallene som skal benyttes.10 Dette blir de to første bussvaskeanleggene i Norge som svanemerkes.

Hedmark Trafikk, juni 2019. Fra venstre: fylkesråd Anne Karin Torp Adolfsen, administrerende direktør hos Hedmark Trafikk, Arne Fredheim, styreleder Anne-Lise Bakken og administrerende direktør Ole Engebret Haugen fra Vy Buss AS.

Foto: Jo Espen Brenden, Ringsaker Blad



Tilbake i 1988 legger svenskene frem en utredning i desember. Sven Rune Bergkvist, VD i Statshälsan, er ansvarlig utreder i Sverige.11 Her foreslås det at en hvit engel skal være symbolet, fordi man ønsker å adoptere det tyske systemet, med Blå Engel som symbol. Det viste seg senere at tyskerne ikke ville akseptere dette og man måtte raskt lete etter andre symboler. I ettertid er det uklart med hvilken rett Blå Engel kunne nekte noen å bruke FNs miljøsymbol den hvite engelen.


1988 Miljøbevegelsens stemme, Stefan Edman

Biolog og forfatter Stefan Edman var allerede på åttitallet en anerkjent miljøforkjemper i Sverige. Han påsto at han var optimist, på tross av sine mørke beskrivelser av utviklingen. Edman ble intervjuet, i Gøteborgsposten 13. januar 1988, og tegnet et bildet av sin samtid som ikke var så lystig. Han mente at miljøvern måtte bli enkelt og han trodde på miljømerking, slik de hadde etablert i Vest-Tyskland og mente at merkede produkter også ville inneholde detaljert informasjon om miljøbelastningen. Slik sett trodde han både på forenklingen som lå i en merking og at forbrukere kunne forstå og gjøre seg nytte av kompleks miljøinformasjon.

Stefan Edman, biolog og forfatter.

Foto: Göran Tonström, Gøteborgsposten



– Det finns sådana som tjäner på att vi är rädda och ser på oss själva som små obetydelige skitar. De er en lönsam bild för de kommersielle kräfterna. De vet att ju räddare vi blir och ju mindre vi kämpar mot det destruktiva, desto mer tröstprylar köper vi for att skingra alla obehagliga tankar. Det finns många som tjänar på uppgivenhet och pessimism och det gör mig mycket upprörd.

– När man var barn kändes det härligt att låta ansiktet overskölja av det svala vårrägnet. Nu på det sena 80-talet, kan man vara glad om det sura regnet inte fräter bort hornhinnorna. Förr var det en röjd at tömma ett immigt, iskallt glass vatten. I dag innehåller vårt dricksvatten olika cancerfremkallende ämnen. För några decennier sedan simmade fisken glatt i innsjöer och hav. Numera ligger sjön klar och död och i havet simmar, i basta fall, kemikakaliespackade varelser som en gång kallades fiskar.

– Det ska vara bekvemt att vara miljövan. Man ska inte behöva gå tio studiecirklar for att kunna leva miljövänligt.

– Får vi en miljömärkning, som de redan har i Väst Tyskland, så kommer det att stå på varje produkt vi köper: vid framställning av denna produkt skadas vattensystemen på följande sätt, eller efter användning av denna förpackning kommer följande miljöskadar uppstå. Då kommer kapitalismen själv att verka så att de som tilverkar de här produkterna inte har en chans emot en upplyst almennhet.


1988-1989 Ordkrig om miljøpapir forklarer miljømerking

Bransjer basert på tømmer som råvare er, og har alltid vært, viktig i de nordiske land. Uttaket av skog er fortsatt høyt, selv om det er netto tilvekst i Norden idet dette skrives. Det er ikke så underlig at industrien konkurrerer om å ha den mest miljøvennlige produksjonen. På slutten av åttitallet begynte natur nær våre granneland å vise symptomer på sykdom. Plantevernmidler skadet mer enn skadedyrene de skulle utrydde. Fosfat i vaskemidler førte til overgjødsling i nordiske vassdrag. Helsefarlige kjemikalier gjorde stor skade på ansatte i trykkeribransjen, bilverksteder og i kjemisk industri. I papirindustrien sløste man med tømmerstokken, sulfatfabrikker feis vond lukt og blekingen av papir førte til store utslipp av klorforbindelser.

«Vår løsning er den eneste rette!», ropte leverandørene i blandet kor, samtidig som de i mer eller mindre subtile ordelag antydet at «de andres» papir var noe skit.

Forbrukerrådet prøver å rydde opp

Den 29. mars 1989 skrev den norske avisen Dagens Næringsliv at Forbrukerrådet rydder opp i miljøpapirrotet. Det er en sannhet med modifikasjoner. Forbrukerrådet ved Tore Killingland, som senere skulle arbeide i Naturvernforbundet og styret i Miljømerking, sa at rådet ville komme med klare definisjoner på hva som var et miljøpapir allerede på et seminar de ville arrangere i april. Rådet «lekket» likevel en foreløpig konklusjon: Klorbleket papir vil ikke bli akseptert som miljøvennlig, uansett type klorforbindelse. Resirkulert papir kan være bra men har også sine negative sider mens mekanisk masse (malt fuktet tremasse) har begrensninger de vil komme tilbake til på seminaret.

Dag Elgethun fra Hippopotamus tilbød det første resirkulerte papiret til det norske markedet.



Regjeringen hadde ved dette tidspunkt varslet av de ville etablere en offisiell miljømerking, men på seminaret 18. april sa Killingland at med det kaoset som nå hersker rundt produsentenes egne miljøpåstander og egne miljømerker, så hadde man ikke tid til å vente på denne.

Retningslinjene ble ventet klare i mai, og Forbrukerrådet vurderte å anmelde de som brukte ordet miljøvennlig om sitt papir, om disse papirene brøt med retningslinjene. Lovgrunnlaget var markedsføringslovens bestemmelse om villedende markedsføring. Hovedkriteriet var fortsatt er totalt klorfri produksjon. Det gjorde saken mer komplisert at det svenske naturvernforbundet allerede hadde innvilget søknad om merking som Bra Miljöval til et papir bleket med klordioksid (som er langt bedre enn klorgass men fortsatt inneholder klorforbindelser).

Papirindustrien vekslet mellom å si at alt papir er miljøvennlig og å hevde at norsk papir burde anerkjennes som miljøvennlig da var er basert på vannkraft som energikilde. Dette gjorde ikke inntrykk på Forbrukerrådet, som hevdet at retningslinjene bare skulle omhandle forhold som produsentene hadde herredømme over.

Ilustrerende for mange miljømerkingsbransjer

Dette oppspillet til miljømerking har i seg mange av de prinsipielle utfordringene som Miljømerking har arbeidet med i tretti år, i et stort antall ulike bransjer. Papirbransjens utvikling er et godt eksempel på en industriutvikling vi kjenner igjen fra andre bransjer.

• Det kaoset som rådet med tanke på industriens egne miljømerker, og miljøpåstander, var en viktig grunn til å etablere en uavhengig merking som forbrukere kunne stole på.

• Poenget med miljømerking må være å fremheve de beste alternativene innenfor en produksjonsmetode ved å stille krav som er relevant for den aktuelle metoden.

• Miljømerking bør i utgangspunktet ikke si prinsipielt nei til en produksjonsmetode. Miljømerkingen skulle utvikle krav til alle de tre produksjonsmetodene for papir: mekanisk masse, kjemisk masse og resirkulert masse og til undergruppene sulfittmetoden og sulfatmetoden. På denne måten ville man sikre god utnyttelse av trestokken, og minimere utslippene til vannmiljøet og lufta.

• Optimalisering. Svanemerket skulle si nei til klorgass som kunne erstattes med mindre miljøfarlige alternativer som hydrogenperoksid og ozon som blekemidler, men sa ikke nei til klordioksid. Klordioksid brukes i 2019 fortsatt i kombinasjon med de to andre kjemikaliene. Grunnen er at man må benytte kjemikaliet EDTA for å stabilisere hydrogenperoksid, og EDTA bidrar til at det løses ut tungmetaller i sedimentene på havbunnen. Det optimale er altså en miks av flere kjemikalier inklusive klordioksid.

• Pragmatismen i miljømerker setter miljøvernere i tankekonflikter. Klorforbindelser fører til dannelse av PCB og dioksin men også til direkte forgiftningseffekter når de slippes ut i naturen som adsoberbart organisk klor (AOX) men det er vesensforskjell på klorgass og klordioksid. Om man ikke hadde akseptert klordioksid i versjon 1 av kriteriene, hadde ikke forbrukere hatt noe bedre alternativ å velge og ville i praksis ikke kunne bidra i miljøkampen. Industrien vil sjelden levere noe som ikke er etterspurt. Miljømerking må starte på det nivået de beste befinner seg og stramme inn etter hvert. Man kan ikke starte et nivå som ingen er på, for industrien forventer inntjening og det blir for risikabelt å investere store summer i noe som kanskje ikke gir det. Det prinsipielle i klorspørsmålet bidro til at Naturvernforbundet i 1994 trakk seg fra styret i miljømerkingsorganisasjonene i alle de nordiske landene. Men de kom heldigvis tilbake.

• Poengsystem øker mulighetene og effektene. Miljømerking bør ikke legge avgjørende vekt på miljøfaktorer som leverandørene ikke kan påvirke, så som valg av energikilder, men dette kan løses ved å innføre vektingsmodeller/ poengsystem. Det vil si at man som lisenssøker for Svanemerket får ekstra uttelling for fornybar råvare, som vannkraft, men ikke at man automatisk utelukkes om man bruker annen type kraft. Det har senere vært helt sentralt å stille strenge krav til forbruket av energi.

Denne saken demonstrerer at det behøves en uavhengig miljømerking, som er basert på vitenskapelige prinsipper og et helhetssyn, slik at ikke subjektive oppfatninger men fakta avgjør hvor kravene legges. Så vidt jeg vet kom det aldri ut noen veileder fra Forbrukerrådet, men det tok også nærmere to år før de to første svanemerkede papiralternativene ble lisensiert. Da var avgjørelsen til gjengjeld basert på en helhetlig vurdering av miljøbelastningene, og ikke på prinsipper og følelser.


1989 Svanemerket skal erstatte Pandaen – men industrien ønsker miljødeklarasjoner

I en avisartikkel i Gøteborgsposten 19. februar 1989 skrev en journalist at miljømerkingsorganisasjoner kunne tjene penger på miljømerker og innførte begrepet Pandakapitalisme. Artikkelen avslørte stor uvitenhet rundt virkemåten til både Pandaen og andre miljømerker. Mange trodde at Pandamerket var en garanti for høy miljøprestasjon på produktene som var merket, men det har aldri vært tilfelle. Pandamerket er en garanti for at en prosentsats av omsetningen til det merkede produkt går til bevaring av truede dyrearter. Merkingen var en viktig inntektskilde for Verdens Naturfonds (WWF) arbeid i en del år, før den offisielle miljømerkingen startet opp. WWF i Sverige hadde på slutten av åttitallet årlige inntekter i størrelsesorden 6 millioner kroner på ordningen.12 Men disse pengene gikk da også til arbeidet med å hjelpe truede dyrearter.

WWF er ingen kapitalistisk virksomhet, like lite som Nordisk Miljømerking er det i dag. En kapitalistisk eller kommersiell virksomhet er per definisjon ensbetydende med at virksomheten arbeider for å maksimere sin profitt, slik at aksjeeiere kan ta ut utbytte.

Pandamerket ble bare gitt til én aktør i hver bransje, og miljøkravene som ble stilt til produktene var enten helt fraværende eller svært svake. Det var derfor ikke noe underlig at den svenske Naturskyddsföreningen kritiserte Pandaen. I en symboltung pressesak i det svenske Dagbladet skrev man at Norden vil benytte Nordisk Råd sitt merke som utgangspunkt for sitt miljømerke og at det på samme avisside opplyses det at Pandaen slutter å skrive på nye avtaler.13 Samme måned erklærte WWF at de ville legge ned arbeidet med Pandaen som miljømerke på produkter.16

Et stort antall produkter var Panda-merket på slutten av åttitallet.14





[image: Image]
I oktober 1989 presenterte den svenske konsumentminister Margot Wallström et ferdig tegnet svanemerke som symbolet for det offisielle miljømerket.15 Hun forteller at organisasjonen i Sverige vil ligge under Standardiseringsforbundet, og at hun forventer å se de første svanemerke produktene i markedet allerede sommeren 1990.

Foto: Lasse Hedberg



På starten av året argumenterte Dagens Industri i redaktørens kommentar for at merkinger var en overforenkling. Avisen mente at miljøvaredeklarasjoner på produkter var bedre, og mener å ha funnet støtte for dette i en utredning fra Naturvårdsverket høsten før.17 Miljødeklarasjoner beskriver miljøbelastningen til et produkt men overlater til kunden å konkludere med om produktet er bra miljømessig, sammenlignet med andre produkter. Synspunktet som ble fremført av Dagens Industri, har fulgt miljømerking hele veien, og deklarasjoner er i dag et alternativ for flere og flere bransjer, men paradoksalt nok ikke for typiske dagligvarer, som var industriens forslag i de første årene med Svanemerket. Miljødeklarasjoner kom tidlig på papirvarer og IKT-utstyr for det profesjonelle markedet men ble etter hvert stadig mer utbredt også på byggevarer og møbler.

Dagens Industri trodde likevel at Miljømerking hadde store muligheter til å lykkes men betonte vanskelighetene med å utvikle krav som ville fungerer i et helhetsperspektiv. Avisen viste forståelse for at det vil ta tid å utvikle skikkelige krav. Andre deler av industri og handel skulle bli de fremste kritikere når det viste seg at kriterieutviklingen krevde hardt arbeid over tid.


1989 Påstander og merker man ikke kan stole på

I 2019 gjør noen, særlig journalister og uvillige næringsdrivende, et poeng av at det finnes mer enn 400 miljø- og bærekraftsmerker globalt. Det hadde vært 40 000 eller 400 000 miljømerker i verden i dag hvis man hadde fortsatt utviklingen fra tretti år tilbake!

På åttitallet og tidlig nittitall etablerte hver enkelt miljøoffensiv leverandør/produsent sitt eget miljømerke. Produserte du vaskemiddel uten fosfat, var det en glad laks, var papirproduksjonen klorfri var merket gjerne et tre. Vi så blomster, blader, gresstuster, kloder, piler i sirkel og what not.

Den svenske avisen Dagens Industri skrev:

«Företagen har förstått marknadsföringsvärdet av miljösymboler och därför har egna miljösymboler skapats. Granen er vanlig i sammanhanget. Holmen och Mölnlycke arbetar med granar, KF med en julgran och Finess med en hel granskog. Vilka krav som ställs på en granprodukt vet bara företaget själv.»

I den norske Altaposten skrev den engasjerte forbrukeren Sonja Eggesvik et opplysende leserinnlegg med tittelen; Villedende Miljømerking18 der hun kom med eksempler på dagens praksis:

Sonja Eggesvik skriver om forbrukervilledning i Altaposten i 1992.



Grunntankene i et offisielt flernasjonalt miljømerke er at forbrukere trenger et miljømerke som er uavhengig av produsentene:

• Et merke de kan stole på, drevet av en ikke-kommersiell aktør

• Et merke de kan gjenkjenne

• Et merke som ser på helheten og hvor kravene er kjent

Forbrukerministerne i Nordisk ministerråd besluttet å etablere en merkeordning som skulle avhjelpe merkekaoset som hersket på den tiden. Svanemerket skulle bli den største suksessen initiert av Nordisk ministerråd.


1990-1991 Miljømerkingsorganisasjoner etableres19

Den 6. november 1989 ble det fattet vedtak i Nordisk ministerråd om innføring av en harmonisert, frivillig og positiv miljømerking av produkter. Norge og Sverige var med i ordningen fra 1989, Finland sluttet seg til i 1990, Island i 1991 og Danmark fra i 1997.

Prinsippene som ordningen skulle baseres på, var allerede beskrevet av Nordisk embedsmannakomitè for Konsumentspørsmål (NEK) som la frem sin rapport i 1990.

Det ble besluttet at miljømerkeordningen skulle forvaltes av nasjonale organisasjoner. Man valgte en nasjonal organisering, blant annet for at nasjonale interesser skulle ivaretas. I henhold til retningslinjene skulle arbeidet i de nasjonale organisasjonene samordnes av Det Nordiske samordningsorganet, som også skulle ivareta de nordiske interessene og arbeide med harmonisering og fastsettelse av kriterier. Ministrene innførte konsensusprinsippet i samordningsorganet, i tråd med intensjoner og praksis for arbeidet i Nordisk ministerråd.

De ulike landene valgte forskjellige modeller for organisering av virksomheten. Allerede i juni 1990 hadde man ti ansatte i Norden, man vurderte miljømerking innenfor femten produktgrupper og hadde allerede mottatt hundre søknader. Dette så veldig lovende ut, men det skulle vise seg å være mer komplisert enn det først så ut til, å få etablert krav og å få gjennomført merking på faktiske produkter

Norge, Stiftelsen Miljømerking

I Norge ble Stiftelsen Miljømerking oppnevnt av Stortinget i 1989. Myndighetene ønsket en mest mulig fristilt organisering, uavhengig av partsinteresser.

NEK-rapport 1990: 2. Nordisk Embetsmannskomitè for Konsumentspørsmål sin rapport om Nordisk Miljömärkning.

De fire første ansatte i Svanemerkets sekretariat i Norge. Tove Tronstad var leder i Norge, Geir-Olav Fjeldheim var saksbehandler, Grethe Fjelstad sekretær og Jan Erik Stokke informasjonsmedarbeider.20



Organisasjoner, media og næringsliv ønsket informasjon, materiell og foredrag. NHO sendte ut brosjyrer om Miljømerking til sine medlemsbedrifter. Allerede i juni 1990 var fire personer ansatt. Miljømerking hadde ved dette tidspunkt ikke utarbeidet noen miljøkravdokumenter. Det virket ikke til å bekymre miljømerkerne. Allerede i første nyhetsbrev oppfordrer de nemlig nye (umodne) bransjer til å søke. Det hadde aldri skjedd i 2019.

Man valgte en optimistisk og åpen tilnærming og skrev likefremt:

«Da det ikke er utarbeidet krav innenfor noen produktgrupper ennå, er det heller ikke laget søknadsskjema som i detalj spesifiserer hvilke egenskaper som må kunne dokumenteres for å få miljømerket. Foreløpig ber vi derfor alle som ønsker miljømerket på sine produkter å skrive en søknad hvor de særlig legger vekt på:

• Hvordan de definere/avgrenser produktgruppen som produktet inngår i

• På hvilken måte de mener at sitt produkt utmerker seg i forhold til andre produkter i denne produktgruppen

• Opplysninger om hva som finnes av dokumentasjon for råvarer, produksjonsprosess, egenskaper ved bruk og som avfall, resirkulering osv.

• Produksjonsvolum og markedsandel

• Aktuelle bransjeforeninger/forskningsinstitutter og eventuelle kontaktpersoner

Søknaden kan i første omgang være kortfattet. Miljømerking vil så etter behov be om nødvendige tilleggsopplysninger og dokumentasjon. Alle opplysninger vil bli behandlet konfidensielt.»

Et sted må man begynne, og dette er en start som er åpen og bydende, ikke treg og «nedpå». Det skulle vise seg at denne organisasjonens ledelse visste hvor de ville og at de ikke lot seg herse med.

Allerede i andre utgave av nyhetsbrevet, som kom i august, har Miljømerking blitt kritisert for å arbeide for sakte. Markedet ventet spesielt på krav til papir. Miljømerking sier at de er i rute, og minner om at den canadiske miljømerkingen brukte femten måneder fra arbeidet startet og til det første merkede produktet var å finne i forretningene. Nyhetsbrevet antyder at det går sakte med papirkravene fordi Treforedlingsindustriens Landsforbund ikke vil være med i faggruppen.

I det siste avsnittet i kommentarfeltet «I margen» viser organisasjonen at man er opptatt av kvalitet. Denne innstillingen var helt avgjørende for å sikre den troverdigheten som Svanemerket har, selv i dag:

«Det er selvsagt hyggelig at det stilles forventninger til at de merkede produktene skal være å finne i markedet, og vi gjør hva vi kan for at arbeidet skal gå så raskt som mulig. På den annen side er det neppe særlig klokt å forsere arbeidet med merkingen for mye. Det er et vanskelig felt, og skal merkingen bli troverdig, må grunnlaget for merkingen være skikkelig gjort. Vi har derfor tenkt å bruke den tid som er nødvendig.»

Sverige, SIS Miljömärkning

I Sverige vant industrien frem med sitt syn om at ordningen burde knyttes til en etablert, objektiv og uavhengig organisasjon med innarbeidede rutiner for utvikling av kriterier og produktgodkjenning. Sekretariatet ble derfor lagt under Standardiseringsforbundet.

Bo Assarson var leder og eneste ansatte der i 1990. Snart fikk han med seg flere og allerede i 1995 var det elleve ansatte.

Foran: Catharina Daggenfeldt, kontrollsjef (startet 1994) og Anne Marie Vass, miljøekspert. Midten: Monica Backlund, sekretær (1990/1991), Gun Nycander, miljøekspert (1995), Mathilde Vretblad, miljøekspert. Bakerst: Bo Assarson, sjef, Kersti Sahlen, samordner EUs miljømerke (1990/91), Ragnar Unge (1993), informasjon og markedsføring, Kerstin Gustafsson, miljøekspert og Urban Jonsson (1994), samordner Svanemerket.21 Pernilla Hedberg ble også ansatt i 1995, men er ikke på bildet.

Foto: Mats Fogeman, Expressen



Finland, SFS Miljømerking (SFS-Ympäristömerkintä)

Beslutningen i Sverige medvirket til at også det finske sekretariatet ble lagt under Standardiseringsforbundet.

Det første finske styret fra 1991: Andre rekke fra venstre; Hannu Laikari, Vatten- och miljöstyrelsen, Mirja Salkinoja-Salonen, Finlands konsumentarförbund, Ilkka Cantell, handels- och industriministeriet, Paula Kainulainen, handelens representant, Ilpo Kuronen, Finlands naturskyddsförbund, Pentti K Väisänen, Miljöministeriet, Markku Markkula, styreleder i miljømerkingens referansegruppe. Første rekke fra venstre: Eeva-Liisa Arponen, avdelningschef i miljömärkning, Vesa Majamaa, styreleder, professor ved Helsingfors universitet og Riitta Larnimaa, Industrins centralförbund.



Eeva-Liisa Arponen ledet den finske organisasjonen fra 1990. Hun forlot Miljømerking i 1993.

I 1995 var det allerede åtte ansatte i Finland. Fra venstre bak: Eeva Parviainen, enhetschef, Anne Kankaanpää, sekretær, Leena Nyqvist miljøekspert, Sinikka Karppelin miljøekspert. Foran til venstre: Harri Hotulainen miljøekspert og Matti Järvi miljøekspert (Hannu Mattila, miljøekspert og Mari Kellokumpu, er ikke på bildet).



Danmark, dk-Teknik

Som EU-medlem ønsket Danmark å avvente opprettelse av den europeiske miljømerkeordningen. Danmark fikk imidlertid observatørstatus og ble medlem i Nordisk Miljømerking i 1997. I Danmark valgte Miljøstyrelsen, etter en offentlig anbudsrunde, å legge miljømærke-sekretariatet til dk-TEKNIK som er et ”Godkendt Teknologisk Serviceinstitut” (godkjent av Ervervsministeriet), og som hadde erfaring fra oppdrag for EUs miljømerkingsarbeid.

Island, Hollustuvernd rikisins

På Island ble sekretariatet lagt til miljø- og næringsmiddelmyndighetene (Hollustuvernd rikisins). Island etablerte en samarbeidsavtale med Stiftelsen Miljømerking for hjelp med blant annet behandling av lisenssøknader. Slik beskriver Birgir Thorðarson med egne ord hvordan arbeidet startet:

«Oprindelig blev jeg kontaktet ifra Islands Handelsdepartementet, det var altså för vi hadde noget Miljödepartement her i Island. I den tiden jobbet jeg i Miljövernafdelingen hos Hollustuvernd rikisins ‘National Center for Hygiene, Food Control and Environmental Protection’, som var under Helsedepartementet i den tid. Handelsminesteriet fik altso en ‘miljömand’ til at modtage den Nordiske Miljömærkedelegation i förste Islandsbesöket og vise rundt til Gullfoss, Geysir og til en vellykket ettermiddagsfrokost i det frie ved vandbakken ved Thingvallavatn. Vi husker at det var en af sommerens flotteste dager med sol og finvejr, Thingvellir (Þingvellir) i sin beste naturskjönhet og Sagastolthet. Det var, tror jeg i sommeren 1989. Så var det möte neste dag og det blev fastslått at jeg skulle bli Nordiske Miljömerkets kontaktmand her i Island.

Senere fik jeg forståelse av myndighetene, Hollustuvernd og Handelsdepartementet at det ville bli meget positivt for miljösaker at Island skulle deltage og blive medlemsland.

I den tiden var alt meget enklere, det blev sagt 1989: ‘OK Birgir du tar vare på den saken at Norræna Umhverfismerkið kommer til Island til fremme for Miljöet’.

I begyndelsen av 1990, 23. febrúar var Islands Miljöministeriet stiftet: Umhverfisráðuneytið. I september 1991 fik jeg et brev ifra miljöminesteren Hr. Eiður Guðnason umhverfisráherra, datert 04/09.1991. Her skriver ministeren om sin interesse i det Nordiske Miljömerke og at de Nordiske Konsumentministerene har bestemt i sit möte 6. november 1989 at ta op et samarbeje om Miljömerke osv. Med brevet blev det altså bestemt at stifte en samarbejdsgruppe til at starte det Nordiske miljömærke i Island; ’Umhverfismerkisráðið‘. Det var alstå representanter ifra ni organisasjoner og offentlige i dette rådet, med et styre ifra Miljödepartementet, Hollustuvernd Ríkisins og Forbrukerforeningen.

Birgir Thorðarson mottok en nordisk Miljømerkingsdelegasjon ved Thingvellir, Island, sommeren 1989. Thingvellir var fra år 930 til 1798 møtested for Alltinget (Alþingið), og her ble den selvstendige islandske republikken proklamert 17. juni 1944. Thingvellir fungerte også som domstol.



Offisielt så var jeg i en ca 10 % stilling i begyndelsen i september 1991 til slutten 1993. Det gik meget sakte de först årene, mest var det liksom et intro til både offentlige, diverse foreninger og virksomheter om den nye Nordiske Svane. Jeg var altså ’daglig leder’, medlem i styregruppen, styret og kontakten i Island helt til jeg skiftet job i 1993. Sjölvsagt er det en god del gode minder ifra det jobbet, specielt når de andre nordiske ledere kom til Island, den faglige sektoren og forståelsen vokset. Norrænir Miljöture i Island f.e. en tur op til Hekla fjeld i min gamle russiske Lada, og i Hlíðarendi da ein av våre nordiske venner siterte på meget dramatisk måde en av scenen ifra Njáls Saga både på Finsk og Islandsk, er gode minner og man savner de flinke mennesker, som var i ledelsen av den Nordiske Svane, specielt ledelsen i Norge i den tiden.

Möter i Brussel, til at diskutere med EU om det Nordiske miljömærke Svanen og EU miljö Blomsten kunne kanskje samarbejde, var meget lange og trötsomme med negativt resultat den gangen. Kanskje derfor fandt jeg meg et andet heldigt job som ”Miljösjef” ved Heilbrigðiseftirlit Suðurlands (Environmental and Public Health Authorities of South Iceland).»

Siste del av brevet fra Islands miljøminister, Eiður Guðnason, til Birgir Thorðarson, datert 4. september 1991. Representanter for ovennevnte organisasjoner og byråer danner Miljømerkingsrådet, som skal diskutere Svanemerkespørsmål. Styret vil motta en sak fra det nordiske samordningsorganet, diskutere søknader og sende dem til nærmere behandling, og vil gi råd til departementet om denne saken. Godtgjørelsen til medlemmene i komiteen vil bli bestemt av statskommisjonen.




1990-1991 Startproblemer

De første årene var responsen fra det svenske markedet svært dårlig og Bo Assarson var ikke fornøyd. I 1990 beskyldte han industrien for å ha bremsene på og ikke reagere på konsumentenes påtrykk, samtidig som de klagde på manglende fremgang i arbeidet. Lars Gunnar Larsen, miljødirektør i Industriforbundet, sier at det viser seg at det er såpass vanskelig å beskrive kompliserte sammenhenger på en enkel måte at industrien i stedet vil at alle varer skal få en miljødeklarasjon22.

Året etter uttalte Bo Assarson følgende i Gøteborgsposten: «Det är ett litet antall företag som har stor dominans på marknaden. De anser att de kan strunta i det här.»

Det var såpass vanskelig å komme i gang at SIS Miljömärkning i 1991 selv produserte en tosiders annonse for å forklare hvorfor resultatene ikke kom23. Annonsen hadde tittelen: «Statliga svanen har svårt att lyfta.» og forklarte kompleksiteten i arbeidet. Her kritiserte man papirbransjen for ikke å være interessert, og uttrykte tiltro til at forbrukermakten ville seire til slutt med støtte fra miljø- og forbrukerorganisasjoner, selv om bransjeorganisasjonene var negative.

«Tre år efter det att regeringen beslutat att införa svanmärkning på miljövänliga produkter har noll produkter miljömärkts. De senaste veckans stridigheter i miljömärkningskomiteen ökar heller inte direkt förtroendet för det arbete komittén bedriver». Klippet er hentet fra «Andresiden» i Gøteborgsposten, 28. november 1991. Her beskrives det at SIS Miljömärkning allerede har brukt opp de 5,6 millioner kroner de ble bevilget i første runde med tanke på å etablere en egenfinansiert merkeordning innen utgangen av 1993. Det siste punktet om stridigheter i miljömärkningskomiteen, omtales i neste kapittel. På dette tidspunkt hadde det blitt utviklet kriterier for batterier, oppvaskmaskiner og sagkjedeolje, men ingen produkter var ennå sertifisert.

Miljømerkingens egenevaluering nesten ti år senere skulle klarere se hva som var grunnen til problemene, enn de som sto midt oppe i dem24:

• Nordisk Miljømerking hadde en intensjon om å bruke produktgrupper og kriterier fra ”Blå Engel”, for å komme raskt i gang med kriterieutviklingen. Myndighetene hadde formulert ambisiøse målsettinger for antallet miljømerkede produkter på markedet. Man ble raskt klar over at den nordiske miljømerkeordningen i større grad måtte velge produktgrupper basert på forslag fra produsenter og forbrukere i det nordiske markedet. Dessuten hadde de tyske kriteriene bare krav til selve produktet, mens svanemerkingen skulle utvikle kriterier ut fra et livsløpsperspektiv.

• Miljømerkeordningen fikk fra starten mye ekstern kritikk fordi kriterieutviklingen gikk for sakte, antall produktgrupper økte ikke raskt nok, og lisensene var for få. Forventningene var vanskelig å oppfylle. I ettertid kan disse bedømmes som helt urealistiske, sammenlignet med utviklingen av andre miljømerkesystemer.

• Mye tid og ressurser var knyttet til etableringen av virksomheten i det enkelte land, men også valg av produktgrupper og kriterieutvikling var i stor grad nasjonalt styrt. Dette skapte enkelte vanskeligheter i den nordiske koordineringen og beslutningsprosessen, og et tettere nordisk samarbeid ble nødvendig.

• I de neste 4-5 årene, ble det satt store ressurser inn på å øke antall produktgrupper og kriterier. Antall kriterier økte fra 4 i begynnelsen av 1992 til 46 i slutten av 1996.

Pressen fortsatte i 1991 å fråtse i dårlige nyheter rundt det offisielle miljømerket. Flere trodde nok at den statlige miljømerkingen aldri ville komme i gang, for Naturskyddföreningens Falk sertifiserte samtidig flere og flere produkter. Det viste seg at her nøt pressen gleden over en fiasko på forskudd. De fikk aldri gleden av å følge Svanemerket i graven. Det er dessverre mye enklere å få presseomtale for negative saker enn for positive nyheter. Negative saker og konflikter selger flere aviser (og i vår tid: treff). Dette er en vedvarende utfordring for positiv miljømerking, som nettopp selger positive effekter og gode nyheter.

1991 Kan miljømerkingseksperter være partiske?

Den 25. oktober 1991 skrev Industriforbundet og Grossistforbundet et felles brev til lederen i Standardiseringsforbundet (SIS), hvor de erklærte at de hadde mistet troen på miljømerkeordningen. I tillegg hevdet de at de tekniske ekspertene som Miljømerking benyttet var partiske. To uker senere ble Naturskyddsforeningens Ulf Karlström bedt om å gå ut av komiteen som skulle utvikle kriteriene for vaskemidler. Karlström hadde vært involvert i Naturskyddsföreningens kampanje mot vaskemidlet Via. Miljømerking mente det var uklokt av eksperten å engasjere seg i en kampanje mot et av produktene denne skulle utvikle kriterier for. Flere av representantene i styret i Miljømerking i Sverige reagerte negativt på at Karlstrøm måtte gå, og eksperten ble deretter ønsket velkommen tilbake. Gøteborgsposten reagerte med skepsis både til at det ikke var styret i Miljømerking, men en tjenestemann, som sa opp Karlström, og på at han ble tatt inn igjen i varmen.

Konflikten peker på en prinsipiell sak vedrørende partiskhet. Kan det kreves av eksperter at disse er upartiske? Både industrien, miljøvernere, helsemyndigheter og andre må vel sies å være partiske, da de har sine synspunkter og vinklinger med seg fra organisasjonene de arbeider i. En definisjon på partiskhet er: en person som (preges av at man) uten saklig grunn holder med den ene part25. Er det dette som er partiskhet? Jeg la definisjonen og spørsmålet frem for jusprofessor og tidligere styreleder i Miljømerking Norge, Hans Petter Graver. Han har vært leder for Det juridiske Fakultet ved Universitetet i Oslo og er nå leder i i Det Norske VidenskapsAkademi. Han burde ha rede på slikt.

Graver svarte: «Det kan være greit å skille mellom subjektiv partiskhet, forutintatthet, og en person som objektivt sett har et slikt særegent forhold til en part eller til saken at det er grunn til å reise tvil ved vedkommendes upartiskhet. Det er vel bare det siste som egentlig egner seg til regulering, da det første må man inn i hodet på vedkommende for å konstatere. Når det gjelder den objektive tilnærmingen er det greit å ha som utgangspunkt at forholdet må være særegent. Alle har har jo et ståsted, så det er ikke særegent.»

Jeg måtte jo spørre eksperten hvordan man definerer begrepet særegent, og fikk svar allerede neste morgen (lørdag klokka 09.15): «Særegent betyr en posisjon eller tilknytning utenom det vanlige. Man må med andre ord ta utgangspunkt i hva som er vanlig. Og det vanlige er vel at man har en jobb eller forskjellige roller. Sterke økonomiske bindinger, posisjon i ledelsen, sterk uvennskap, offentlig forutintatte meninger etc er særegent/uvanlig.»

Det er utviklet myndighetsregler som presiserer at man som styrerepresentant forventes å gjøre det beste for organisasjonen man sitter i styret for, at oppgaven ikke er å representere virksomheten man er ansatt i. Man sitter i et styre fordi man har kunnskaper og evner man har tilegnet seg i egen organisasjon, men oppgaven som styrerepresentant er altså ikke, som mange tror, å representere egen organisasjon. Det samme må vel sies å gjelde ved arbeid i ekspertgrupper; eksperten skal gjøre de valg som denne til enhver tid mener er best for organisasjonen. Da blir det sentrale spørsmålet: Bryter eksperten reglene om partiskhet bare ved å mene og gjøre som man har lært, i sitt arbeide? Hans Petter Graver sier: «Klart ikke.»

En person mener vel ofte at det finnes en saklig grunn? Man har bare ikke fått full innsikt i andre saklige grunner for å mene noe annet? Og det er her de ansatte hos Miljømerking kommer inn. De har den utfordrende oppgaven med å veie alle hensyn og innspill som kommer inn i løpet av en kriterieutviklingsprosess, innspill som man noen ganger må forvente er partiske. Noen ganger er de av teknisk, andre ganger av politisk art. Miljømerkere må ta hensyn til kostnader og annen ressursbruk som pålegges lisenssøkere. Ofte må de sammenligne og vekte ulike typer miljøbelastning, og dette er kanskje den vanskeligste delen, da det ikke finnes noe svar med to streker under. Miljømerking har alltid operert med offentlige høringer av kriterieforslag og har dermed gitt «stakeholders» mulighet til å rette opp kriterier som er dårlig fundert eller for sterkt farget av særinteresser.

Det er uklart om Ulf Karlström var engasjert i kampanjen allerede før han ble utnevnt til ekspert. Det styrker ikke den faglige tyngden om man allerede har forutinntatt syn på et produkt man skal vurdere. Hans Petter Graver kommenterer: «Nei, og det er kanskje særegent, da det ikke er slik at folk flest med kunnskaper har gått ut med et standpunkt til produktet.»

«Andresiden» i Gøteborgsposten av 28. november 1991 beskriver også de iboende interessekonfliktene mellom de ulike aktørene som har interesser i Miljømerking: Industrien har ikke interesse av å avsløre bedriftshemmeligheter. Bransjeforeningene innenfor industri og handel skal tjene interessene til alle sine medlemmer, både de største forurensere og de som skal tjene penger på sine miljøprodukter.

De strengeste miljøvernere ønsker at bare et fåtall av produktene skal kunne få et miljømerke. Dette vil paradoksalt nok gi en lavere miljøeffekt, for disse oppnår sjelden en betydelig markedsandel. Settes miljøkravene for lavt vil man heller ikke oppnå noen stor miljøeffekt, og da er risikoen at tilliten til merkeordningen synker.


1991-1992 Kravene til kopipapir og de to første lisensene

Miljømerking ble kritisert for å bruke for lang tid på å utvikle de første miljømerkingskravene, men da de kom var de forbilledlige i sin helhetstenkning. De tre viktigste miljøbelastningene som kopipapirprodusentene i første omgang kunne gjøre noe med var inkludert: klorutslipp, overgjødsling og forsuring, uttrykt ved de tre parametere Adsorbable Organic Halogens (AOX), Chemical Oxygen Demand (COD) og Svovel (S). Alle utslipp skulle måles i kg relatert til mengden papir i tonn. Det var mulig å få 6 poeng for sin papirmasse, noe som betydde at produkter kunne score forskjellig på ulike parametere og likevel oppnå lisens, så lenge man ikke oversteg maksimalverdiene. Maksimalverdiene kan leses ut av verdiene ute til høyre i nedenstående tabell (3 poeng). Bruk av klorgass ville gitt et klorutslipp som langt oversteg AOX på 0,5 kg per tonn papir og kunne ikke svanemerkes. Krav til bærekraftig skogbruk ble først inkludert ved revisjon av kravene men det er en annen historie.

Flere av de norske papirprodusentene ønsket ikke å miljøtilpasse seg, de så det hele an. De trodde kanskje det hele skulle gå over av seg selv. Hva skulle vel de med renseanlegg og bærekraftig papir? Flere gikk konkurs få år etterpå. Det gjorde ikke Stora Enso, Metsä Serla, Neusiedler, Lenzing og andre papirprodusenter som forsto hvilken vei vinden blåste. Miljøvernbevegelsen synes kravene var skandaløst lave mens Næringslivets organisasjoner mente det var for strenge og ville heller på vente på EU sitt miljømerke.

Med et europeisk merke ville man kunne kommunisere mer effektivt mot et større marked. Historien skulle demonstrere at det europeiske merket skulle bruke enda lengre tid på å etablere seg og komme til enighet om kravnivå. I tillegg ville Svanemerket hurtig etablere høyere kunnskap, kjennskap og kundeoppfølgingssystemer enn EUs miljømerkingsorganisasjon.

Tabellen forklarer den første versjonen av svanemerkets krav til kopipapir.

Miljøbevegelsen protesterte.

Den første lisensen for svanemerket kopipapir gikk til Metsä Serla papir fra Kangas i Finland, noe som ble slått opp i Hufvudstadsbladet rett før jul i 1991.

Snart kom også NorCopy2000 produsert av Sarpsborg Papirfabrikk i Norge. Den første annonsen for svanemerket papir ble rykket inn i Aftenposten 31. mars 1992. Rank Xerox rapporterte om sterk økning i salget.

Men det var ikke bare miljøbevegelsen som protesterte. Det gjorde også industrien, og de mente at kravene var for strenge! Samtidig ville noen vente på EUs miljømerke, og det fantes det gode argumenter både for og i mot.






1993 Vaskemiddel svanemerket som nummer to

Det er ingen overraskelse at det var vaskemidler som var de neste produktene med Svanemerket. Dette er forbrukerprodukter som absolutt alle kjøper og bruker i store volum. På den tiden fikk produksjonen av vaskemidler stor oppmerksomhet på grunn av overgjødslingsproblemet i vann og elver, og fosfatene fikk mye av skylda.

Lilleborg fabrikker i Norge fikk det første Svanemerket for et vaskemiddel: Omo Color. Bedriften benyttet Svanemerket for å befeste sin posisjon som norsk og til å stole på. De lyktes med strategien, og var en av få norske aktører som stod imot konkurransen fra multinasjonale selskaper. Lilleborg hadde fortsatt en stor produksjon i Norge og solide markedsmuskler, som bidro til å gjøre Svanemerket kjent i Norge. Gradvis har de blitt en del av Unileversystemet.

Forbrukerminister Grete Berget tildeler i 1993 Svanemerket til Omo Color fra Lilleborg.

Foto: Jan Erik Stokke



Vaskemidler har vært viktig for Svanemerket og allerede året etter valgte en annen stor produsent Svanemerket fremfor Bra Miljöval (Falken).

Tekstilvaskemidlet Via fra Lever hadde tidlig på nittitallet 30 prosent av omsetningen av tekstilvaskemidler i Sverige og Levers produkter hadde en samlet markedsandel på 50 prosent. Den svenske Naturskyddsföreningen SNF mente at Levers produkter ikke var akseptable miljømessig og hadde antakelig rett i det. Foreningen hadde ved dette tidspunkt etablert sitt eget miljømerke Bra Miljöval og det var kun ett av produktene fra Lever som oppfylte disse kriteriene. I desember 1994 ble Naturskyddsföreningens flerårige oppfordring om boikott av Lever sine produkter oppsummert i Svenska Dagbladet26. Polemikken mellom Levers direktør Aart Wejburg og Anders Wijkman i SNF illustrerte viktige poenger fra begge sider i miljøkampen. Wijkman mente at industrien hadde akseptert miljøvernernes ønsker, var på rett og vei og hadde gitt SNF rett. Lever protesterte og sa at de ikke ønsket SNF sine radikale kliv, men derimot mindre steg i miljøriktig retning med mindre kjemikaliebruk og større innslag av bionedbrytbare råvarer. Wejburg hevdet at det ene produktet som kriteriene for Bra Miljöval ikke hadde den nødvendige vaskeeffekt og dermed var uinteressant for det overveldende antall kunder. Unntak var de få som lojalt støttet opp under boikotten. Wejburg mente at Levers eget arbeid med redusert kjemikalieutslipp hadde anslagsvis åtte ganger større effekt enn de små økningene i markedsandel som produkter merket Bra Miljöval hadde.

I en artikkel hevdes det at et konkret resultat av SNFs aksjon er at Lever sammen med to andre produsenter i 1994 skal ta frem reviderte krav for Svanemerket. Wejburg i Lever sier: «Vi vill titta på tvättmädlen från vaggan til graven, inte bare på enstaka komponenter i dem.» Og det er nettopp denne måten å utvikle kriterier på som Svanen er blitt kjent for, mens Bra Miljöval på denne tiden hadde en snevrere metode.

Gjennomslaget for Svanemerket ble stort både i Norge og Sverige, men det gikk saktere i Danmark. Svanen aksepterte ikke tensider av typen lineære alkyl benzen sulfonater (LAS), men Procter & Gamble, som hadde en stor markedsandel i Danmark, var ikke enig i at LAS var problematisk for miljøet. De ville ikke svanemerke på tross av press fra både Miljøstyrelsen og Forbrukerorganisasjoner. Det ble ikke noen fart på merkingen i Danmark før i år 2000, da Procter & Gamle likevel hadde utviklet en variant uten LAS for det svenske markedet. Årsaken var at her kom kravet om svanemerking fra de aktørene som garanterte rask og sikker inntjening, nemlig dagligvarekjedene.27 Dagligvarekjedene har ofte vært den beste alliansepartneren i å få utbredelse for Svanemerkede produkter. Bransjen er proaktiv og ønsker å tilby forbrukerne det miljøbeste, mens forbrukere i mange tilfeller er et usikkert «kort å satse på».


1993 Egil Teige og motorsagmassakren

På min første arbeidsdag hos Miljømerking i Norge var det krisestemning. Egil Teige, som var programleder i det populære Forbrukermagasinet på NRK, hadde lansert Svanemerket med følgende salve på utpreget bergensdialekt:

«Og hvilken produkttype har så organisasjonen bak miljømerket Svanen funnet ut at de skal starte opp og veilede forbrukere med?» Han hadde løftet høyre hånd, pekt med venstre på en liten kanne, og med et skjelmsk smil fortsatt med: «Jo, sagkjedeolje!»

Stort annet var det ingen av oss som hadde registrert, og nå sprang halvparten av oss i beina på hverandre mens den andre halvparten satt stumme på sine kontorer. Kanskje vi burde vi skjønt at dette måtte komme. Argumentene for å velge sagkjedeolje var riktignok flere:

• Utslippene fra motorsager var et vesentlig miljøproblem den gangen, da det gikk rett i naturen fra kjedet under bruk.

• Vi visste hvilke kjemikalier som forårsaket problemet og vi visste at det fantes alternativer som var bedre.

• Det var en del oppmerksomhet rundt forurensning av grunn og vann på denne tiden. Papirindustrien slapp ut klorforbindelser fra papirbleking og fosfater fra vaskemidler havnet i vassdragene. Kjemikalieproblemene var en snikende miljøbombe som man begynte å bli klar over.

• Sagkjedeolje, men ikke andre smøreoljer, var inkludert i produktgruppen og vi kunne konsentrere oss om å utvikle miljøkrav til et avgrenset produkt med et klart avgrenset bruksområde. Slik sett var sagkjedeolje en god pilot for det som skulle komme.

Argumentene mot fantes også:

• Sagkjedeolje var det relativt få forbrukere som hadde behov for.

• Saken hadde i utgangspunktet ingen stor nyhetsverdi, man kunne ikke regne med en «kioskvelter» av en nyhetssak.

Teige nevne ikke at vi samtidig lanserte miljømerkingskrav for papir, batterier og oppvaskmaskiner, og at vi hadde hele hundre søknader inne om svanemerking. Eller at flere produkter allerede var svanemerket. Vi var godt i gang, men denne dagen var stemningen dårlig.

Klokka ni ringte telefonen første gang. Det var en papirprodusent som hadde sett programmet og ønsket å søke om Svanemerket. En halv time senere ringte en vaskemiddelprodusent og ønsker å svanemerke sine produkter. Det ble mange telefoner den dagen og flere var potensielle søkere. Mange var bare nysgjerrige på hva vi hadde tenkt å gjøre fremover.

Denne dagen i august fikk vi vår første befatning med begrepet: «All PR er god PR!»

Foto: unsplash.com




1994 Boikott fra mykpapirprodusentene og Naturvernet ut av styret

De nordiske produsentene av toalett og tørkepapir var ikke positive til miljømerking. De ønsket å vente på EUs offisielle miljømerke, og de var svært kritiske til svanemerkets krav om 90 prosent returfiber. I dette tilfelle ønsket industrien krav angående utslipp fra fabrikkene fremfor krav om returfiber. I Aftenposten 30. august 1994 ble det beskrevet hvordan en samlet bransje, med bransjeorganisasjonen Scansulfit i spissen, valgte å boikotte det offisielle merket. Bransjen produserte årlig 250 000 tonn med papir, slik at miljøeffektene var potensielt store, og dette var et alvorlig tilbakeslag for Miljømerking på nordisk nivå.

Jan Erik Stokke hos Miljømerking i Norge uttrykte at den nordiske papirindustrien var for passiv, og at bruk av returfiber nettopp i tørke- og toalettpapir var fullt mulig. Det samme mente forbrukere og produsenter i Tyskland, og mye tydet allerede den gang på at den nordiske industrien bare oppnådde en utsettelse av en utvikling som måtte komme.

På omtrent samme tid valgte Naturskyddsföreningen å trekke seg fra styret i Miljømerking i Sverige.28 Det ene argumentet for dette var at industrien hadde for stor makt over Miljømerking, noe som var litt av et paradoks i og med at den aktuelle industrien valgte å boikotte svanen nettopp fordi de ikke fikk de miljømerkingskravene de ønsket seg.

Det andre argument fra SNF var misnøye med systemet for finansiering av miljømerkeordningen. Lisensinnehavere måtte betale en avgift for sine miljømerkede produkter. Dette mente SNF ville virke fordyrende for miljøproduktene. Finansieringen har også senere blitt diskutert, for mange mener at den strider mot prinsippet om at forurenser skal betale.


1994 Miljømerkede mennesker?

Dette diktet, som ble publisert i Svenska Dagbladet 7. oktober 1994, peker på mulighetene som ligger i å miljømerke mennesker.

1994 Svanemerket som krav i offentlige innkjøp

Allerede i Forbrukerrådets vurdering av etableringen av Svanemerket i 1988, ble det fastslått at miljømerking kunne benyttes av miljøbevisste innkjøpere i det offentlige. Dette ble til og med brukt som argument for hvorfor man i Norge foreslo at Miljømerking burde ligge under forbruker- og Administrasjonsdepartementet, FAD.

«Det er flere forhold som begrunner hvorfor koblingen bør legges via FAD. Et forhold er at FAD gjennom Forbrukerrådet, Statens Institutt for forbruksforskning og Forbrukerombudet, har klare oppgaver og internasjonale kontakter i dag som vil lette arbeidet med å få gjennomført miljømerkingen. Dessuten har dette departementet ansvar for statens innkjøp gjennom forvaltningstjenestene og Statens bygge- og eiendomsdirektorat. En miljørettet innkjøpspraksis vil FAD måtte ta stilling til om kort tid. Miljømerkingen vil gi et grunnlag for innkjøpspraksis tilsvarende betydningen av Møbelfakta i dag.»29

Ekstra interessant er det derfor at Eigersund kommune allerede i 1994 etterspør et miljømerket alternativ ved innkjøp av kopieringspapir.30

Krav om svanemerket papir til en kommune i 1994.



Det tok flere tiår før det ble juridisk avklart at man kunne kreve et miljømerke ved offentlige innkjøp. I tillegg ble det stilt spørsmål ved om det var tillatt å stille krav til produksjons-prosessen i offentlige innkjøp. Spørsmålet ble avklart av EU-kommisjonen på 1990-tallet men mange jurister og innkjøpere fikk ikke med seg dette faktum før langt ut på 2000-tallet.

I mellomtiden har utallige innkjøpere i hele Europa etterspurt miljømerket papir, eller i det minste papir som oppfyller miljømerkingskravene, uten å ha den minste anelse om at dette medførte å stille krav til produksjonsprosessen. For sannelig er det ikke slik at krav til produksjonsprosessen er de eneste meningsfulle krav man kan stille til papir, kanskje bortsett fra kravet til arkivbestandighet, som vel også er et krav som bare kan oppfylles ved tiltak i produksjonsprosessen.

Se forøvrig kapitlet «For egen regning».


1994 Miljømerkejungel eller «walk in the park»?

Miljømerkers formål er forenkling av kompliserte miljøbudskap slik at forbrukere og profesjonelle innkjøpere skal kunne ta reelt gode miljøvalg. Et av hovedmotivene for å etablere av ordninger som er uavhengige av produsentene er nettopp å unngå den merkejungelen som vil vokse frem hvis hver enkelt bransje eller enda verre, hver enkelt virksomhet skal miljømerke egne produkter.

Mer av det samme?

Men, hvis det etableres mange nasjonale og regionale miljømerker i de ulike markeder, og kravene som ligger til grunn ikke er harmonisert over landegrensene, så vil man «spise opp» mye av forenklingen. Nå er det heldigvis lettere å finne frem i en liten skog av konkurrerende nasjonale merkeordninger enn i en global jungel av ordninger, men for leverandørene blir det raskt for kostnads- og arbeidskrevende å sertifisere seg for flere merker. Vi vet at det finnes mange ulike miljøsertifiseringer, og det finnes mange andre sertifiseringer og kvalitetsmerker. Mange leverandører benytter et større antall merker på sine produkter, for å få gjennomslag i de ulike markeder.

Eksempler på bærekraftsmerker i det nordiske markedet.31



Ikke alle miljømerker som er vist ovenfor er relevante for alle bransjer, flere av de er ikke type 1 miljømerker.

Det er i utgangspunktet riktig å etablere miljømerking i størst mulige markedsområder og EUs miljømerke Ecolabel (tidligere kalt Blomsten) er et eksempel på et merke som kan veilede alle de 450 millioner innbyggere i EU/EØS-området. Fra starten av var det også et mål at dette merket skulle overta for de nasjonale/regionale merkeordningene som lå innenfor området, så som Svanemerket, Blå Engel og NF Environnement. Man måtte bare sikre at kunnskapen om og utbredelsen av de Ecolabelmerkede produkter var på nivå med merkene man skulle erstatte, og dette har ennå ikke skjedd. Utviklingen av kriterier innenfor EU har vært for krevende og kjennskapen er langt fra god nok.

Global Ecolabelling Network

Allerede i 1994 etablerte de mest anerkjente miljømerkene i verden et nettverk som skulle bidra til en forenkling og kvalitetssikring av miljømerkene: Global Ecolabelling Network (GEN). GEN er en ideell forening av ledende miljømerkingsorganisasjoner over hele verden, og ble grunnlagt å beskytte miljøet ved å forbedre, fremme og utvikle miljømerking av grønne produkter og bærekraftige tjenester. Organisasjonen feirer 25 år i 2019 med 27 vanlige medlemmer og 2 assosierte medlemmer, verden rundt.

Jeg ba styreleder i nettverket, Bjørn-Erik Lønn, en av de riktige veteranene innenfor miljømerking, om å dele sine tanker rundt effekten av GEN, hvorfor det ble etablert og hvordan han ser for seg fremtiden til nettverket. Det må nevnes at Bjørn-Erik har vært ansatt i mer enn 25 år, at han har vært en pådriver for det nordiske samarbeidet i mange år, og at han etter hvert ble mer og mer en ambassadør for miljømerking internasjonalt. Det var derfor helt naturlig at Lønn til slutt fikk lederrollen i nettverket, og fortsatt er valgt til å inneha den ut år 2020. Da gir jeg ordet til Bjørn-Erik; «I början av 90-talet när flere nationella miljömärkningar hade tillkommit, var det behov för en samordning både i relation till World Trade Organisation diskussioner om dessa märken var ett olovligt handelshinder och för att göra märkningarna jämförbara. Standardiseringen i ISO kom igång och insatsen bland GEN-medlemmarna var stor i arbetet med ISO 14024, som publicerades i 1999. Denna standard fölges fortfarande av alla GEN-medlemmar. GEN sammanför i dag väldigt olika organisationer runt miljömärkning. Allt från små NGO`s till nationella miljömyndigheter driver med miljömärkning och produkturvalet varierar lika mycket. Någon startar med byggvaror, en annan med livsmedel eller textiler. Det gemensamma är metodiken och att det är de miljömässigt bästa produkterna som miljömärks.

När nya märken tillkommer i dag är de ofta stimulerade av en policy för grön offentlig upphandling, GPP, medan vidare utveckling sedan sker in på konsumentmarknaden. Myndigheternas stöd baserar sig ofta på att motarbeta greenwashing på samma sätt som Nordisk Ministerråd argumenterade vid etablerandet av Svanen i 1989.

I dag är seriös miljömärkning fullt accepterad internationellt och stöds aktivt av bland annat FN och dess miljöprogram. GEN är en liten organisation med en deltids medarbetare och för att kunna lyfta miljömärkning globalt skulle en femdubbling av budgeten från 200 000 USD/år krävas. Nu är det aktiva medlemmars arbetsgivare, som i mitt fall Svanen, som ställer tidsresurser till förfogande för att GEN och vår gemensamma strävan att erbjuda miljömärkta produkter i allt flere marknader och flere produktområden. Den 17 oktober 2019 har vi för andra gång en World Ecolabel Day. Då ska alla medlemmar och licensinnehavare kunna marknadsföra miljömärkning som ett globalt verktyg för trovärdig miljöinformation. GEN har ställt fritt till förfogande en hel del material som då kan användas.

Bland annat detta hittar man på

www.globalecolabelling.net».

Med tilknyttede medlemmer fra land over hele verden, er den kollektive ekspertisen til Global Ecolabelling Network uten sidestykke. GEN selv utvikler ikke kriterier eller sertifiserer produkter, men støtter medlemmers utvikling av miljøledende standarder og miljømerking av produkter og tjenester. For dette formål følger GEN sine medlemmers aktive standarder og samler og oppdaterer informasjonen årlig. Svanemerkets plass i denne sammenhengen skal ikke undervurderes. Med sine 160 ansatte er Nordisk Miljømerking den største miljømerkingsorganisasjon. Dette beviser også suksessen til vårt nordiske merke.

Miljømerker trenger å harmoniseres, slik at kostnadene for produsenter og leverandører holdes nede, og innkjøpere kan stole på at kravene i de ulike ordningene drar i samme retning, og er på høyt nivå. Det er her GEN har tatt steget videre og i 2017 etablerte et Memorandum of Understanding av 21 medlemsland.32 I denne avtalen vurderer partene implementering av aktiviteter som:

A. samarbeid om sertifiseringskriterier

B. samarbeid om forskning

C. harmonisering av eksisterende sertifiseringskriterier og/eller testmetoder

D. harmonisering av produktkategorier

E. fastslå likheter mellom testkrav med formål om gjensidig anerkjennelse

F. verifisering av samsvar med de andre ordningenes kriterier/ krav med mål om gjensidig anerkjennelse av samsvaret

I tillegg bør en produsent/forhandler forenkle sin miljøkommunikasjon ved å velge et merke som dekker det samme eller mer enn andre konkurrerende merker. Har du Svanemerket på ditt trykkeri, papir eller møbel, behøver du ikke sertifisere deg etter FSC eller PEFC. Har du GOTS-merking på dine tekstiler så skal du ikke søke om Svanemerket eller Økologisk i tillegg. Har du TCO på dine datamaskiner så har du oppfylt Energy Star, EU Ecolabel og Svanemerkets krav. Men hvem vet alt dette, bortsett fra oss miljømerkere? Altfor få, og det er også en reell utfordring.


1995 Hvem fikk første lisens for t-skjorter?

I 1995 ble de første klærne svanemerket. Urban Jonsson og Mathilde Vretblad gjennomførte kontrollbesøk hos bomullsfarmere i Bullock, Texas.33 De to jaktet ifølge i et vedlegg produsert av SIS Miljömärkning «bland bomull, maskiner och burkar med okänt innehåll.» Mann og hustru kunne vise frem bomull uten unødige gifter og resten av kontrollen gikk også etter planen.

Miljömärkningens blodhundar kontrollerer bomullsproduksjon i Texas.



Men allerede fjorten dager tidligere hadde Dagens Nyheter sluppet nyheten om at en grossist nå kunne tilby svanemerkede t-skjorter. Avisen skrev 11. april om Firmaet Texet AB som skal ha fått den første lisens med t-skjortene Natura Organic.

Samme dag som Expressen kom ut med vedlegget fra Miljømerking som beskriver en suksessfull sertifisering «over there», skrev Dagens Nyheter om den såkalte t-skjorte striden. I forbindelse med femårsjubileet hadde nemlig SIS Miljömärkning gitt pressen informasjon om at klær fra Dibb AB hadde fått den første lisensen, og mens Dibb importerte de svanemerkede produktene fra Texas, var det Hefa i Kungälv som solgte de i Sverige. I pressesaken nevnes også at Texet AB hadde fått sin lisens. Markedssjefen i Hefa mente at lisensene ble innvilget samtidig og at det var unødvendig av Miljømerking å trekke noe skille her. Og han presiserte at deres foretak også importerte produkter som ble solgt av grossisten Texet. Det var kanskje unødvendig av Miljømerking å ikke informere om at leverandørene fikk lisens samtidig, i alle praktiske betydninger av ordet. Men om man tenker at all PR er god PR, så sikret man ytterligere synlighet for begge lisensinnehavere og forhandlere gjennom denne pikante striden.


Dagens nyheter melder om strid blant t-skjorteprodusenter. Hvem fikk svanen først?

1995 Fem år i miljøets tjeneste

Bildet nedenfor er fra feiringen av fem år med Ympäristomerkki i Finland.

På bildet ser man næringsminister Antti Kalliomäki, SFS:s VD Kari Kaartama og miljøminister Pekka Haavisto. De skåler for en ny avtale om miljømerker (Svanen/SFS – Blomsten/ SFS). Dette skjedde under femårsjubileet. Næringsministeren var kjent for å sette seg høye mål og oppnå dem. Han tok nemlig sølvmedalje i stavhopp både under sommer OL i 1976 og i EM i Praha i 1978, og satte finsk rekord på 5 meter og 66 cm i 1982.34



Figuren på neste side viser at Miljømerkingen i Norden på denne tiden var organisert på følgende måte35: Nordisk Miljømerking lå og ligger fortsatt under Forbrukerministerene i Nordisk Ministerråd, under Embetsmannakomiteen. Det nordiske samordningsorganet var etablert for å koordinere og lede det nordiske miljømerket.

Miljømerkingen i Norden lå under Forbrukeministrene i Nordisk Ministerråd, under Embetsmannakomiteen.

Bo Assarson kunne i 1995 endelig feire at svanen hadde fått luft under vingene.36




2019 Forfatteren, tilbake fra fremtiden – for egen regning

Og ved dette tidspunkt av skrivingen klarer ikke forfatteren å vente med å skrive noen ord for egen regning, selv om det betyr en tidsreise, tjuefem år tilbake. Eller tjuefem år frem, avhengig av hvordan du ser det.

Utestemme

Når man har blitt voksen forventes det at man blir mer tålmodig, overbærende og diplomatisk. Det stemmer ikke for Miljømerking. Vi blir stolte når noen sier at vi er utålmodige og opprørske. Som min sjef Anne-Grethe sa på et internt møte her om dagen: «Nå som vi har blitt 30 år må vi ha lov til å snakke med utestemme!»

Vi som arbeider med det nordiske miljømerket er så heldige at det vi gjør fortsatt oppfattes som rebelsk, men så uheldige at vi lever i en tid hvor mange lever i en boble av fornektelse når det gjelder naturens tålegrense.

Halvparten av de ansatte i Miljømerking i Norge er over femti år, med en noe lavere andel i Norden i gjennomsnitt. Det er litt tøft å leke at man er miljøets Mick Jagger, men det er ikke så tøft å være en del av en generasjon verdensborgere som våre etterkommere vil betegne som fremskrittsfiendtlige fossiler uten peiling på det sirkulære samfunn. Et sirkulært samfunn som de forventelig har blitt en del av. Kanskje klarer de å bygge opp igjen det livsgrunnlaget vi har klart å forstyrre over bare fire-fem generasjoner.

Hvis du klarer å lese deg gjennom publikasjonen, eller leser artikler på svanemerkets internettsider vil du se at i miljømerkingens verden svømmer vi i gode nyheter og at absolutt alle kan bli en del av løsningen og dele æren – i evighet.

Handling koster ikke penger, men vilje, konsentrasjon og utholdenhet. Grunnen til at jeg fortsatt arbeider hos Miljømerking etter 25 år er at vi stiller konkrete, målbare miljøkrav som gir konkrete, synlige miljøforbedringer. Når Svanemerket er det overlegent best gjenkjente og anerkjente miljømerket, så har jeg kommet på rett sted, og det har du også, miljøbevisste leser.

Hemmeligheter

I 2010 kom en uopplyst byråkrat til vårt kontor og spurte om jeg kjente til noen som hadde kartlagt muligheten for å stille miljøkrav i flere ledd bakover i leverandørkjeden. Han mente at vi som arbeidet med «miljø og slikt» kanskje visste det. Han hadde i alle fall fått i oppdrag å nøste litt i dette.


«Jo», svarte jeg. «Det er oss det. Det har vi gjort i tjue år.

Minst.»

Den uopplyste, men engasjerte byråkraten, noterte i sin miljømerkede notatbok.

«Ser du merket på notatboka di?» spurte jeg. Han nikket megetsigende, ja nesten stolt.

«Miljømerket selvfølgelig.»

«Hvilke krav tror du vi stiller til papiret i svanemerkede notatbøker?»

«At det er basert på fornybare råvarer?»

«Alt papir er basert på fornybare råvarer.»

«At papiret skal være resirkulerbart?»

«Alt papir er resirkulerbart, nesten alt er resirkulerbart, bare du har råd til å betale for det. Men papir er noe av det enkleste å resirkulere.»

«At papiret faktisk er resirkulert?»

«Ja, det er riktig, det er en måte å få svanemerket sitt papir på, om du i tillegg oppfyller strenge krav til avsvertingskjemikalier det vil si stoffer som fjerner den gamle skriften.



«Men det startet ikke der. Da vi for tjuefem år siden stilte krav til svanemerking av papir, så var det første leddet vi stilte krav til papirmasseprodusenten og dennes utslipp av klorforbindelser. I tillegg stilte vi krav til neste ledd, egentlig tredje ledd, som var papirprodusenten og dennes utslipp av svovel og forbruk av energi. Ved revisjon av kriteriene i år 2000 ble det inkludert krav til bærekraftig uttak av trevirke, som er det aller første ledd i leverandørkjeden. Samtlige krav var krav tilbake i leverandørkjeden. Det var slik det startet. Hvor mye penger har du fått for å utrede dette spørsmålet da?»

Samtalen forløp ikke slik, for byråkraten skjønte tegninga med en gang, og takket for en viktig opplysning, innså kanskje sin uvitenhet og samtidig det sviktende grunnlag for oppdraget han hadde fått, nemlig å utrede mulighetene for at noen kunne utvikle miljøkrav i leverandørkjeder. Han forsto fort at nettopp det hadde skjedd allerede, at det alt hadde pågått i tjue år allerede.

Jeg ble sittende etter at han hadde gått, så ut av vinduet, gned meg i tinningen. Hvordan i all verden har vi klart å holde dette hemmelig? Hvorfor vet ikke flere alt dette? Eller i hvert fall noe av det?

Er vi amatører eller er vi omgitt av idioter?

Etter 30 år med miljømerking, hvorfor vet ikke flere at vi stiller krav til mye mer enn irriterende stoffer i håndoppvaskmiddel?

Like fort kan og bør vi rette frustrasjonen innover, mot oss selv og mot egen organisasjon. Hva har vi i Miljømerking gjort for å ikke bli lagt merke til, for ikke å bli forstått? Hvorfor blir vi ofte glemt? Er vi amatører? Eller er vi omgitt av idioter?

Jeg tror svaret er banalt enkelt: alle blir ofte glemt. Alle gode budskap drukner i alt annet, eller for å parafrasere landsmoder Gro Harlem Bruntland: «Alt blandes sammen med alt». Det blir for mye informasjon for oss alle, vi må gjøre utvalg, ikke bare i hva vi skal velge å bruke tiden på - i et samfunn hvor alt er tilgjengelig for nesten alle (med unntak for månereiser) – men også i hva vi skal velge å bruke tankekraften på?

La oss for enkelthets skyld si du planlegger å ta en doktorgrad på garving av lær, noe som er en altfor bred problemstilling. (Hvis du ikke vet hva garving av lær er, se Wikipedia.) Du snevrer oppgaven inn til miljøeffektene av vegetabilsk garving av lær. Og så oppdager du selvfølgelig at det har sine omkostninger og ulemper å erstatte det giftige, men effektive, garvestoffet Krom VI med det vegetabilske alternativet, som var metoden i første runde av garvingens stolte historie. Råvaren for vegetabilsk garving er barkekstrakter og man må avvirke mye skog for å få den mengde råstoff som er nødvendig for å gjøre samme garvejobb. Poenget er at det skrives doktoravhandlinger om vegetabilsk garving av lær, som en av flere metoder for garving. Lær er et av mange materialer som kan brukes i møbler og møbler kan svanemerkes. Det stilles krav til alle materialer som inngår i møbler og dette kan være kombinasjoner av trevirke, tekstil, plast, gummi, polstring, metaller, glass, elektronikk og lær. Det samme kjøret har vi også i 65 andre bransjer. Det skrives ikke bare doktoravhandlinger om en metode for garving, det skrives avhandlinger om tekstilers lysekthet, om plasters resirkulerbarhet og konfliktmineraler i elektronikk. Det er så utrolig mye detaljer overalt.

Hvem faen bryr seg om garving av lær? Det er en del, men ikke mange. Og de som er hyperopptatt av garving av lær i jobben er antakelig ikke opptatt av tekstilers lysekthet på fritiden, men de kan selvfølgelig være det. På fritiden kan de være opptatt av orientering, orkideer og opera. Ikke fordi de har et oppheng på ting som starter med bokstaven O, men fordi det ble slik.

Hvor mange går rundt og husker på forskjellen på desinfeksjon med ozon og hydrogenperoksid, eller bryr seg om det faktum at bakkenært ozon blant annet dannes på grunn av nitrogenutslipp fra biler, mens EDTA er mye brukt for å holde hydrogenperoksid stabilt i løsning, når stoffet benyttes ved bleking av papir?

Det er nesten ingen det.

Men de burde i hvert fall ha fått med seg at Svanemerket ikke finnes på mat, at Svanemerket stiller krav til produksjonsprosessen og at det ikke er Petter Stordalen som eier Scandic, repliserer mine kolleger. Jo da, svarer jeg, de burde det. I tillegg til et tonn med andre ting de burde. De burde pusse tennene litt lenger, litt oftere, med en tannkrem uten triclosan, de burde stått opp tidligere første dag av ferien, så de slapp å kjøre bil for å rekke trikken, de burde besøkt alle gamle syke venner, og aller helst før de ble syke og gamle, de burde sendt bursdagskort, de burde vaska sykkelen etter trening, de burde fått med seg Peer Gynt spelet snart, de burde skiftet de plankene på doen på hytta, de burde lest den siste boka til Cervantes, de burde spist mer magnesium og de burde bekymret seg mindre for alt de ikke rakk.

Skjønner du?

Frustrasjon og så ferdig med det

Den observante leser vil forstå at vi miljømerkere har mer enn nok frustrasjon til alle. Det aller mest frustrerende er dog, det å måtte holde frustrasjonen inne i seg. Det er frustrerende det! Vi kunne godt tenkt oss å fortelle alle vi møter om all grønnvaskingen som skjer, all bløffen, om alle de systemene som fremstiller seg som den aller ypperste miljøgaranti. Vi river oss i håret når innkjøpere og forbrukere lar seg villede av en fin innpakning med ullent innhold. Det er ikke vanskelig å tenke at man skal ta hensyn til alt, se på alle aspekter, men det å stille konkrete målbare krav, som det er mulig å dokumentere og som sikrer miljøprestasjon over myndighetsnivå, det er ikke så enkelt som man skulle tro.

Mange vet ikke forskjellen på miljøinformasjon og miljøprestasjon. Det er ille nok. Mange vet ikke forskjell på miljøbevissthet og miljøhandling, mange vet ikke forskjell på store ord og store handlinger. Her ønsker Svanemerket å gjøre en forskjell.

«Vær ydmyk, thi enhvær sjel har sin strid!»

Miljømerking, og jeg, er snart voksne og har begynt å forstå at alle har sin begrensning. Konklusjonen er derfor at ingen kan gjøre alt – men alle kan gjøre litt, at mange ikke kommer til å gjøre noe – men at mange gjør mye. Og endelig, at vi oppnår mye – men skal klare enda mer.

Nå kan du lese videre. Du har kommet til år 1996.


1996 Det danske Folketinget går inn for Svanemerket

«En blomst som ikke vil springe ud»

Danmark var hengivent medlem av EU og satset hardt på det europeiske miljømerket Blomsten, og avstod derfor ved etableringen av Svanemerket. I mer enn fem år hadde Danmark satset på EU-Blomsten, men opplevd at kriterieutviklingen gikk svært langsomt og at ferdige kriterier ble utvannet på grunn av industriens innflytelse. Det var selvfølgelig et problem at utviklingen av kriterier, og ikke minst godkjenning av nye produkter, gikk mye langsommere med EU-Blomsten. Det hjalp heller ikke at markedsføringen av EUs miljømerke hadde vært nesten fraværende, mens de ulike landene som administrerte Svanemerket hadde gjennomført mange kampanjer allerede.

Danmark hadde fra starten av, observatørstatus i Svanemerket, og det var sterke røster i Danmark og Norden som ønsket Danmark som fullverdig deltaker. Det danske Folketinget vedtok 16. januar 1996 å be regjeringen fremme lovforslag om dansk tilslutning til Svanemerket. Ved dette tidspunkt hadde Svanemerket 1 000 lisensierte produkter innenfor 40 varegrupper mens EU-Blomsten hadde cirka 50 lisensierte produkter innenfor 10 varegrupper. Miljøvernminister Svend Auken og miljøtalsmannen for Socialistisk Folkeparti var helt enige om at tiden var inne for å slutte seg den nordiske miljømerkeordningen.

Argumentene mot tilslutning til Svanemerket sprikte i alle retninger. Synspunkter som hadde vært fremme var at man heller skulle konsentrere innsatsen om EUs miljømerkeordning, og at Svanemerket kostet for mye for industrien. Flere ment at enkelte av kriteriene ikke var strenge nok, eller at de ikke var rettferdige for deler av dansk industri. Diskusjonen hadde delvis gått på detaljer i de enkelte kriteriesett, blant annet vedrørende hvilke kjemikalier man fikk benytte ved svanemerking av bomullsklær og hvilke krav som skulle gjelde til energikilde og energiforbruk. Andre var redde for at dansk industri skulle komme dårlig ut på energikriterier. Det hadde tydeligvis ikke nådd fram til alle at Danmark ved tilslutning til Svanemerket ikke bare skulle få medbestemmelsesrett, men faktisk vetorett, når nye kriterier skulle fastsettes og når eksisterende kriteriesett skulle revideres.

Vedtaket ble fattet med èn stemmes overvekt, etter en tre timer lang debatt. Det var den uavhengige Jacob Haugaard som sikret flertallet sammen med regjeringspartiet (Socialdemokratene), Centrum-Demokratene og Socialistisk Folkeparti. Jacob Haugaard forklarte sin stemme i saken ved å henvise til at Svanemerket var et effektivt miljømerke, og gjennom tilslutning til Svanemerket ønsket han at Norden skulle stå sammen i EU.

I forbindelse med folketingsbehandlingen, lovet Miljøvernminister Svend Auken å vurdere avgiftene for bruk av merket og å arbeide for endring av energikriteriene og for styrking av arbeidsmiljørelaterte krav i kriteriesettene.

Jacob Haugaard

Jacob Haugaard, som sikret at Danmark tilsluttet seg den nordiske miljømerkingen, ble i 1994 valgt inn i det danske Folketinget blant annet med valgløfter som «bedre vær», «finere julegaver», «medvind på alle sykkelstier» og «standardiserte poser for alle støvsugere». Han betegnes gjerne som dansk politikks løsgjenger og klovn. Mens noen avfeide han som useriøs, og så på hans inntreden i Folketinget som et sykdomstegn for demokratiet, var det andre som satte pris på hans ærlighet og kreative synspunkter. Han er blant annet kjent for å mene at arbeidsløsheten ikke er noe stort problem, problemet er at så mange mener at arbeidsløsheten er et så stort problem. Haugaard sa i den sammenheng:

«Hvis arbejde er så sundt, så giv det til de syge.»

[image: Image]
Jacob Haugaard, det danske Folketinget: Haugaards ønske om medvind på sykkelstiene ble realisert 2009 og avisen Politiken skriver: «Danskerne skal have medvind på cykelstierne. Med dette valgløfte, fik Jacob Haugaard en plads i Folketinget fra 1994-1998. Og nu kan det måske blive en realitet. For med bedre og billigere elcykler, kan danskerne få hjælp til at træde i pedalerne. Det er da vidunderligt, at vi har fået medvind på cykelstierne«, griner Jacob Haugaard, som selv har været ejermand af en Batavus elcykel.»37



Etterspill i pressen

Enhedslisten motsatte seg at Danmark skulle delta i svanemerkingen fordi man i ordningen aksepterte de to kjemikaliene malathion og methylparation i bomullsproduksjon og fordi de mente at en svanemerking ville stå i veien for en økologisk merking av non-foodvarer. Dette fikk et Folketingsmedlem fra Socialistisk Folkeparti, Jørn Jespersen, til å kalle argumentasjonen absurd i en påfølgende avisdebatt i Århus Stiftstidende i juni måned.

Jespersen sier: «Enhedslisten siger selv at man ønsker et såkalt økologisk non-foodmerke, som kan gives til juletrær, potteplanter og andre produkter, som er forarbeidede jordbruksprodukter. Det er SF enig i, men Bent Hindrup Andersen kommer ud i det rene vås, når vi taler om Miljømærkning av alle de industrielle varer som ikke er forarbeidede jordbruksprodukter. De økologiske regler handler hovedsakligt om at undgå pesticider og kunstgødning. For hvad er et økologisk fjernsyn? Eller en økologisk vaskemaskine eller en økologisk computer?38»

Ifølge Jørn Jespersen, hadde miljøvernminister Svend Auken, i andregangs behandling av saken, måttet love å arbeide for et forbud mot plantevernmidlene malathion og methylparation i bomullsproduksjon, så snart Danmark var tilsluttet. Jespersen opplyser i avisartikkelen at Svanemerkets krav angående pesticider er verdens strengeste og at EU Blomsten godtar tre ganger så mange plantevernmidler som Svanemerket.

Etablering i rekordfart

Det danske svanesekretariatet gjorde en fantastisk jobb, og bygde seg opp med rekordfart. De fikk drahjelp fra resten av sekretariatene og et helt arsenal av ferdige kriteriedokumenter som skulle introduseres i det danske markedet.

Danmarks inntreden medførte nye forsterkninger faglig, markedsmessig og politisk, men også nye utfordringer. Med dk-Teknik fikk svanen ytterligere en nasjonal sekretariatskonstruksjon å ta hensyn til, denne gang underordnet den statlige Miljøstyrelsen. Miljøstyrelsen hadde langt sterkere innflytelse over miljømerking i Danmark enn miljømyndighetene hadde over merkingsorganisasjonene i de andre landene.

Det statlige regelverket (Bekendtgørelsen) som sekretariatet arbeider under, begrenset også noe av handlingsfriheten. Avgiftssystemet var for eksempel fastsatt i regelverket og da krevdes det riksdagsbeslutning for å endre dette.

Kold skulder til svanemærket

Men så ble det likevel ingen «walk in the park» med svanemerket i Danmark. Allerede uken etter vedtaket i Folketinget skriver Berlingske Tidende:

«Forleden avviste FDB (forløperen til Coop, Fellesforeningen for Danmarks kooperative foreninge) det nye mærke, og nu følger industrien og store deler av detailhandelen op.

– Det (deltakelse i Svanemerket) er en uklog beslutning, sier miljøchef Petter Skov i Dansk Industri. Virksomheterne skal rette deres produkter ind efter et marked, der kun omfatter 20-25 mio forbrugere, mens der vil gælde andre kriterier for resten af Europa. Det kan forbrugerne heller ikke være tjent med.

Heller ikke Textil- & Beklædningsindustrien og Brancheforeningen for sæbe, parfume og teknisk-kemiske produkter (SPT) støtter det nye miljømærke.

– Vores generell holdning er, at vi gjerne vil forbedre miljøet, men det skal ske gennem rammeaftaler, siger formand i SPT, Knud N. Kristensen.

Dansk Handel & Service er ligesom FDB utilfredse med finansieringen af det nye mærke, hvor det koster 0,4 procent av omsætningen at være tilsluttet. I Miljøstyrelsen er af cand. scient. Poul John Nordbo dog fortrøstningsfuld, selv om det ser du til, at mærket ikke umiddelbart får den tiltænkte opbakning.

– Der vil komme et pres fra forbrugerne, og erfaringene fra Sverige viser, at det er en så stor succes, andelen af svanemærkede produkter inden for for eksempel vaske- og rengjøringsmidler er på 80 procent. Der er heller ingen af de tilsluttede virksomheder, der er holdt op med at bruke mærket. Det betaler sig for dem at bruge det.»


1996 Branschföreningar och Svanen

Av Ragnar Unge, VD Miljømerking Sverige.

Många branschföreningar har genom åren varit negativa till Svanenmärkningen och att företag inom branschen söker om licens hos oss. De har ju som gemensam uppgift att hålla ihop branschen, och verka för dess positiva utveckling, lönsamhet och rättvisa konkurrens. Med det sistnämnda avses produkt, pris, plats och påverkan (PR). Att konkurrera med miljö var inte lika populärt, och ansågs av en del att vara kostnadsdrivande. I rättvisans namna ska givetvis sägas att flera branschföreningar också varit positiva, och sett nyttan av att driva branschen mot hållbarhet och ökat förtroende hos allmänheten.

I nådens år 1996 var jag marknadschef på SIS Miljömärkning (som då var organisationen som skötte Svanen i Sverige) och som sådan ansvarig för införsäljningen av Svanen till företagen. Jag hade under en tid bearbetat ett par företag inom den «stora branschen» och visste att de var intresserade. Men branschföreningen var minst sagt emot idéen. För att verkligen förklara och visa för mig deras stora avståndstagande bjöd de in mig till ett sammanträde.

Runt ett stort bord satt VD:ar och marknadschefer från branschens alla stora multinationella bolag. Och efter att jag kort hade fått presentera mig och vår miljömärkning Svanen så dundrade branschföreningens ordförande:

– Ragnar, du ska bara veta att ditt och miljömärkningens arbete är utsiktslöst. Inget av våra företag har för avsikt att söka licens hos er. Det är vi här överens om. Vi arbetar med branschens egna deklarationer, och det fungerar utmärkt för oss. Vi rekommenderar att ni lägger ned kriteriedokumentet och slutar att arbeta mot inköpare, och istället fokuserar på tvättmedel och andra konsumentprodukter.

De hade kanske väntat sig en sorti av mig med svansen mellan benen. Men jag kunde artigt tacka för mig och med högburet huvud lämna lokalen och sammanträdet. Och detta tack vare att jag i min väska redan hade en ansökan om Svanen från ett av företagen. Jag hade träffat dem på morgonen samma dag och fått med mig deras underskrift och dokumentation. Företagets marknadschef satt också med på mötet, och det var med ett stort leende han satt kvar vid bordet när jag gick ut.

Nyhetsbomben briserade ett par veckor senare, och det blev grunden till ett långt och fint samarbete mellan Svanen och företaget, som ganska snart också lockade fler av branschens aktörer att gå för Svanen. Ett härligt minne då vi påtagligt introducerade ett nytt konkurrensområde för branschen. Nu är det legio att branschen pratar om miljöprestanda, hållbarhet och klimat. Men det var med Svanen som ändringen skedde, till nytta för oss alla.


1996 Personalseminar

De første ti-femten årene arrangerte Nordisk Miljømerking seminarer for samtlige ansatte hvert år. Men etter hvert som antall ansatte oversteg 40-50 ble dette uforholdsmessig ressurskrevende og miljøbelastende. Seminarene ble deretter arrangert bare hvert andre år.

Formålet med seminarene er å bli kjent, for å kunne samarbeide bedre og oppnå større resultater. I varierende grad har man også benyttet seminarene for å utvikle bedre systemer, legge strategier og bedrive problemløsing. Men det er liten tvil om at det sosiale er viktigst og at man bør unngå konfliktstoff. På senere seminarer har man derfor i større og større grad lagt vekt på å øve på samarbeid, kommunikasjon og konfliktløsing og på å skape gode minner gjennom gode opplevelser.

1996 Gustavelund Finland

I Gustavelund besto seminaret av en blanding av seriøst program og sosiale aktiviteter.

[image: Image]
Program ved seminar for de ansatte i 1996.

De 32 ansatte i Nordisk Miljømerking i 1996, avbildet under seminar i Gustavelund: Pernilla Hedberg, Harri Houtalainen, Urban Jonsson, Hannu Mattila, Matti Järvi, Geir Olav Fjeldheim, Ragnar Unge. Jan Erik Stokke, Line Sunsby, Tove Tronstad, Erik Svanes, Marie Fahlin, Andreas Lunde, Magnus Hedenmark, Marianne Petterson, Berit Mauariin, Monica Backlund, Grethe Fjelstad, Leena Nyquist, Hilde Jervan, Sirpa Ripatti, Gun Nycander, Anne Marie Vass, Sinikka Karppelin, Annica Hedin, Tormod Lien, Jaako Sursalmi, Aina Seland, Bjørn Erik Lønn, Catharina Daggenfeldt, Marcus Kahlbom. Ti av disse er fortsatt ansatt 23 år senere.

2006 Gilleleje, 2015 Vierumäki

Miljømerkings seminarer er en blanding av faglig program, fritid og fest. Ofte har festen utkledning etter et spesielt tema. Det er noen som hater å kle seg ut, men det ser ut til å være enda flere som elsker å kle seg ut. Og da blir det oftest slik.






1996 Ministerrådets første evaluering av Svanemerket

Vår stifter, Nordisk ministerrådet har evaluert ordningen med Svanemerket i tre runder. I tillegg gjennomførte Nordisk Miljømerking en egen evaluering som ble sluttført i år 2000. Fra hver ministerrådsevaluering ble det presentert en publikasjon, ikke ulik den du leser nå. Jeg har trukket ut noen sentrale funn fra hver av evalueringene.

«Nordic Ecolabelling, Scheme and evaluation, Nordic Council of minister 1996»

Med det innledende kapitlet «A credible system», beskrev man bakgrunnen for etableringen og systemet slik det fungerte på nordisk og nasjonalt nivå og det konkluderes tidlig med at «consumers place great reliance on the symbol.»

Av de mer kvalitative opplysninger sa man noe om graden av egenfinansiering. Denne hadde i 1994 nådd 64 prosent i Sverige, 78 prosent i Finland og 51 prosent i Norge. To tredjedeler av pengene gikk til kriteriutviklng.

Resultatene var at man hadde utviklet 40 kriteriesett som hadde generert 287 lisenser, og lisenstilgangen hadde akselerert siden de fire første i 1991 og 100 første i desember 1993. De fleste lisensene fantes på papirprodukter (120, men fortsatt var det bare èn lisens for husholdningspapir) og vaskemidler (114). For fjorten av produktgruppene fantes det ingen lisenser. Man hadde i 1996 hele seksten kriteriesett under utvikling og man gjennomførte forstudier innenfor områder som turisme, dekk og mobiltelefoner. Kjennskapen til merket var henholdsvis 72,80 og 80 % i Norge, Sverige og Finland.

Med utgangspunkt i produksjon og distribusjon i det svenske markedet, hadde man sett på miljøeffekten innenfor to av de største bransjene, finpapir og tekstilvaskemidler. Her anslo man at miljømerkingen hadde bidratt til 11 prosent reduksjon i svovelutslippene, 21 prosent reduksjon i utslipp av oksygenforbrukende materiale (COD) og 50 prosent reduksjon i utslippene av organisk bundet klor (AOX). Når det gjelder tekstilvaskemiddel hadde man bidratt til å fase ut optiske hvitemidler, flere av de verste tensidene og chelater.39 Industrien hadde overfor Ministerrådet bekreftet at miljømerking for disse gruppene spilte en vesentlig rolle i produktutviklingen.

Evalueringen, startet allerede i 1994 og ble sluttført i 1996. I 1994 pekte Ministerrådet og forskere fra Lunds Universitet på flere utfordringer som man tok tak i de neste to årene:

• Prinsippet om konsensusbeslutninger som forsinket arbeidet.

• Prosedyrer for valg av produktgrupper og for kriterieutviklingen var ikke tydelig formulert.

• Man manglet gode harmoniserte prosedyrer for lisensavgifter, lisensiering og revisjoner.

• Forventningen om selvfinansiering, som man snart skulle gå bort fra.


1990-1998 Markedsføringskampanjer i Sverige og Finland

Resultatene med Svanemerket kom ikke av seg selv. For å sikre effekt av miljømerkingskravene må man sørge for at produsentene søker og at produktene blir sertifisert. Mange produkter må forbedres og dette gir en effekt i seg selv. Produktforbedring er sjelden tilstrekkelig for en produsent for de ønsker øket salg/markedsandel for sitt produkt. Og øket salg oppnår man bare om man får forbruker eller innkjøper til å handle riktig.

Det er ikke tilstrekkelig med holdningsendring, men det er et steg på veien, derfor er holdningsskapende kampanjer mye brukt. Så er det fortsatt uenighet om hvilken form en holdningsskapende eller handlingsutløsende kampanje må ha for å fungere. Miljømerking og andre miljøorganisasjoner har hatt stor tro på faktadeling, gjerne kombinert med skremselspropaganda angående konsekvenser om vi ikke handlet riktig. Nyere forskning viser at denne formen har sterke begrensninger og viser at dulting (eng: Nudging) fungerer bedre.

Innenfor Svanemerkets område manglet befolkningen i tillegg kjennskapen til og kunnskapen om merket, noe som også måtte på plass. Det var en ganske formidabel oppgave for miljømerkingsorganisasjonene hadde beskjedne midler til å drive såkalt generisk markedsføring. Det ble likevel gjennomført kampanjer med egne midler

Den viktigste påvirkningen er det de kommersielle aktørene, lisensinnehavere, som gjør. Likevel ligger det en mye større troverdighet i Miljømerking som avsender i kampanjer enn en kommersiell aktør. Det økede markedsgjennomslaget har skjedd i samspill mellom Miljømerking og aktører med finansielle muskler for en helt annen vektklasse.

Miljømerkingsorganisasjonene har i enkelte år fått ekstra finansiering for å kunne kjøre kampanjer. Under følger noen eksempler på slike i kronologisk rekkefølge.

Finland 1991

[image: Image]
I 1991 gjennomførte man en kampanje i Finland for å øke kjennskapen til det nordiske miljømerket. Teksten på plakatene betyr: «Upartisk offisiell miljømerking kommer på produkter i 1991.»

Senere har Finland i stor grad benyttet humor i sin kommunikasjon med de jevne forbrukere:



Finland 2002-2003

Svanen: «Neste gang skal jeg bruke giftfrie trykkfarver! I bladet: «Å lese en fersk tekst kan skade din helse»

Svane sjekker inn på finsk hotell: «På vårt hotell er det eneste engangsproduktet vårt toalettpapir!»



Sverige 1995 og 1998

I disse annonsene benytter man fakta som forklarer effektene av Svanemerket, i den tro at dette kan inspirere flere kjøpere til å velge grønt. Miljømerkingen har stor troverdighet og den blir ikke svekket av at vi arbeider med farlige stoffer og sikrer utfasing av disse, som i annonsen til høyre. Miljøbevisste mottakere vil nikke anerkjennende til dette budskapet som er ispedd et ordspill, for vanligvis er «Alt skal bort» en mye brukt setning i salg (rea). Her forteller man altså en kjøper av trykksaker hva man ikke får når man skaffer en svanemerket trykksak.

Sverige 1996

Miljømerking hadde en stor satsning på å øke kjennskapen om Svanen hos Sveriges forbrukere. Gunde Svan, Lennart Swahn og Jan-Öjvind Swahn medvirket i Svanens første reklamefilm. Den ble sendt på TV4 og ga godt resultat: 96 prosent av svenskene kjente nå igjen Svanemerket, et tall som aldri kom høyere, selv ikke i 2019.

[image: Image]
Tre TV-aktuella Svanar.



Sverige 1987-2019

Det er interessant å observere hvor mange treff man får på miljørelaterte søkeord i svenske aviser fra 1987 og frem til 2019. Disse indikerer både aktiviteten hos Miljømerking, annonseringen fra lisensinnehavere og redaksjonell omtale av merket. Med tanke på antall treff med søkeordene Miljömärkning og Svanenmärkt, har det skjedd en gledelig utvikling, og antall treff har økt voldsomt fra 2015 og frem til den dagen dette skrives.40

1998 Fred er ei det beste, men at man noget vil!

[image: Image]
Det nordiske samordningsorganet avbildet i 1998 utenfor det norske kontoret i Kristian Augusts gate 5 i Oslo. Hele seks av de tretten som er avbildet arbeider fortsatt i Nordisk Miljømerking, 21 år senere. Fra venstre: Vesa Majamaa, Lisbeth Engel Hansen, Tore Skjenstad, Sinikka Karppelin, Svend Thiberg, Gun Nycander, Hilde Jervan, Susanne Toft, Bjørn Erik Lønn, Tove Tronstad, Ragnar Unge, Knud Vilby og Hans Petter Graver.

Foto: Josef Fares



Gruppen som er avbildet satte et tydelig preg på Miljømerkings utvikling. De besto av en rekke visjonære styreledere, nordisk koordinator som fortsatt er med, den første lederen i Miljømerking i Norge og den evige optimistiske Gun Nycander, som fortsatt skriver referater når 2019 sitt svar på Nordisk Samordningsorgan møtes i Foreningsstyrelsen. Disse folkene skulle alle spille en sterk rolle i å stake ut kursen fremover og bidra til store endringer i organisasjonen. Svend Thiberg beskriver denne gruppen på følgende måte i sine Minnesbilder som han skrev etter å ha trådt til side i 2001: «Lång tid utan personförandringar har svetsat samman NMN och gjort många ställningstaganden förutsebara. Medlemmarna har lärt känna varandra som personer. Individuella och nationella särdrag har smällts samman til karakteristiska personligheter.

Hans Petter Graver är lika omisskännligt norsk som Vesa Majamaa är finsk och Knud Vilby dansk. Men sättet att tänka och argumentera ligger djupare och er individuell. Samma kan säges om sekretariatsledare Tove Tronstad, med Alvhild Hedstein som kortvarig efterträdare och nu Janicke Garmann för Norge, Sinikka Karppelin för Finland och Lisbeth Engel Hansen för Danmark. Björn-Erik Lønns unika kombination av svensk-finsk och norsk erfarenhet är en tillgång.»

I mange år var Tore Skjenstad den personen som administrerte Svanemerket fra Island og deltok i nordiske møter. Thiberg skrev: «Tore gjorde en beaktansvärd insats vilket innebar att Islands närvaro uppfattades som mer enn symbolisk.»

Thiberg skriver annetsteds om Ragnar Unge, som da hadde fungert som svensk leder i flere år: «Ragnar har satsat medvetet på att stärka personalens sociala kompetens och självtillit. I det nordiske samarbetet har Ragnar spelat en ledande roll både som idegivare och fullföljare av uppslag til reformer. I det inre arbetet er hans mjuka framtoning i kombination med tydlig målinriktning en lyckad kombination.»

Nyere forskning rundt organisasjoner bekrefter at en god gruppe bør ha, og tåle, forskjellighet. Jeg har hatt kontakt med mange nordiske sekretariatsledere over mange år, uten å delta i deres møter, men mener å ha forstått noe om deres stil og karakter. Kanskje har de som gruppe ofte hatt den lykkelige egenskap at de utfyller hverandre? Vi har hatt ledere med svært ulike kompetanser og spesialinteresser, ledere med klare meninger, men ulike personligheter, styrker og svakheter. Det har gjort det nordiske samarbeidet til et krevende arbeid men kanskje har nettopp ulikhetene gjort Svanemerket til det største og mest kraftfulle miljømerket i verden?

Thiberg etterlyste mer av Ragnar Unges «marknadsinnriktning» hos lederne, men kanskje er det nettopp ulikheten i «innriktning», og friksjonsenergien det skaper, som sikrer fremdriften i dette skipet? Kanskje var det kombinasjonen av Bo Assarsons stridslyst og Tove Tronstads perfeksjon vi behøvde de første harde årene? Bosse kjempet en hard kamp i fronten mot kritikere og etternølere, og Tove sikret vårt miljøfaglige nivå. Kanskje var Ragnar Unges kreative markedstilpasning en god kombinasjon med Alvhild Hedsteins visjonære miljøengasjement og Karppelin/Engel Hansens tålmodige nøyaktighet? Godt var det også at man fikk inn analytikere som Hans Petter Graver og Svend Thiberg, som så de lange linjene og forklarte at vi måtte endre oss. Jeg sier som den norske forfatteren Bjørnstjerne Bjørnson: «Fred er ei det beste, men att man noget vil!41»

Jeg velger meg april

I den det gamle faller,

i den det nye får feste;

det volder litt rabalder,-

dog fred er ei det beste,

men at man noe vil.

Jeg velger meg april,

fordi den stormer, feier,

fordi den smiler, smelter,

fordi den evner eier,

fordi den krefter velter,-

i den blir somren til!


1999 Fremtiden skapes nå

Under tiårsfeieringen i 1999, nærmet Svanen seg 800 lisenser og over 50 kriteriesett. Den svenske feiringen får illustrere jubileet.

«Tio år är en ovanlig bra ålder

man har hygglig koll på sin omvärld

man formulerar sin egen självbild

man bygger upp fasta kompisrelationer

man ser skillnaden mellan kort och lång sikt

Tonårens inåtvändhet är ännu okand

40-årskrisen saknar aktualitet”

Svend Thiberg ved jubileumsseminar i Sverige

Voksendelen av feiringen ble delvis gjennomført med et fremtidsseminar med kjendisorakler og Mathias Klum som viste bilder og pratet om sin reise i Borneos regnskoger. Delvis var feiringen en trivelig fest for personale og svanevenner. Mottoet for arrangementet var «Fremtiden skapes nå», som også ble et motto på nordisk nivå i mange år fremover.

Utviklingen i antall kriteriesett og antall lisenser fra år 1992-2000.42




Gröna Lund i Stockholm 10 mai 1999. Flere hundre tiåringer skapte verdens største svanemerke iført grønn eller hvit t-skjorte og caps. Den kjente filmreggisøren Josef Fares filmet seansen, hengende i en kranbil. Som belønning fikk barna noen gratis timer blant attraksjonene. De løste også oppgaver og selveste miljöministern delte ut priser.

Ministerrådet evaluerte ordningen for andre gang i 1999:

«What consumers think about the Swan – lifestyle, knowledge, attitude and confidence, TemaNord 1999:592»

Mange av resultatene er sammenfattet i «Proposal for a common nordic Integrated Product policy», som på norsk er Produktorientert miljøstrategi POMS43, og som kom i desember 1999. Det er interessant å merke seg at definisjonen på POMS passer som hånd i hanske med miljømerking som virkemiddel:

«En strategi som går ut på å velge ut et spesielt produkt eller en produktgruppe (alternativt en spesiell bransje), og se på dette produktets miljøbelastning over et livsløpsperpektiv. Tilpasset de spesielle produktene skal så et sett miljøpolitiske virkemidler utarbeides, med den hensikt å maksimere kostnads– og styringseffektiviteten. POMS kjennetegnes ved deltagelse av alle aktører i hele verdikjeden, og et kooperativt samarbeid mellom bransje og myndigheter.»

Evalueringen fra 1999 viser at:

– interessen for miljø hos de intervjuede var like stor som for helsespørsmål og større enn interessen for forbrukerspørsmål

– det er størst interesse for miljø- for produkter der man samtidig oppnår en helsegevinst, for eksempel matvarer

– miljøspørsmål er ansett mindre viktig ved innkjøp enn ved tiltak som avfallsbehandling, energisparing og transport

– mellom 60 og 75 prosent av forbrukerne nevnte Svanemerket sponant, når de ble spurt om hvilke miljømerker de kjenner.

– for folk flest er det diffust hva som ligger i et svanemerke, tilliten til merket er likevel høy.

I 1999 ble også en felles nordisk strategi for miljømerkeordningen vedtatt. Som en del av strategiprosessen hadde sekretariatene utarbeidet et forslag til miljøfilosofi for virksomheten. Den beskrev hvilke ledestjerner miljømerkingen skulle arbeide etter for å sikre at arbeidet understøttet visjonene om en bærekraftig utvikling.

Strategidokumentet besto av en statisk del og en dynamisk del. Den statiske delen beskrev Nordisk Miljømerkings misjon og virksomhet, etiske retningslinjer, ledelsesfilosofi og prosedyrer. Den omfattet også miljøfilosofien og prinsippene som skulle ligge til grunn for valg av produktgrupper, kriterieutvikling og lisensiering, samt prinsipper for informasjon og markedsføring. Den dynamiske delen omhandlet blant annet strategiske beslutninger og operative mål og handlingsplaner.


2000 Evaluering av miljøeffektene fra to vinkler

«Evaluering av Nordisk Miljømerking, Del C, Beskrivelse av det nordiske miljømerkingssystemet fra et miljøsynspunkt, 16. mai 2000, Nordisk Miljømerkingsnemnd44»

Denne delen omfatter en beskrivelse av det nordiske miljømerkingssystemet og en selvevaluering av virksomheten fra et miljøsynspunkt (miljøeffektene). Evalueringen ble gjort i år 1999-2000 i et samarbeid mellom de nordiske miljømerkingssekretariatene med Stiftelsen Miljømerking i Norge som prosjektleder og utførende sekretariat. Aina Seland og Hilde Jervan utarbeidet rapporten.

Nordisk Miljømerking valgte å definere miljøeffekt som endring i miljøbelastning, ut ifra resonnementet om at økt miljøbelastning, i form av økte utslipp eller økt forbruk av ressurser før eller senere vil lede til en forverring av miljøtilstanden. En kvantifisering av miljøeffektene innebærer dermed en kvantifisering av reduserte miljøbelastninger som miljømerking har bidratt til.

For å bedømme de direkte miljøeffektene ble det tatt utgangspunkt i tre produktgrupper med mange lisenser: finpapir/trykkpapir, tekstilvaskemidler og trykksaker. To faktorer er avgjørende for den totale miljøeffekten over tid; reduksjon av utslipp og utvikling i markedsandelen for produkter som oppfyller kravene.

For finpapir/trykkpapir var utslippene av kjemisk oksygenforbruk (COD), utslipp av klorforbindelser (AOX) og svovel (S) fra de miljømerkede produktene som ble godkjent i henhold til versjon 1 av kriteriene for finpapir (vedtatt i 1991), betydelig lavere enn gjennomsnittlig utslipp beregnet for 1990. En ytterligere reduksjon i COD og S ble oppnådd i forbindelse med revisjon av kriteriene i 1994 og 1996. De totale kravene til miljømerket papir hadde blitt betydelig skjerpet siden versjon 1 av kriteriene. For å oppfylle kravene i 1999 måtte utslippene reduseres med mellom 30 og 50 prosent i forhold til de første finpapirkriteriene. Da kriteriene ble fastsatt i 1991 var andelen produkter som kunne oppfylle kriteriene lav. Markedsandelen for svanemerket papir var i år 2000 over 70 prosent i alle de nordiske landene, utenom Island. Den spesifikke miljøbelastningen til den økte mengden miljømerket papir hadde samtidig sunket ved at produsentene hadde tilpasset seg skjerpede krav. Den totale utviklingen var dermed vært positiv både med hensyn til spesifikke utslipp og markedsandel.

Kriterier for tekstilvaskemidler ble fastsatt 4. mars 1992 og revidert i 1993 og 1995. Markedsandelen av svanemerkede tekstilvaskemidler varierer mellom de nordiske land; fra 70-90 prosent i Norge og Sverige til ca 10 prosent i Finland og Danmark og noe lavere på Island.

Naturskyddsföreningen gjennomførte i 1998 en evaluering av direkte miljøeffekter av miljømerking av husholdningskjemikalier på det svenske markedet (inkluderer både Bra Miljöval og Svanemerket). Undersøkelsen viste at det totale forbruk av kjemikalier i husholdningene ble redusert fra 100 000 til 85 000 tonn i perioden 1988 til 1996. Reduksjonen skyldtes til en stor grad at mengden fyllmiddel var redusert med mer enn 95 prosent, noe som medførte redusert transport og emballasjemengder. I tillegg hadde det skjedd en betydelig endring i forbruket innenfor de ulike gruppene av ingredienser. Totalt 60 prosent av det totale innholdet (vann bortregnet) i 1988 var endret i 1996. Ca 90 prosent, av kjemikaliene som var fjernet, var stoffer som var forbudt eller begrenset i kriteriene fra Nordisk Miljømerking og Bra Miljöval.

I vurderingen av miljømerkingens bidrag til dette, konkluderte evalueringen at:

• miljømerking har resultert i mindre mengder fyllmidler og bidratt til at tekstilvaskemidler med mye fyllmiddel ikke gjenintroduseres

• miljømerking (sammen med Bra Kemval) har resultert i lavere forbruk av optiske hvitemidler og bidrar til at optiske hvitemidler ikke gjenintroduseres i tekstilvaskemidler

• miljømerking har resultert i et lavere forbruk av perborater

• LAS er utfaset som et resultat av miljømerking (bruken er redusert med mer enn 95 prosent i Sverige, mens reduksjonen i resten av Europa har i samme periode vært kun 15 prosent)

Kriterier for miljømerking av trykksaker ble fastsatt første gang 15. mars 1996 og revidert i 1998. Foreløpige resultater fra en evaluering av versjon 2 viste at trykksakskriteriene bidrog til en miljøgevinst ved at trykkeriene brukte svanemerket papir. Som resultat av miljømerking hadde trykkeriene begynt å benytte nye, vegetabilske trykkfarger og rengjøringsmidler, investert i nye renseanlegg, samt effektivisert ressursforbruket (papir og kjemikalier). Dette som følge av forbedret journalføring og avfallshåndtering. Kriteriene bidro også til en miljøgevinst ved å påvirke produktutviklingen hos underleverandører. Denne påvirkningen resulterte i en rekke forbedringer, slik som nye og bedre vegetabilske trykkfarger, vegetabilske overtrykkslakker, nye og bedre vegetabilske vaskemidler, lim uten ftalater samt fuktevannskonsentrat med lett nedbrytbare tensider. Med indirekte miljøeffekter menes effekter som oppstår som resultat av miljømerkingskrav, men uten at de aktuelle produktene merkes.

«Evaluation of the environmental effects of the Swan, final analysis”, TemaNord 2001:516»

Kartleggingen av miljøeffektene for Tema Nord-publikasjonen startet allerede før den interne kartleggingen som er referert over, men Nordisk Miljømerking var ikke fornøyd med denne. Svend Thiberg sa ved 10 års jubileet: «Utvärderingen gjordes av konsulter med svenska Naturvårdsverket som projektledare. Arbetet innleddes med en förstudie som havarerade, främst för att det först anlitade konsultteamet saknade tilräkliga baskunskaper. Mot den bakgrunden var det möjligt att få gehör för en självevaluering av Svanen.»

Undersøkelsen gjort av Nordisk ministerråd viser at svanens viktigste grupper har størst betydning når det gjelder de direkte miljøeffekter. Dette er ifølge rapporten bygnings- og husprodukter, kjemisk-tekniske produkter, kontorprodukter og papirprodukter. I tillegg til disse produktene studerte Nordisk ministerråd også: trykkpapir, trykksaker, rengjøringsmidler, tekstilvaskemidler, gulv, kjøleskap/frysere og engangsbatterier. Det vektlegges manglende miljømerking av mat og transportmidler for at Svanemerket skal bli betydelig miljømessig. På denne tiden var man opptatt av det populariserte utrykket «Biff, bolig, bilen» og man savnet altså merking både på biffen og bilen.

Senere skulle Nordisk Miljømerking prøve å få i stand en svanemerking av mat, se eget kapittel, men dette skulle mislykkes blant annet på grunn av motstand fra økologibevegelsen. Det andre grepet var å etablere strenge krav til økologisk og faitrademerkede næringsmidler ved svanemerking av tjenestene dagligvarebutikker, hotell, restaurant og konferanse, noe som raskt ga en effekt, men begrenset til disse bransjene.

De indirekte effektene var påvirkning på utvikling av miljøledelsessystemer og disse tre:

• veiledning i kjøpsøyeblikket

• økt miljøbevissthet hos forbrukere og innkjøpere

• økt miljøtilpasning i industrien

I Sverige svarte industrien at miljømerking også førte til miljøtilpasning av andre varer enn de hvor som det var utviklet miljømerkingskrav for.

Evalueringen pekte også på at myndighetene så mer positivt på Svanemerket enn det handelen gjorde. Handel og industri mente at kostnadene med miljømerking oversteg de positive miljøeffektene av slik merking, med kjemtekniske produkter som eksempel. Jeg mistenker at handelen antakelig ikke mente miljøeffekter, men salgseffekter, noe som er alvorlig nok. Siden år 2000 har avgiftene blitt sterkt redusert, men i tillegg har kritikken mot et system der de miljøriktige betaler en brukeravgift, stilnet. Dette skyldes sannsynligvis at miljømerking har blitt en stadig mer lønnsom investering. Det vesentlige er ikke avgiftens størrelse men lønnsomheten i investeringen.

Evalueringen problematiserte også det faktum at man unngikk å miljømerke såkalt sorte produkter, det vil si produkter med en stor miljøbelastning, og dermed gikk glipp av store miljøeffekter. Siden evalueringen har da også merkingen utviklet kriterier for drivstoff og investeringsfond, men mislyktes med kriterier for mat (brød), og kom aldri lenger enn til forstudier for godstransport og biler.

Det kom også opp et ønskemål om at Svanemerket kunne bevege seg inn på tjenesteområdet, for da ville man kunne påvirke forbruket av varer og tjenester i større grad enn bare med en varemerking. Brukere av miljømerket (innkjøpere/ forbrukere) burde i større grad involveres i kriterieutviklingen, og revisjoner kunne godt skje med litt større mellomrom. Og endelig, burde man inkludere etiske krav og krav til arbeidsmiljø. Alle disse tre forslagene er i praksis gjennomført idet dette skrives.


2001 Til sengs med Statsministeren

I 2001 prøvde sekretariatet i Norge «å komme til sengs med» statsministeren som skulle tiltre, men det mislyktes og hele historien endte med at den norske lederen for Miljømerking ble rådgiver for Landbruksministeren. Heldigvis kom hun tilbake til oss.

Vi forsto at Kjell Magne Bondevik (KrF), som skulle ta over som Statsminister for Jens Stoltenberg ville behøve en god seng for å unngå unødige bekymringer, og tilbød ham en svanemerket seng fra Hästens senger. Bondevik takket ja og det under kameradekning fra både TV2 og NRK, som var tilstede for å lage en reportasje i forbindelse med regjeringsskiftet. Vi antok at vi endelig skulle komme på TV.

Men neida, vi ble kuppet, for rett foran nesa vår oppdaget TV2 at Jens Stoltenberg hadde glemt en sjokolade av typen Lohengrin45 i skrivepulten og denne kuriøse saken fikk fem mot fire stemmer for svaneseng på kveldsmøtet i redaksjonen i TV2.

Vår leder Alvhild Hedstein ble lagt merke til, men også for sitt langvarige politiske engasjement, og landbruksminister Lars Sponheim headhuntet like etter Alvhild som rådgiver. PR-trikset endte med en sørgeseremoni. Men Alvhild kom senere tilbake til Miljømerking og ledet oss til nye triumfer.

Miljømerking i Norge ga den tiltredende norske statsminister en svanemerket seng.

Foto: Jan Erik Stokke, Miljømerking






2001 Svend Thibergs minnesbilder og utmaningar

Professor Svend Thiberg var en engasjert styreleder i SIS Miljömärkning i årene 1996-2001. Han var godt kvalifisert for jobben gjennom sitt arbeide med forbrukerspørsmål ved Kungliga Tekniska Høgskolan (KTH), hvor han opprinnelig ble professor i bygnadsfunktionslära allerede i 1970. Han hadde senere ulike styreverv i organisasjoner som KTH, International Organization for Standardization ISO, SIS, Möbelinstitutet og Svensk Form. Ved KTH hadde han oppgave som svensk «konsumentforskningsutredare». Thiberg hadde et bredt engasjement. Han fikk styrevervet i juni 1996, da var han i Istanbul som styreleder for den internasjonale organisasjonen «ARC PEACE» (Arkitekter for fred ), og skulle delta på FNs konferanse HABITAT II som behandlet den globale bostedskrisen.

Ingen har etterlatt seg en så gjennomtenkt og bred analyse av Svanens utfordringer som Svend. Skrivelsen var 38 sider lang og tettpakket med forslag til endringer. Da jeg skulle begynne arbeidet med å skrive denne beretningen og spurte Ragnar Unge om å etablere kontakt med mannen, skrev Ragnar disse rader: «Thiberg miljömärker uppe i himlen sen ett antal år. Han blir bara nöjd om du använder hans material.» På side tre bekreftet professoren dette: «Den som skall skrive Svanens officiella historie har alla dokument til sitt förfogande eftersom verksamheten varit och är ovanligt öppen.»

Thiberg fikk ikke leve lenge nok til å se alle sine forslag gjennomført eller stemt ned, men mange senere endringer var på linje med hans synspunkter. Jeg vil nevne de jeg mener er viktigst og gi et lite sammendrag her. Men først hans egen innledning, som en god situasjonsanalyse anno 2001:

Professor Svend Thiberg

Foto: Magnus Laupa



«Efter en period av rätlinjig utveckling står den nordiska miljömärkningen inför krävande utmaningar. Indikationerna är flera. Hårdnade klimat i producentledet. Växande antal sk. mogna produkter som fyller kraven och där skärpninger är meningslösa. Svårighet att nå nordisk koncensus om utvecklingsriktningen. Höga interne produktionskostnader. Komplicerad beslutsgång. Krav på samordning med den europeiska miljömärkningen.

Her kommer også mange gode betraktninger angående utfordringer som mange erfarne miljømerkere vil kjenne seg godt igjen i:

• Försämringarna av de yttre villkoren kan delvis kompenseras med rationaliseringar, intensifierad marknadsföring och dratiska kostnadsminskningar. Eftersom detta måste ske utan att kvalitet och trovärdighet äventyras, är det ohållbart som hovudstrategi. Det räcker inte heller att enbart hitta nya områden för märkning trots att tex tjänstesektorn rymmar nye relevanta produkter.

• Ställning måste tas till områden som länge spökat i periferien – livsmedler, inklusive fisk, är ett eksempel. Ett annat minerat område är sk svarta produkter. I dessa fall har obeslutsomheten lagt en tung hand över tankeförmågan.

• Frågorna om hur Svanen skall förhålla sig til miljövarudeklarationer samt till egenskapsredovisningar för hälsa, etik och jämnställdhet mfl måste besvaras. Öppenhet för samarbete och/eller olika grad av integration måste prövas positivt. Här finns potensial för den djärve.

Når det gjelder løsninger, ser Thiberg for seg en felles nordisk organisasjon, med felles ledelse og avgiftssystemer og felles kriteriesjefer. Mye av dette er nå gjennomført. Andre tiltak er rasjonaliserende områdestudier og omverdensanalyser. Ikke alt ble like rasjonaliserende, for utredninger og studier var ikke gjort en gang for alle, slik Thiberg hadde håpet på. Tettere kontakt med universiteter og forskning, skulle sikre flere innspill fra omverdenen, og forhindre at man isolerte seg. Her er det mer å hente, tjue år senere. Og derfor sliter Miljømerking også med anseelsen. Vi gjennomfører mange interne prosjekter og driver mye indremedisin, men makter ikke å vinne oppmerksomhet i de store kanaler eller de store diskusjoner ute i samfunnet. Thiberg var sjokkert over hvor stor mengde dokumentasjon som måtte leses før møtene i det nordiske samordningsorganet, som han ledet da Sverige hadde ordförandeskapet. Han var ikke alene om det.

Han mente også at det nordiske styret i praksis hadde en omvendt prioritet opp mot sine retningslinjer, man brukte nesten all tid på å diskutere fastsettelse av nye og reviderte krav og nesten ingen tid på strategiske spørsmål. Strategiske spørsmål var slikt som arbeidsmetoder, organisering, målgrupper, langsiktige mål. Flere delte denne frustrasjonen og etter hvert klarte man også å delegere kriteriefastsettelsen og de tekniske detaljdiskusjonene til sekretariatsledermøtene (SLM). Da kunne man gjøre unna de vanskelige spørsmålene mellom ansatte som snakket samme språk, som samtidig kunne målbære nasjonale uenigheter og konflikter. Etter hvert fikk SLM også retten til å ta operasjonelle beslutninger i samråd med nordisk styreleder. Thiberg mente at denne endringen førte til et mer effektivt SLM, men dessverre ikke ledet til flere og lengre strategiske diskusjoner i NMN, bare til kortere og mindre innholdsrike møter.

Når det gjelder disiplin hos styremedlemmer, var denne varierende. Vi har opplevd representanter som åpner sakspapirene under starten av møtet, representanter som sovner (og snorker) og representanter som har såpass mange styreverv at de tror de har kommet til et annet styremøte enn vårt.

Men Thiberg gjorde ting skikkelig og innførte gjennomganger (generalrepetitioner) av sakene med dem som skulle delta fra sekretariatet i styret på forhånd, slik at de var «påläst og laddad». Professoren foreslo ny organisasjonsstruktur, samordnede arbeidsplaner og felles budsjett både i Sverige og for Norden, og det møtte tidvis sterk motstand. Flere mente at det ikke var den svenske styrelederens oppgave å gjøre dette, og flere var ganske enkelt uenig i veien videre. Thiberg konkluderte etter denne konfrontasjonen med Miljømerking i Sverige burde løsrives fra SIS både økonomisk og organisatorisk.

I et kombinert NMN og saksbehandlerseminar på Gålå, Norge i 1997 presenterte den norske styrelederen Hans Petter Graver nedslående statistikk over fordelingen av lisenser over de mange kriteriesettene for Svanemerket, mens Thiberg bidro med en oversikt som viste at Svanens «produksjonsprosess» hadde 12 beslutningsnivåer. Svend konkluderte debatten med at han mente at det var enighet om at det måtte gjøres endringer på følgende områder:

• Analyse av «typinsatser» (forstudier, kriteriearbeid, tverrgående studier etc)

• Gjennomgang av saksbehandlingsrutiner for å eliminere beslutningsnivåer

• Reduksjon av dokumentasjonsflyt

• Felles ressursbudsjettering, tisdplanlegging mm.

Et senere møte i Helsinki bekreftet den uro som professoren refererte at han kjente etter møtet, og flere av analysene ble lagt på is. På et nordisk styremøte på Island i september samme år skulle man behandle valg av produktgrupper, som alltid var en krevende øvelse om man etterstrebet konsensus. Thiberg mente at møtet gikk i stå og den ene produktgruppen etter den andre ble «stemt ned» av en eller flere av følgende tre grunner:

• Går ikke: produktgruppen er for vanskelig å definere og formulere krav til

• Når ikke: det finnes ikke noe marked for den foreslåtte produktgruppen

• Får ikke: et land motsetter seg produktgruppen av politiske eller andre grunner, spesifikke for det landet

Thiberg var ikke fornøyd med dette arbeidsåret selv om de nordiske møtene bar preg av stadig bedre arbeidsklima på nordisk nivå, kanskje fordi man hadde senket ambisjonene, som Thiberg sier. Men han hadde mer å si: «Positivt var att jag hade lärt att känna mina nordiske ordförandekolleger, Björn-Erik Lønn och sekretariatsledarna. Jag fick en rak och direkt kontakt som underlättade det fortsatta nordiska arbetet och gjorde det nöjsamt för mig.”

Jeg har brukt mye plass på Svend Thibergs – «liv som Svan och Blomma» da han presist formulerer utfordringer og muligheter som Svanemerket har strevet med i hele sin levetid. Og selv om mange av endringene har dratt ut i tid (blivit en långbänk), så har man lyktes med rasjonaliseringer og etableringen av stadig tettere nordisk samarbeid. Man etablerte etter hvert felles avgifter, selv om man fortsatt har nasjonale budsjetter og økonomi.

I 2019-2021 etableres ReInvent og Redigit og effektiviserer antakelig både kriterieutvikling og søknadsbehandling dramatisk ved en gjennomgripende digitalisering. Mer om dette i et senere kapittel. Thiberg tok initiativ til og fikk innført møter mellom styreledere i de ulike landene, for å løse opp låsninger som hadde skjedd i den nordiske miljømerkingsnemnd, såkalte «Ordförandemöten».

Allerede i 1998 ble Miljømerking i Sverige overført til et datterselskap med navnet SIS Miljömärkning AB, med SIS som hovedeier og staten som minoritetseier. Bo Assarson ble takket av for sin store pionerinnsats, idealisme og utholdenhet ved etableringen av det nordiske Svanemerket og Ragnar Unge ble insatt som ny direktør /VD.

Jeg avslutter siteringen av en miljømerkingskjempe med et stort kompliment til de mange dyktige medarbeidere: «Den dubbla komplexiteten – att arbeta nationellt, nordiskt och europeiskt och att balansera mellan intressen – är en utmaning. Det är en svår yrkesroll att samtidigt stå i frontlinjen för miljön och hitta kompromisser som kan leda til beslut. Det ställs krav både på teknisk kompetens inom fackområdet och social kompetens i att bygga upp trovärdighet. Det har varit bra att kunne konstatera att så många medarbetare är vuxna den rollen.»


2001 Papirindustrien forlater Svanen

[image: Image]
Oppslag fra det finske Hufvudsstadsbladet, 24. oktober 2001.



Et stort antall av Svanemerkets produktgrupper inneholder trevirke som råvare: kopipapir, trykkpapir (papir til trykkerier), møbler, utemøbler, husholdningspapir, bleier/inkontinens, bygningsplater, vinduer og gulv. I en ny versjon av papirkravene var det naturlig å innføre krav om bærekraftig skogbruk. Her fantes det allerede flere sertifiseringer. Først kom Verdens Naturfonds (WWF) globale FSC-merkingssystem og senere kom skogeiernes europeiske svar, PEFC. Den norske skogsindustriens Levende Skog og Finland valgte å gå med i PEFC.

Nordisk Miljømerking konkluderte med at begge ordninger var tilstrekkelige, men da protesterte miljøbevegelsen med WWF i spissen, som underkjente alle andre eksisterende systemer enn sitt eget. Nordisk Miljømerkingsnemnd ble tvunget til å få gjort en sammenligning for å sikre regional tilpasning og muligens legge inn ekstrakrav fra Svanen slik at nivået på Svanen ble det av de to. Denne diskusjonen som ble startet i Sverige, stoppet opp og papirindustrien benyttet anledningen til å hoppe av Svanemerket.

I tillegg benyttet den svenske Naturskyddsföreningen muligheten til å fremstille svanemerking som ikke troverdig og Bra Miljöval som det beste miljøalternativet. Den svenske styrelederen Svend Thiberg, uttrykte svanens frustrasjon slik:

«När NMN tog beslut i skogbruksfrågan hösten 2000, efter svåra överväganden, svarade inte resultatet mot WWF önskemål. WWF valde då att gå ut i offentlig kritik mot Svanen i en allians med et antal nordiska miljörganisationer. WWF har därefter uteblivit från nämnden. Det finns likheter mellan SNF och WWF. Båda organisationerna har intressen i egna miljömärkningssystem.»

Skogindustrien argumenterte med at papirindustrien hadde vokst og konsolidert til globale virksomheter, og at cirka 85 prosent av papirmarkedet lå utenfor Norden der et nordiske merke hadde mindre betydning. Bransjen foretrakk en europeisk miljødeklarasjon (Paper Profile). Utviklingen av deklarasjonene gjorde finske Enso for CEPI, den europeiske papirindustriens egen organisasjon. Det var også Enso som var den eneste som prøvde å få almenn akspet for Paper Profile, som deklarasjonene ble kalt.

Svanemerket klarte å oppnå så stor makt gjennom merking av trykksaker og husholdningspapir, at leverandørene likevel måtte levere papir som oppfylte våre skogbrukskrav. Man måtte gi slipp på svanemerking av papir til trykkerier, men den viktigste merkingen var jo likevel ut til sluttkunden, så dette var ikke avgjørende.

Ettersom celluosehandelen ble mer global kom det nye nasjonale tilpasninger av FSC- og PEFC-standardene. I tillegg ble FSC utover på 2000-tallet kritisert av blant annet Naturskyddsföreningen i Sverige for manglende sanksjonering av «skogbolag» som brøt med regelverket. Naturskyddsföreningen trådte i 2008 ut av styret i det svenske FSC og organisasjonen meldte seg i juni 2010 helt ut av det svenske FSC-systemet.46

Svanen så seg tvunget til å utvikle oppfangingskrav, for å sikre et høyt nok miljønivå og sikre troverdigheten. Dette medførte et stort arbeid med å godkjenne alle sertifiseringer som allerede var godkjent av FSC og PEFC sentralt. Det tok flere år, uten å finne avvik, før man følte seg trygg nok til å la denne «ekstragodkjenningen» ligge.


2003-2016 Småbarnsprosjektet i Norge (og Island)

I mange år har det vært tradisjon at mor får utdelt produktprøver fra forskjellige produsenter på barselavdelingen (fødeavdelingen) på norske sykehus. Dette startet opprinnelig med et ønske om at mor hadde sin egen såpe, olje, krem, etc. for å hindre spredning av sykehusinfeksjoner under oppholdet. Senere ble dette en unik markedsføringsmulighet for noen fremsynte leverandører, som fikk dele ut sine produkter gratis.

Miljømerking valgte å lage et alternativ til dette, hvor alle produktene i posen var miljømerkede. Småbarnsforeldre er ekstra opptatt av verdens, og sine barns, fremtid. Dette var hovedgrunnen til at Miljømerking i Norge startet sitt prosjekt mot fødeavdelinger, helsestasjoner og nyfødtforeldre. Et prosjekt som etter hvert ble utvidet til påvirkning mot barnehager, men som så langt ikke er strukket opp til skolealder. Island gjennomførte også et småbarnsprosjekt inspirert av Norge.

Pose med brosjyre og innhold.

Foto: Jan Erik Stokke



Prosjektet medførte at det i årene 2003-2016 ble sendt ut et stort antall brosjyer med nyttig miljøinformasjon om merkede produkter og poser med produkteksempler. Budskapet var at vi omgis av flere farlige kjemikalier enn før og at småbarn er spesielt sårbare for miljø- og helsegifter.

Valg av produkttyper som skulle deles ut skjedde i samråd med helsepersonell. Vi sendte ut forespørsel til alle produsenter som hadde miljømerkede produkter, innen de kategoriene som ble valgt ut.

Brosjyren var en enkel veiledning for å finne frem til miljømerkede og økologiske produkter i hverdagen for småbarnsforeldre, og var inndelt etter hverdagslige situasjoner som foreldrene kommer opp i:

• Bleiestell, bading, påkledning

• Vask av klær

• Mat (økologisk)

• Fotofremkalling

• Oppussing og rengjøring av hjemmet

Selve lanseringen av produktpakken, foregikk på Rikshospitalet, sammen med Jordmorforeningen. Barne- og familieminister Laila Dåvøy var tilstede og delte ut den første pakken.




2003-2009 Øystein Solevåg – hjernen bak innkjøperveiledning

På begynnelsen av 2000-tallet ble det, som en del av Lokal Agenda 21, arrangert miljødager i Stavanger, med navnet Synergi og årstall. Her møtte forfatteren en rødhåret, skjeggete kar med et inderlig engasjement. Vi tok noen øl på en bar i en av de trange gatene ned mot havna. Mannen het Øystein Solevåg og hadde jobbet med miljøvern så lenge noen kunne huske, enda så ung han var. Han mente at miljømerking var bra og at offentlige innkjøpere kunne benytte miljømerking mer aktivt enn de gjorde. Han var som oss, ikke imponert over myndighetenes kampanjer med navn Grønn stat 1, Grønn stat 2 og Grønn start. Øystein mente vi kunne oppnå mye ved å spørre innkjøpere i hvilken grad de stilte miljøkrav, om de benyttet miljømerking og ved samme anledning informere dem om vårt utmerkede verktøy, miljømerking.

Solevåg var allerede i gang, og Miljømerking i Norge likte ideen, og gikk inn med prosjektstøtte og da ble det fart på sakene. Mange likte ikke å bli «kikket i kortene», og etter hvert var det flere som nektet Solevåg innsyn. Den gode Solevåg utfordret derfor miljøverndepartementet og spurte om det ikke var naturlig at også innkjøpere var omfattet av informasjonsplikten i den nylig vedtatte lov om miljøinformasjon? Flere innkjøpere reagerte negativt på den tålmodige men insisterende formen til vår gode hjelper, som ikke ga seg før han fikk svar på sine spørsmål. Det var like viktig at innkjøpere informerte om sine miljøkrav (eller mangel på slike), som at leverandørene måtte redegjøre for sin miljøsatsing, mente han. Han fikk et offisielt brev som bekreftet antakelsen. Kopi av brevet ble så lagt med i fremtidig korrespondanse.

Bergfald & Co undersøkte, på vegne av Stiftelsen Miljømerking, bruken av miljøkrav i anskaffelser nesten kontinuerlig fra juni 2004 til midten av oktober i 2009. Hensikten med arbeidet fra Miljømerkings side var todelt:

1) Informere om at Svanen og Blomsten har miljøkrav som er egnet for offentlige anskaffelser.

2) Finne ut i hvilken grad Svanen og Blomsten allerede ble benyttet som miljøkrav i offentlige anskaffelser.

Totalt i perioden ble 4604 anskaffelser vurdert, og svarprosenten var 55, noe som er svært høyt. Undersøkelsen viste at cirka en tredjedel av innkjøperne benyttet miljømerking som verktøy, en tredjedel benyttet andre typer krav mens den siste tredjedelen av innkjøperne ikke inkluderte miljøkrav i det hele tatt.

En bieffekt av arbeidet var at Miljømerking i Norge fikk kontakt med et stort antall offentlige innkjøpere, hvor mange etter hvert tok imot hjelp til veiledning om miljøkrav. Det å benytte miljømerking i offentlige innkjøp var for komplisert, i og med at innkjøpere måtte benytte de underliggende kravene og ikke kunne kreve at varer og tjenester var ferdig merkede med et miljømerke.

Innkjøperne behøvde hjelp for å kunne benytte kravene og evaluere miljødokumentasjonen som tilbydere sendte inn som svar. Vi antok likevel at hvis mange innkjøpere benyttet miljømerkingskravene, så ville det i lengden være enklere og mindre kostbart for leverandørene å sertifisere sin produksjon enn å måtte levere store mengder dokumentasjon som også ville måtte oppdateres over tid. Dette var noe av grunnen til at man i 2007 etablerte det som i 2019 har navnet Nettverk for miljømerkede innkjøp. Allerede fra første dag hadde nettverket deltakere som Storebrand, Riksrevisjonen, Ålesund kommune, Coop og Steen & Strøm. Sverige har også hatt et tilsvarende Nettverk fra 2007 og Danmark og Finland ble med senere. I 2019 har medlemmene i Nettverkene innkjøpbudsjetter på over 100 milliarder kroner og endrer bransje etter bransje. Det startet med rekvisita/forbruksvarer og renhold, fortsatte med møbler, og nå står arbeidsklær og drivstoff for tur.

Øystein Solevåg er svært miljøengasjert. Da jeg ga min datter navnet Ella, så trodde han at jeg var inspirert av den norske miljødugnaden Lokal Agenda 21, forkortet LA 21 (uttales ell-a-tjue-en). Solevåg flyttet i 2010 tilbake til hjembygda Solavågen, og ble daglig leder i det nyopprettede Ålesundsregionens interkommunale miljøselskap ÅRIM.

Foto: Kristin Stoylen



Miljømerket Svanen har av mange blitt oppfattet som en ren forbrukerveiledning men allerede i 2005 hadde vi like stort gjennomslag overfor det profesjonelle leverandørmarkedet. Det vil si at det i de senere år har vært like mange produkter og lisenser for produkter rettet mot det profesjonelle markedet som overfor forbrukermarkedet. Når dette skrives inkluderer innkjøpernettverket i Norge, omfatter 33 store og små innkjøperorganisasjoner, inklusive Sykehusinnkjøp, som kjøper inn for nærmere 30 milliarder per år, samt fem av de tolv største kommunene i Norge. Nettverkene samler penger bak miljøkravene og gjør det lønnsomt å levere på miljø.


2005 Skanska først med svanemerket bolig

I 2003 vedtok Miljømerking de første kravene til Svanemerkede boliger og småhus. Det tok litt tid før bransjen reagerte, men etter hvert har boliger blitt en av Svanemerkets virkelig store suksesser, på nordisk nivå.

Miljømerking av boliger startet i Sverige allerede i 2005. Det at Skanska la ned den første stenen, dultet flere entreprenører og snart spredde det seg til Finland og Danmark, og så til Norge. JM ble den første nordiske aktøren som satset i alle de nordiske landene og de bestemte de seg for å svanemerke samtlige boliger de bygger i hele Norden fra og med 1. januar 2017.

Fra 2016 til 2019 ble antallet svanemerkede boliger firedoblet. Våren 2019 fantes det 8 000 ferdigbygde miljømerkede leiligheter, hus, skoler og barnehager i Norden, mens hele 18 000 var under oppføring. Denne suksessen drar også med seg svanemerkede byggevarer, som benyttes i husene, og disse har økt fra noen hundre i tallet i 2005 til nærmere 5 000 i 2019.

Det er Sverige som er «nordisk mester» i svanemerket bygging. Svenskene hadde våren 2019 nærmer 22 000 svanemerkede boliger enten ferdig bygd eller under oppføring. I Norge hadde vi 2 600, mens tallene i Danmark (1 250) og Finland (450) er noe lavere. Men i alle landene er det sterk og økende interesse for å sertifisere bygg med Nordens offisielle miljømerke.

Entreprenørfirmaet Skanska var først med å bygge svanemerkede boliger og Samhällsbyggnadsminister Mona Sahlin la ned den første byggesteinen under den pågående Sustainable City Developmentkonferansen i Malmø. Det førte til et oppslag i Svenska Dagbladet. 47

Her er logoene til noen av de største entreprenørene som bygger for fremtiden.



Et miljømerke er ikke nok i seg selv. Det får først verdi når det brukes av produsenter, innkjøpere og andre beslutningstakere som har høye ambisjoner for hva de skal få til på miljø. I Finland finnes det svanemerkede barnehager, med dokumentert godt innemiljø, og i Norge har kommuner som Overhalla, Spydeberg og Røyken sørget for en svanemerket barnehage, omsorgsboliger og to skoler som enten er ferdige eller under oppføring.

Den 4. oktober rapporterer byggeindustrien.se at den første svanemerkede skole er åpnet også i Sverige.48

Miljømerking lanserte i 2017 kriterier for renovering av bygg, også med stort potensial «Om bostäder som byggdes under miljonprogrammet på 1960–70-talet skulle renoveras med Svanens kriterier, skulle det motsvara minskade koldioxidutsläpp från 57 000 bilar under ett år, vilket är lika många bilar som det finns i Borås.»49


2005 En jeskla kjekke kar fra Jørpeland

I 2005 flyttet Tore Bakken tilbake til hjembygda Jørpeland, etter arbeid hos Berg Hansens Reisebyrå i Oslo, og begynte som daglig leder for vaskeriet der, Sentralvaskeriet i Rogaland. Hjørnesteinsbedriften ligger en halvtimes kosetur med ferje innover fra Stavanger.

Omtrent samtidig bestemte en ivrig innkjøper i Sola kommune seg for å stille miljøkrav til kommunens neste rammeavtale (framework agreement) for vaskeritjenester. Kravene var ikke så mye å skryte av, men langt fra de verste i miljøinnkjøpenes historie. Han nevnte både avfall, vann, energi og kjemikalier og lyktes dermed langt bedre enn det selvutnevnte lokomotivet for miljøhensyn: miljøverndepartementet. Departementet hadde ved dette tidspunkt prøvd å få med seg de offentlige innkjøpere i tre etterfølgende Grønn stat prosjekter, uten hell. Nå kom de seilende på klimabølgen, 17 år etter første forsøk. Men det skal sies, nå var de i gang med knutepunkt og penger og kriterier og alt, og de lente seg på miljømerkingskrav.

Sentralvaskeriet søkte om Svanemerket som første virksomhet i denne bransjen i Norge, og vant anbudet foran hovedkonkurrenten Nor Tekstils lokale vaskeri. Det hører med til historien at herr Bakken måtte slite hardt for å få saksbehandleren i kommunen til å lete frem utslippstillatelsen. Denne hadde vært uendret siden 1970 tallet, og inneholdt kjemikalier vi i 2019 får hjertestans bare av å tenke på. For alt vi vet har utslippstillatelsen blitt skjerpet nå, etter at Tore Bakken ba om det.

Sentralvaskeriet for Rogaland ble som første norske vaskeri Svanemerket.50

Tore Bakken hvilte ikke på sengetøyet, men kastet seg i den nyvaskede kjeledressen. Så startet han en hard kamp for å overbevise sine egne, det vil si kjeden han var en del av, om at det lønte seg å investere i miljø, ikke bare miljømessig men også økonomisk! Det var ikke alle som forsto det geniale i å investere en halv million i en varmeveksler som betalte seg inn på ett år, så denne kampen ble enda hardere, den foregikk på flere fronter og landet rundt.

Men Bakken, som presenterte seg som «en jeskla kjekke kar», ga ikke opp og nesten alle Tekstilpartner Nords vaskerier, installerte varmevekslere, skiftet ut kjemikalier og ble etter tre år svanemerket. Kjeden bidro til at Lilleborg Profesjonell faset ut optiske hvitemidler i Tekstilpartner Nords vaskerier, og vips, så var 100 tonn med synsbedrag ute av veien! Hotellbransjen og vaskeriene var enige om at kundene ikke ville akseptere at sengetøyet ble gråere når det ble slitt i vask og mente det måtte tilsettes hvitfarge, men så langt er var det ingen som hadde klaget. Ifølge Arne Godal, Miljømerking i Norge, er dette en sannhet med modfikasjoner.51

Etter fem år hadde kjeden redusert energiregningen med fem millioner kroner per år, vannforbruket var redusert med 57 millioner liter per år og klimagassutslippet var redusert tilsvarende 4 000 biler per år. På toppen av dette er Tore sannsynligvis delansvarlig for konkurrenten Nor Tekstils satsning på Svanemerket.

Og Nor Tekstil, har nå blitt Norges største vaskeritjeneste, så store at Konkurransetilsynet protesterer mot at de får kjøpe flere vaskerier. Nor Tekstil gjør også miljøjobben, til glede for de miljøoffensive kundene, blant annet Sykehusinnkjøp. Kjeden har investert 100 millioner kroner i miljøtiltak som berører besparelser på kjemi, vann og energi i tillegg til sterke krav på tekstilene de kjøper og leier ut. Ingen av de virksomhetene Svanemerket arbeider med er like effektive i å spare strøm og vann som nettopp Nor Tekstil.

Når dette skrives har det gått 14 år og Bakken kan fortelle meg at vaskeriet hans i Jørpeland gikk konkurs noen år etterpå, i likhet med flere av vaskeriene i kjeden som etter hvert skiftet navn til Breeze. Den glade nyheten er at Breezekjeden i den siste anbuds-konkurransen, i 2019, vant tilbake Gressnettverket. Gress er innkjøperorganisasjonen for blant annet de svanemerkede Scandichotellene.

Nå skal vaskeriet i Jørpeland gjenåpnes! Blant tiltakene som må gjøres, fordi kunden krever det, er svanemerking. I Jørpeland er første tiltak å utnytte varmtvannet fra stålbedriften som ligger et steinkast unna, til det beste for miljøet og til det beste for lokalsamfunnet. Bare slik kan de klare de nye kravene til miljømerking.

Og den mannen som er avdelingsleder for Breeze Sørvest AS, han heter Tore Bakken!


2005 Klimavurdering og klimatall

Lars Haltbrekken, som på den tiden arbeidet hos Naturvernforbundet i Norge, gjorde allerede i 2005 en klimavurdering av det offisielle miljømerkets klimarelevans og skrev da:

«Mange av Svanemerkets kriterier har stor relevans for utslipp av klimagasser. Kravene som stilles, og som har relevans, er ofte gode og stiller strenge krav.»

Med andre ord var vi ganske dyktige til å stille klimakrav, men ikke så dyktige til å kommunisere disse. Det er fortsatt en utfordring, for det er svært få som forstår at et krav kan være klimarelatert selv om det ikke inneholder ordet CO2.

For egen regning kan jeg i 2019 legge til at for noen områder, som hotelldrift, renholdstjenester og drivstoff gir Miljømerking uttelling for lavt energiforbruk, for lavt drivstoff-forbruk og bruk av fornybare råvarer, områder som de fleste forstår er relevante med tanke på klima.

«Mange av Svanemerkets kriterier har stor relevans for utslipp av klimagasser. Kravene som stilles, og som har relevans, er ofte gode og stiller strenge krav.»



Det er ikke så tydelig at følgende krav også er klimarelevante:

• Bruk av sertifisert treråvare = bevare regnskog og sikrer verdifull skog

• Bruk av resirkulert metall og plast = ressurseffektivt, sparer ny produksjon

• Redusert bruk av miljø- og helseskadelige stoffer = miljøfarlige stoffer hemmer plantevekst (CO2-opptak), og de forstyrrer gjenvinning i renseanlegg

• Holdbarhet og slitestyrke = god kvalitet betyr øket levetid og mindre behov for nyproduksjon

• Mulighet for gjenvinning ved endt brukstid = ressursbesparende og mindre nyproduksjon

• Doseringssystemer = minsker og overforbruk, transportbelastning

• Minimere emballasje = minsker ressursforbruk og transportbelastning

• Energikrav i produksjon av papir og tre = direkte klimarelatert

En undersøkelse av hvordan 200 svenske butikker hadde endret energiforbruket da de ble svanemerket utover på 2000-tallet, viste at forbruket i gjennomsnitt gikk ned med 7,5 prosent.52 Til sammen hadde butikkene redusert energiforbruket med 26 millioner kilowattimer årlig, samme mengde som trengs for å varme opp 1000 svenske villaer i et år. I ICA-butikken i Nacka ble all belysning byttet ut med LED-lamper. Belysningen som samhandler med utelyset som slippes inn i butikken, ble styrt slik at den avtok når sollyset økte. Videre ble ventilasjonen trimmet, og kjølekompressorene erstattet med miljøvennlige alternativer, frysedisker ble dekket med lokk og de har jobbet mye med å gjenvinne returvarmen fra kjøleenhetene. Butikken er nå selvforsynt med varme og varmtvann.

Norske eksempler på miljøeffekter: Energisparing gir årlige minskede CO2 utslipp tilsvarende mer enn 5.000 biler for den svanemerkede vaskerikjeden Nor Tekstil, og årlig minsket energiforbruk tilsvarende 2 600 eneboliger for den svanemerkede Scandickjeden sammenlignet med år 2008.53

I en forbrukerundersøkelse på oppdrag fra Miljømerking Norge (Yougov 2016), svarer 50 prosent at de mener svanemerkede produkter er gode klimavalg. Vi er ikke overrasket over at mange forbrukere har forstått at vi er et verktøy for reduserte klimagassutslipp. Men vi må i samarbeid med lisensinnehavere øke tallet ytterligere.


2008 Island og det kinesiske tegnet for krise

Det kinesiske tegnet for krise inneholdt i følge USAs tidligere president John F. Kennedy både tegnet for fare og tegnet for mulighet (1959). Sinologer er ikke enige i dette, men det er en vakker tanke. Islandske entreprenører så i alle fall mulighetene under finanskrisen.



I 1997 ble det første Islandskproduserte vaskemidlet med Svanemerket introdusert. Det virket da som interessen for Miljømerking våknet. Men så forlot Tore Skjenstad virksomheten uten at noen erstatter dukket opp. Det var et tilbakeslag, for Skjenstad hadde vært en entusiastisk kraft inn i det nordiske samarbeidet.54

Heldigvis kom Island for fullt tilbake med ulike representanter og har blitt tettere og tettere knyttet til det nordiske miljømerket. Det er stor forståelse i Miljømerking for at et land med 355 000 innbyggere umulig kan ha kapasitet til å levere like mange timer inn i ordningen som land med tjue ganger så mange innbyggere og byråkrater. Under følger en tekst skrevet av Elva Rakel Jónsdóttir, Head of Department, Svið loftslagsmála og græns samfélags (Department for Climate and Green Communities), om utviklingen fra år 2008 og fremover:

Även om Svanen har funnits i 30 år så flög den inte så högt på Island på grund av resursbrist hos Hollustuvernd ríkisins som till en början hade uppgiften att vara Svanens sekretariat på Island, senare Umhverfisstofnun (Islands EPA). En heltidsanställd på Svanen fanns inte. Året 2008 gick Island igenom en finanskris utan dess like, vilket resulterade i att alla offentliga enheter fick krav på sig att spara in stora summor. Men just i denna atmosfär av nedskärningar insåg man att det skulle kunna finnas en marknad för Svanen.

Isländska företag behövde kämpa för sin tillvaro och möjligen skulle de vilja definiera sig som miljöansvariga för att få ett marknadsförsprång. Umhverfisstofnun beslöt sig därför att skaffa in flera Svanenanställda och satsa på marknadsföring. Det stod hemma att Svanen var precis det verktyg som isländska företag ville använda och med hjälp av en större fokus hos staten på grön offentlig upphandling ökade antal Svanenmärkta företag i jämna steg. Svanens kännedom följde tätt på och den fortsätter att stiga varje år.

Early Birds

Många år innan Umhverfisstofnun började satsa rejält på Svanen fans det dock ett par ’early birds’ som redan var i gång med att implementera Svanen. Tryckeriet Hjá GuðjónÓ var ett av dom första som fick licens och satt med det baren ganska högt för andra tryckerier på Island. Hotel Eldhestar hade tanke på Svanenmärkning av hotellet redan när det byggde sitt hus, och köpte därför så mycket Svanenmärkt byggmaterial de bara kunde. Detta var lång innan Svanens kriterier för hus kom ut, vilket visar att de hade en verklig helhetstanke runt sitt företag. En annan early bird var företaget Undri som producerar industriella rengöringsämnen. Detta var oväntat eftersom Island har nästan enbart haft licenser inom tjänster. Alla dessa fortflygande, tidiga Svaner hade en sak gemensam, och det var att de ansökte om Svanen först och främst för att de ville vara poinärer. De sökte Svanen när kännedom om märket var väldigt låg och deras möjligheter att använda märket till marknadsföring var begränsad. Men deras arbete drevs av en tydlig miljövision, som gjorde att de tog steget långt innan de flesta insåg Svanens potential.

Utviklingen i kjennskapen til Svanemerket på Island.



En katalys till Svanens framgång på Island var en ökad fokus på miljökrav i offentliga inköp. Marknaden insåg snabbt att det fanns stora fördelar med att ha Svanen när man ville tävla i offentliga utbud. Denna omedelbara reaktion hos företagen på utbudens miljökrav var i säg en stark stimulus för offentliga inköpare att fortsätta utarbeta sina miljökrav. Inom kort hade nästa alla stora tryckerier och städtjänster sökt Svanen eftersom både kommuner och offentliga enheter ställde allt oftare miljökrav som det lätt gick att uppfylla om man redan hade Svanen.

Svanen som startpunkt för miljödebatt

I 2008 så befann Island sig i ett helt annat läge en de andra nordiska länderna i och med att Svanen redan hade haft en stor närvaro i den nordiska samhällsdialogen under en lång tid. På Island så visst knappt någon vad Svanen var för något. Dessutom så hade isländsk miljödebatt varit väldigt fokuserad på naturvård under en lång tid och almänn kunskap om miljöfrågor var mycket mindre en i de andra nordiska länderna. Svanen på Island möttes därför av stora utmaningar men också stora möjligheter när det gällde marknadsföring. Svanen fick chansen att vara den som började uppmärksamma om skadlig kemi i varor, betydelsen av bra källsortering av avfall för cirkulär ekonomi och behovet av att dokumentera och styra sin användning av el och vatten. På så sätt fick Svanen snabbt en stark röst för olika miljöfrågor i isländsk miljödebatt.

Vem vill lära sig mer om Svanen?

När Svanen började få fart så riktade man sig till en början mycket till barnföräldrar med fokus på kemikalier i barnprodukter. Vällyckade projekt som God start kopierades ifrån Norge och man prövade även på egna projekt som kortfilmstävling för ungdomar. Så småningom började man sätta fokus på att göra själva märket synligt, både i affärer i koppling til Svanenmärkta produkter, men även att uppmärksamma märket och vad det står för i tex. annonsskyltar i statsmiljön. De sista åren har Svanen på Island inriktat sig mer åt att profilera Svanen inom enskilda affärsområden, så som hotell eller bygg, där intresset växer stadigt.

Utvikling i antall svanelisenser på Island i perioden 2008-2019.



Svansprent

Ett av dom företagen som är mest kopplad till Svanen på Island är nog Svansprent (Svanentryck). Svansprent etablerades av en familj som har ’Svan’ som ett familjnamn. Det var därför ett uppenbart steg för dom att söka Svanen för sitt tryckeri. Trykkeriet, som fick licens 16. april 2016 har licensnummer 1041 0818. Numret identifierar landet med nummer 1, produktgruppe 041 og et trykkeri nummer 808 som har erhållit licens på nordisk nivå.

2008 Ministerrådets tredje evaluering

The Nordic Swan – From past experiences to future possibilities. TemaNord 2008:529

Temaene for denne evalueringen var å

• å studere forholdet til EU Blomsten ved å kartlegge likheter og ulikheter med tanke på mulig koordinering og harmonisering

• implementering av nordisk markedsføringsstrategi

• forholdet mellom Svanemerket og andre miljøinformasjonssystemer

• integrering av klimatema i ordningen

EU Ecolabel og Svanemerket

Man fastslo mange likheter mellom systemene med ett viktig unntak, nemlig evnen til å levere kravdokumenter, og dermed sertifiserte produkter til markedet. I 2008 hadde antall kravdokumenter hos Svanen økt til 67 mens EU Blomsten hadde utviklet 26. Nordisk ministerråd virket fornøyd med at Svanemerket dermed hadde økt sin relevans og miljøeffekt, mens EU systemet slet med tungt byråkrati og lavere inntekter på grunn av en annen avgiftsstørrelse.

I tillegg hjalp det selvfølgelig at Nordisk Miljømerking gikk bort fra prinsippet om konsensus-beslutninger og over til majoritetsbeslutninger. Dessuten vil jeg legge til at EU sine prosesser ble forsinket også på grunn av intens lobbying fra globale næringslivsaktører som ser på EUs marked med 400 millioner kjøpesterke innbyggere som en mer avgjørende målgruppe enn Norden separat. Ekstra gledelig er det derfor at det nordiske markedet likevel påvirket de globale aktørene. Selv i Danmark, som satset hardt på begge merker, så var det i 2008 seks ganger flere svanemerkede produkter enn EU-blomstmerkede.

Foto: unsplash.com



Rapporten tilskrev svanen effekt på grunn av profesjonaliserte markedsavdelinger i de ulike landene og gode verdier som ble implementert nordisk; glødende, troverdig og dynamisk. Nordisk ministerråd så for seg stadig øket harmonisering av både krav og avgiftssystemer, samt samarbeid om kriterieutvikling mellom EU og de andre landene, og de mente at utviklingen gikk i riktig retning. Danmark viste dog større vilje til samarbeid med EU-Blomsten enn de andre landene i Norden.

Synergier

Miljømerking var bare et av mange verktøy som ble brukt av virksomheter i miljøarbeidet allerede i 2008. Miljødeklarasjoner er allerede nevnt flere steder i boka. Miljøledelsessystemer, miljørapporter, miljøpåstander, energimerking og LCA analyser var også utbredt.

Nordisk ministerråd påpekte mulige synergier mellom disse, som kunne styrke miljøarbeidet. En LCA analyse er nyttig for å utvikle både miljødeklarasjoner og miljømerkingskrav. Målsettinger i miljøledelse kan være miljømerkede produkter.

Vi vet at systemene også kan snuble i hverandres bein og kreve unødige mye ressurser, særlig om systemene arbeider på helt ulike måter, som dessverre miljødeklarasjoner og miljømerking gjør.

I 2019 har jeg møtt aktører som har lansert begrepet «Ecofatuige», og det er absolutt et relevant tema for aktører som sliter med å tilfredsstille forskjellige krevende kunders ulike behov. Noen vil ha miljørapporter, noen vil ha deklarasjoner, noen legger vekt på at virksomheten har miljøledelse mens andre krever miljømerking. Når det gjelder det sistnevnte så er det også et problem at mange innkjøpere ikke har kunnskap om hvilke miljømerker som er tilsvarende merker, med det resultat at produsenter skaffer seg unødvendig mange merker som omfatter de samme aspektene. Klimaendringer har betydning for svanemerket når det gjelder klimakrav i kriteriene, valg av produktgrupper og i kommunikasjon. Rådet fra Nordisk ministerråd var å å utvikle en strategi for klimakommunikasjon.


2010 Kommersiell skam

Noen skammer seg når de tjener penger på gode formål. Vi møter lisensinnehavere som ber om unnskyldning for at er underlagt de kommersielle kreftene og motvillig avslører at de har tenkt å selge mer ved hjelp av Svanemerket. Kom igjen, sier vi, tjen penger, det er din rolle. Det er bedre at du tjener pengene enn at miljøsvinene gjør det!

I en markedsøkonomi må det være økonomisk lønnsomt å svanemerke seg ellers blir det heller ingen miljøeffekt. Det er ikke så underlig at man reagerer med skam, for myten om at forretningsfolk bare tenker på profitt, den er seiglivet. I miljømerkingens barndom snakket man aldri om lisensinnehavere som kunder, som viktige alliansepartnere, som noen man snakket med. De var et nødvendig onde, som man kunne holde i tøylene med et merke, men det var også alt. Det var først da vi begynte å ta konsekvensen av at vi arbeidet med markedskreftene, ikke mot dem, at ting begynte å skje.

Vi møter mange som tror at også Nordisk Miljømerking er en kommersiell organisasjon, men det er vi ikke. Vi tar inn avgifter for å søke om og for å bruke merket, men det betyr ikke at vi skaper og deler utbytte med aksjeeiere.

Miljømerking arbeider med de kommersielle kreftene, ikke imot. Noen mener dette er en betenkelig metode for miljøvern, og glemmer at Miljømerking ikke er alene om å samspille med leverandør- og produsentmarkedet. Samspiller gjør alle som kjøper varer og tjenester, enten de er profesjonelle innkjøpere eller vanlige forbrukere. Vi samspiller alle med det kommersielle markedet! Vi gir alle våre penger til kommersielle aktører, hver dag, og ofte er det svært lite gjennomtenkt hvilke varer og tjenester man velger å kjøpe, selv hos de med høye idealer Det finnes knapt folk som er selvforsynt med varer og tjenester, men det finnes selvfølgelig flere ulike måter å arbeide på, om man ønsker å endre det økologiske fotavtrykket til produktene man anskaffer. Det første steget er å redusere forbruket og sikre gjenbruk og gjenvinning. Det andre er det som Miljømerking normalt fokuserer på, nemlig å miljøtilpasse de produktene vi må kjøpe. Her kan man arbeide med å endre det politiske systemet, man kan arbeide i miljøorganisasjoner som presser frem forbud mot farlige stoffer og importrestriksjoner og i offentlige etater for å påvirke, måle og sanksjonere produksjon.

Miljømerking gjør miljø til et konkurransefortrinn, og i et slikt system er det ønskelig at de miljøbevisste businessfolkene tjener mer enn de businessfolkene som ikke miljøtilpasser seg. Miljømerkings suksess er helt avhengig av at markedsmekanismene fungerer slik de er tenkt, nemlig at pengene går dit de beste produktene finnes og at pengestrømmen minsker inn mot de skitne bedriftene. Den tidligere formannen i det, i miljøsammenheng ofte utskjelte Fremskrittspartiet, Carl I. Hagen, har uttrykt dette så klart som at «stortingsvalg og kommunevalg er det langt i mellom, men forbrukeres kjøpsvalg er også viktige valg, og de kommer oftere.»

Jeg kunne ikke vært mer enig med Carl I. Hagen.

Folk i næringslivet viser like stort og ekte miljøengasjement som andre, og ofte har de en gjennomføringsevne som imponerer. Når ledelsen har bestemt seg, kan en privat virksomhet iverksette tiltak på få dager. Det samme kan ikke sies om de fleste offentlige virksomheter.

I 2010 svarte finnene at de likte Svanemerket bedre enn andre kjente varemerker. Svanen ble bare slått av de typiske finske varemerkene Fazer, Fiskars og opprinnelsesmerket Godt finsk.55 Dette kan og bør de private aktørene utnytte for å vinne markedsandeler.




2012 Mer enn kosmetiske endringer

Torsk med solkrem

I 2006 fant forskere overraskende høye nivåer av stoffgruppen siloksaner i torsk tatt på dypet i Oslofjorden. Stoffene ble brukt i blant annet sjampo, balsam og solkrem. Grønn Hverdag kartla at stoffene fantes i 37 av 118 solkremer på det norske markedet.56 Tidligere hadde stoffene blitt funnet i polarmåke på Bjørnøya. Åtte år senere har man i EUs kjemikalieregelverk Reach vedtatt å forby D4 (oktametylsyklotetrasiloksan) og D5 (dekametylsyklopentasiloksan) i personlige pleieprodukter som vaskes av ved vanlig bruk, som for eksempel sjampo, balsam og såpe. Forbudet gjelder fra 2020.57

Mostandsbevegelsen

Kosmetikk har blitt et stort område for Svanemerket. De aller første kosmetikkriterier ble vedtatt i 1996 og het «Sjampo, dusj, flytende og fast såpe», det vil si at det var kriterier for «rinse off kosmetikk». Jeg var selv med på denne prosessen. Den første versjonen av kriteriene ble ikke etablert uten motstand fra bransjen, som mente at myndighetskravene var tilstrekkelig beskyttelse både for brukere av produktene og det ytre miljøet. Miljømerking er vant med motstand fra bransjeforeninger, men det var lenge usikkert om dette ville bli noen suksess.

I 2004 kom det et revidert kravdokument, som omfattet all «leave on kosmetikk».

[image: Image]
Et utklipp fra den finske avisen Västra Nyland i september 2012 forklarer at uenigheten holder seg. Miljømerking gjennomførte dette året en kampanje for grønn kosmetikk.



Danmark leder an

Det er Danmark som har vært «lokomotivet» og som har tatt den største arbeidsmengden innenfor kosmetikk. I 2019 er kosmetikk en grønn suksess større enn noen gang. Det er en stor produksjon av kosmetikk i Danmark og dette forklarer også hvorfor hele 2373 av 2540 svanemerkede kosmetikkprodukter har lisens i Danmark. Det var flere danske virksomheter som stod klare til å søke om lisens for «leave on kosmetikk», og det tok bare en måned etter at kriteriene var klare før man innvilget den første lisensen. Det var produsenten Persano A/S, som fikk den først lisens til en serie med solkremer til MATAS-butikkene.

Umiddelbart etter fikk Dermapharm A/S lisens for to babyprodukter (babyolje og sinksalve), som skulle distribueres av Norsk Medikal A/S. I Danmark var det butikkjeden MATAS som ledet an i å markedsføre den svanemerkede kosmetikken. Coop og farmasøytene fulgte ganske raskt på. I 2019 har nesten alle butikkjeder i Danmark sine egne svanemerkede kosmetikkserier. Dette gjelder både lavprisbutikker som Netto, Rema1000, Aldi og Lidl, samt ikke-rabattbutikker som Føtex og Meny. I dag er det også flere uavhengige merker som er lisensiert med Svanen, som Rudolf Care, Miild, Neutral, Sanex og Meraki. De siste årene har det i tillegg dukket opp produkter for det profesjonelle markedet. Abena har blant annet produkter til barnehager og sykehus, og en rekke hotellkjeder har egne svanemerkede produkter.

«Make up for all the bad things»58

Miild Cosmetics, er en sminkelinje drevet av de danske makeupartistene Tanja Gregersen og Tine Emilie Svendsen. De ble gründere av en nødvendighet. Det hele startet i 2014 da Tine utviklet en alvorlig allergi og legen hennes anbefalte henne å aldri bruke sminke igjen. Som makeupartist og entusiast, var dette en ødeleggende diagnose. Hva skulle hun gjøre? Hennes venninne Tanja, som hadde lidd av allergier det meste av livet, foreslo at de skulle starte sin egen kosmetiske serie, skippe kjemikalier og parfymer, kombinere profesjonelle resultater med sunne formler. De ønsket å lage produkter som alle kunne bruke, uten å tenke på konsekvensene for huden eller fotavtrykket på miljøet.

«Når jeg ser tilbake på det, synes jeg det var en veldig naiv idè, men det var nødvendig fordi vi hadde problemet selv og vi visste at vi ikke var alene,» sier Tanja. De ville ikke inngå kompromisser med hensyn til funksjonaliteten av produktene.

Tanja forklarer at den opprinnelige målgruppen var kvinner fra 25 til 45 år, bosatt i større byer.

I dag, bare noen år senere, kjøper forbrukere i hele Norden produktene deres. Bortsett fra mennesker som lider av allergier og forbrukere som generelt foretrekker miljømerkede produkter, er det tenåringer, gravide og unge mødre som er sentrale målgrupper.

Miild er et ungt selskap. En viktig suksessfaktor har vært at de klarte å bruke forskjellige digitale kanaler for å koble seg til kundene. De startet en blogg og opprettet kontoer på Instagram, Facebook og Snapchat.

«Helt fra starten av var det viktig for Tine og meg selv å kommunisere på en ærlig og gjennomsiktig måte med kundene våre. Vi vil at de skal vite like mye som vi gjør. Vi ønsker å utdanne dem, ta dem bak kulissene og vise dem hvordan vi produsere sminke, inkludert ingrediensene vi bruker. Vi har til tider prøvd å lage blogginnlegg som er litt tyngre og mer informative men forbrukerne vil vite at de kan stole på deg, men de vil ikke bli overbelastet med detaljer.»

Miild Cosmetics er drevet av Tanja Gregersen og Tine Emilie Svendsen.



Djevelen i detaljene

Miljømerking arbeider med alt fra menstruasjonsbeskyttelse til maskinoppvask, fra dialyseposer til drivstoff. Kompleksiteten er enorm. Det er ikke underlig at miljømerkingskravene gjenspeiler dette. Miljømerking arbeider med store og små problemstillinger, og noen ganger kan tilsynelatende enkle problemstillinger gi kompliserte krav som resultat, og vice versa.

I kravene for miljømerking av kosmetikk kan man for eksempel finne følgende formel som utrykker kravet til type og mengde primæremballasje (emballasjen for hvert enkelt produkt):

Denne modellen ble opprinnelig utviklet av en finsk miljøekspert ved navn Fjalar Kommonen, men den har blitt justert, oppdatert og videreutviklet i flere omganger. Myten sier at den opprinnelig var dobbelt så lang.



For spesielt interesserte bringer vi også en ordforklaring:


mfi = materialfaktor for materialtype delt inn i følgende 4 grupper

av materialer: mf glass = 0,1, mf tørkepapir / papp = 0,5 mf laminat = 1,1 mf andre materialer = 1.0

Vektmateriale i = vekt på emballasjekomponent i (inkl. etikett + informasjonsark) i gram

rfi = fraksjonen av mengden resirkulert materiale i

Vektpumpe = vekt på eventuell doseringspumpe i gram

t = returtall, t = 1 hvis materiale ikke gjenbrukes til samme bruk.

ln = den naturlige logaritmen

Vol produkt = volumet av produktet i ml

a, b og c er konstanter som varierer for forskjellige emballasjetyper



Til hjelp i sertifisering av kosmetikk og andre kjemisk-tekniske produkter har EU utviklet en database over mer enn 600 innholdsstoffer i vaskemidler som forklarer deres giftighet og nedbrytbarhet, DID-listen (Detergents Ingredients Database). Her kommer noen linjer fra 2016-versjonen av lista, som har eksistert i mange år.

TBF – Trebokstavsforkortelser

Når vi først fokuserer på detaljer, så kommer vi ikke utenom forsøkene på å forenkle. Forkortelser er forsøk på forenkling. Det er ikke noe særskilt for miljømerking at vi benytter oss av forkortelser, ikke bare trebokstavs men også fire- og tobokstavs. Alle faggrupper med respekt for seg selv gjør det. Bakgrunnsdokumenter som begrunner kravene som gjelder for de ulike produktgrupper illustrerer saken godt. Svanemerket er den enkleste formen for veiledning, kravene er ikke enkle men overkommelige for søkere, mens bakgrunnsdokumentene er den formen som setter størst krav til bransje og miljøkunnskap. Men så er de heller ikke ment for almuen.

Jeg bruker bakgrunnsdokumentet for rengjøringsmidler som eksempel. Bakgrunnsdokumentene presenterer kunnskapsunderlaget for miljømerkingskravene. Det første TBF kommer på side 5 av 104, nemlig RTU-produkter, som betyr Ready To Use, altså ferdigblandet.


Her kommer et lite utvalg;



	FORKORTELSER
	BETYDNING



	RPS
	Metode for å finne kravets relevans, potensial och styrbarhet



	MEKA
	Metode for å fastslå betydningen av faktoren på miljøet



	CMR
	Stoffer som kan forårsake kreft, er mutagene eller er reproduksjonsgiftige



	MI
	Metylisothiazolinon



	VNF
	Vekt-nytteforhold til emballasjen



	EMV
	Egne merkevarer



	EPD
	Environmental product declaration



	GPP
	Green Public Procurement



	RSPO
	Round Table for Sustainable Palm Oil



	AES
	Alkohol ethoksy sulfater



	AFEO
	Alkylfenoletoksylater



	CIP
	Cleaning in place – Sirkulasjonsvask



	CLP
	Classification, labelling and packaging of substances and mixtures



	PBT
	Persistent, bioaccumulable and toxic



	VOC
	Volatile Organic Compounds



	PFC
	Fluortensider og andre per- og polyfluorerede forbindelser



	SVHC
	Substances of Very High Concern



	IFRA
	International Fragrance Association



	HICC
	Hydroxyisohexyl 3-cyclohexene carboxaldehyde



	SCCS
	Scientific Committee on Consumer Safety



	GMO
	Genmodifiserte organismer



	CFU
	Colony forming units, dvs mengden mikroorganismer per ml brukslösning



	NIR
	Near infrared light



	PET
	Polyetentereftalat



	DIN
	Deutsche industrinorm



	CDV
	Critical dilution volume, produktens ”giftighet og nedbrytbarhet”.



	NKG
	Nordisk Kriteriesjefs gruppe







2012 Fellesnordisk markedsføring

Det tok lang tid og man opplevde tilbakeslag, men innenfor markedsføring og salg har man beveget seg i retning koordinert innsats mellom deltakerlandene i miljømerkingen. Det finnes argumenter for at deler av påvirkningsarbeidet bør skje nasjonalt og med budskap tilpasset nettopp dette landets kultur, omgangstone og tradisjoner. Det er likevel mye penger å spare på å utvikle mange av løsningene sammen og å gjenburke gode ideer fra våre granneland.»

Samtidig selger det nordiske markedet svanemerket bedre overfor leverandørsiden om man står samlet om å demonstrere innkjøpsmakten, da vi utgjør til sammen verdens tolvte sterkeste økonomi, målt i nasjonalprodukt. Dette er avgjørende i møte med de internasjonale gigantforetak.

I 2017 koordinerte man kampanjer med like budskap i flere nordiske land.

Svenske annonser.

Oslo S. i Norge.

Foto: Miljømerking Norge

Samlet nordisk plan.






2013 Svanemerket brød

«Some important product groups for the environnement, such as transport and foods, are not included by the Swan. As these omitted product areas account for a large part of environmental burden within the Nordic area, the significance of the labelling is limited as long as it does not comprise these product groups.»59

Den visjonære Svend Thiberg mente i likhet med Nordisk ministerråd at Svanemerket burde satse på merking av næringsmidler (mat og drikke). Dette synet delte han med Tove Tronstads etterfølger i Miljømerking Norge, Alvhild Hedstein. Det er ingen tvil om at det mangler veildning på den totale miljøeffekten til næringsmidler. Økologisk produksjon dekker bare bruk av plantevernmidler, kunstgjødsel og vekselbruk som de viktigste faktorene, ikke prosessering av maten.

Flere mente at brød er et godt eksempel på et område hvor Svanemerket kan gi en miljømessig merverdi.

Foto: Nordisk Miljømerking



Hedstein gjorde en god jobb i å skaffe allianser innenfor økologibevegelsen i Norge. Styreleder i Debio Norge, Gjermund Stormoen, var tilfreds med drahjelp for øket utbredelse av økomat, og støttet ideen. Planen hans var hele tiden å sikre en høy andel økologisk korn som et underliggende obligatorisk krav.

Arbeidet med miljømerking av brød og bakerier startet allerede i 2009. I begynnelsen av januar 2013 sendte Nordisk Miljømerking forslag til kriterier for miljømerking av bakerier og brød på høring – som den aller første matvaregruppen noensinne. Kravene omfattet hele bakeriet. I tillegg fantes det et sett med krav som gjaldt for brød som skulle svanemerkes. Et svanemerket bakeri måtte produsere minst en type svanemerket brød i sin faste produksjon. Det var satt krav til andel økologisk mel, og krav til bakeriet knyttet til energiforbruk, rengjøringsmidler, vannforbruk med mere.

Intervju med Alvhild Hedstein i forbindelse med lansering av høringsforslaget

Hvorfor brød?

– For å gå inn i et felt må vi ha konkurranse, og det er det innenfor bakervarer. Vi ser at det er mye å hente miljømessig innen bransjen, og så er brød et positivt, sunt og synlig produkt. En enhetlig miljøveiledning er noe forbrukere og innkjøpere ikke har i dag, sa direktør Alvhild Hedstein. I forslaget er det satt krav om minst tre prosent økologiske råvarer i bakeriet, og 15 prosent i selve brødet. – Det vil jo bety en kjempeøkning hvis vi lykkes, fordi andelen er langt under én prosent i dag. Vi vil stimulere til økt bruk av økologiske ingredienser. Både håndverksbakerier og industribedrifter har vært med i utarbeidelsen av regelverket. Bakeribransjen virker positiv og synes dette er spennende.

Hva blir den neste miljømerkede matvaren?

– Jeg tror miljømerking av brød og bakerier bare er begynnelsen. En undersøkelse gjort for Miljømerking viser at 61 prosent av den nordiske befolkningen ønsker miljømerking på matvarer, og det er nok særlig de varene folk kjøper daglig det trengs miljøveiledning på. Vi har ingen konkrete planer på nordisk nivå, men min drøm er å få det til på bearbeidet fisk. Jeg håper og tror at dette bare er starten. Jeg er overbevist om at det trengs veiledning. Det er umulig selv for en interessert akademiker å vurdere én leverandør opp mot en annen miljømessig, sa Hedstein.

Tilbakeslag i Danmark

Forslaget om å svanemerke brød og andre matvarer møtte sterk motstand, særlig i Danmark, men også i Sverige og delvis i de andre landene. Argumentene mot Svanemerking av mat ble presentert slik av journalister i Morsø Folkblad 7. februar 2013:

• «Forbrukerne har i forvejen rigeligt med miljømerker at holde styr på, når de står ved supermarkedets hylder. Derfor skal de ikke også til at slås med det nordiske svanemærke når de køber matvarer. De bør heller oppfordres til å se etter merker de stoler på, som de økologiske merker.»

• Usunt brød kan svanemerkes, da man ikke vurderer innholdet av kostfiber, salt og andre helsepåvirkende faktorer.

• Økologisk Landsforening mener at et svanemerke på brød vil bli et dårlig lysegrønt alternativ til Ø-merkede brød. Landsforeningen presiserer at svanemerket brød kan inneholde så mye som 97 prosent mel fra sprøytede marker og at dette er uholdbart.

• Miljøvernminister Ida Auken (SF) sier at hvis man skal svanemerke brød, så vil Danmark arbeide for at dette brødet er garantert økologisk.

• Auken legger til at hun støtter den delen av forslaget som går på å svanemerke hele bakerier og brødfabrikker: «Det vil kunne bidrage til den grønne omstilling hvis man stiller krav til eksempelvis lavt energiforbrug, miljørigtigt emballage og klimavenlig transport for at få svanemærket. Det gør Ø-mærket jo ikke.»

Jeg tillatter meg i etterpåklokskap å kommentere. Det er absolutt mulig å forstå at forbrukere reagerer på ytterligere ett merke innenfor et område hvor det allerede finnes flere merker: Ø-merket, Nøkkelhull (Norge) samt FSC-merket og Grønt Punkt på emballasjen. Men dette har ikke hindret oss, hverken før eller senere. Miljømerking har i 2019 vedtatt kriterier for drikkevareemballasje, og her er argumentasjonen at Svanemerket kan erstatte mange av de ovenfor nevnte merkene.

Det fremstår i ettertid som taktisk uklokt å foreslå en såpass lav andel økologisk som 15 prosent i selve brødet, selv om det er et faktum at andelen økologisk mel i brød i 2013 lå på bare 1 prosent. Miljømerking hadde allerede erfaring med at folk var skuffet over at en svanemerket dagligvarebutikk ikke bare solgte merkede produkter, og i dette tilfelle skulle vi overbevise engasjerte økologiforkjempere. Disse ble provosert av våre krav.

Det er mulig at journalisten ikke har oppfattet poengene, det skjer jo rett som det er, men de to første argumentene fremstår som underlige. En forbruker som beveger seg noen meter forbi hylla der hun har valgt et svanemerket vaskemiddel og svanemerket toalettpapir, har antakelig ikke mistet tilliten til Svanemerket på veien. Har man tillitt til svanemerket på toalettpapir, så mistror man antakelig ikke et svanemerke på et brød. Angående det andre argumentet, så stiller heller ikke Ø-merket noe krav til at brød skal være et sunt alternativ.

Konklusjonen

Den samlede motstanden i Norden ble for sterk og vår nordiske ledelse la kriterieforslaget til side. Man noterte i vedtaket at man kunne ta opp igjen saken etter en tid. Det var heller ikke ønskelig å presse igjennom en flertallsbeslutning i en så prinsipiell sak, som ville berøre hele vår innretning og ressursbruk i mange år fremover.

Det var altså ikke vellykket, men et godt forsøk. Potensialet med mat var (og er) selvfølgelig enormt, og for forslagsstillerne var det et skikkelig tilbakeslag å slippe denne saken.

Hva har skjedd senere?

Man kunne tenke seg at Ø-merkingen kunne ta opp i seg flere miljøaspekter og bli et livsløpsbasert merke for matvarer. Merkingen er basert på et EU-direktiv om økologisk produksjon og at det tar tid å endre slike, vet alle de som har vært involvert i slikt arbeide. Et alternativ er at de nasjonale Ø-merkeorganene utvikler tilleggskrav, men økologibevegelsen nøler med å ekspandere inn på dette feltet. I Norges tilfelle skyldes det, ifølge Gjermund Stormoen, at det er vanskelig å stille økede krav til produsentene når salget av økologiprodukter faktisk går ned.60 Men den unnskyldningen har ikke KRAV eller Statskontrollert økologisk, og i 2019 stiger også salget av økologiske produkter i Norge.

Noen år senere fikk den svenske miljøministeren det svenske økologimerket KRAV og deler av landbruksprodusentene med på en klimamerking, som dog aldri fikk gjennomslag. I 2019 kommer matbransjen fortsatt med forslag til ulike klimamerker. Norske giganter i bransjen som Orkla Foods og Yara får mediaoppslag om nye private klimamerkeordninger.

Hverken bransjen eller politikerne har våget å be om at Svanemerket skulle brukes for matvarer. Oslo Arbeiderparti vedtok i vår at de skal arbeide for klimamerking både av mat og andre varer. Temaet «livsløpsbasert miljømerking av mat» fortsetter selvfølgelig å komme opp igjen, helt til noen gjør noe seriøst med det.


2013 Andre frø på steingrunn

Svanemerking av brød ble ingen suksess, men det er ikke den eneste gangen Miljømerking har måttet avslutte gode og mindre gode initiativ. Her kommer noen andre eksempler.

Sement

Sement var oppe til diskusjon ganske tidlig og man utviklet kriterier som ble sendt til høring. Det viste seg da å være for få tilbydere til at dette kunne fungere i markedet. Konkurransetilsynet i Norge viste til at det fantes kun to markedsaktører i hele landet, en importør, samt Scancem med to fabrikker.

Godstransport, persontransport og biler

Både godstransport, persontransport og biler ble vurdert i ulike studier men man startet aldri kriterieutvikling for noen av disse områdene.

Godstransport strandet, slik jeg erindrer det, på to problemer. Det ene var å definere og administrere «den funksjonelle enhet». Hvordan kunne man for eksempel stille fornuftige krav til forbruk av drivstoff per fraktet enhet når det varierte så ekstremt hva, og hvor mange enheter, ett transportfirma (lisensinnehaver) fraktet fra år til år? Det andre problemet var styrbarhet, for alle analyser pekte i retning av at flere varer burde transporteres med togtrafikk. Nordisk Miljømerking innså at det å utvide togtilbudet med flere toglinjer lå for langt unna det Svanemerket som verktøy kunne påvirke.

Biler stoppet blant annet på grunn av manglende styring da en etanolbil kunne gå på bensin og en biodieselbil kunne gå på tradisjonell diesel. Det kunne med andre ord bli en grønnvasking å svanemerke en «etanol- eller biodieselbil», hvis eieren ikke fulgte opp.

Foto: unsplash.com



Mobiltelefoner

Mobiltelefoner ble foreslått, men her fant man ikke særlig andre miljøaspekter enn energisparing, og dermed batteriene. Gjenvinningen av telefonen var automatisert. Merking av lavstrålende telefoner var et separat og umodent tema, med stor faglig uenighet, den gangen varegruppen var aktuell. Mobiltelefoner ble ikke funnet å ha stort nok potensiale, ut over merking av batteriene, som allerede var mulig gjennom Svanemerkets krav til oppladbare batterier.

Ubehandlet trevirke

Det finnes ingen Svanemerking av ubehandlet trevirke. Argumentet har vært at det ikke er tilstrekkelig med miljøeffekt å hente, i tillegg til krav til bærekraftig skogbruk. Den miljøbevisste delen av bransjen har allerede FSC/PEFC-merket på produktene sine.

Isolasjonsmaterialer

Det ble utviklet kriterier for isolasjonsmaterialer, men disse ble stoppet etter høring. Her møtte man utfordringer med funksjonell enhet. Det varierer sterkt hvor tykk isolasjonen behøver å være. Man lyktes heller ikke med å etablere miljømerkingskrav på sammenlignbart nivå for de svært ulike råmaterialene glass, stenull, plast og cellulose.

Emballasjepapir

Miljømerking hadde i noen år kriterier for emballasjepapir, men ingen var interessert i søke. Årsaken var at Miljømerking ikke aksepterte bruk av selve Svanemerket, da det kunne misforstås hvorvidt det var emballasjen eller innholdet som var merket. Det eneste man fikk gjøre var å skrive med ord på emballasjen at denne var svanemerket. Forvirringen vedrørende miljømerket emballasje er løst i forbindelse med utvikling av kriterier for drikkevareemballasje, i og med at man krever en forklarende tekst.

Lisensinnehavere for svanemerket drikkevareemballasje får benytte Svanemerket, men bare med en ledsagende tekst slik det er beskrevet over.




2013 Åpen dag i Finland

I 2013 nådde antallet svanemerkede produkter i Norden 5 000. Den 24. januar samme år, inviterte det finske sekreatariatet til Åpen dag på miljømerkingskontoret hos Standardiseringsförbundet, og ledereren Sinikka Karppelin, ga en statusrapport for utviklingen på det finske markedet og for det nasjonale arbeidet.

Svanen som ved starten i 1990 lå under Standardiseringsförbundet (SFS), ble i 1997 en del av SFS sertifiseringsvirksomhet. I 1999 kom de tilbake til SFS, før de i 2011 flyttet til Motiva, som er Finlands stiftelse for energisparing.61

Det er stor stabilitet i arbeidsstyrken, og når vi feirer 30 år har disse medarbeiderne, som alle var med i 2013, lang arbeidstid hos Miljømerking: Sinikka Karppelin 23 år, Karin Bergbom 20 år. Harri Houtalaien har vært ansatt i 20 år (var ute i en periode) men Kirsi Auranmaa, Pia Huhtamaki og Hannele Lauri har vært hos Miljømerking i 21 år. Det må man si er stabil arbeidskraft.

Resultatene var best innenfor kopipapir/ trykkpapir, trykkerier, hotell, rengjøringsmidler og mykpapir.

Sinikka kunne rapportere at det fortsatt var en utfordring i det finske markedet at man hadde flere merkeordninger som konkurrerer med Svanemerket om å være det «finske» merket. Og det er fortsatt færre svanemerkede produkter i Finland enn i sammenlignbare Norge og Danmark.

Man støter på utfordringer i kravutviklingen på grunn av nasjonale forskjeller. Når det gjelder Finland, er ett av problemene landets unike energiprofil. Den skiller seg fra alle andre nordiske land, med større innslag av både kull, trebrensel og kjernekraft.

Over er logoene til tre konkurrerende miljøordninger i Finland.

Finland har en unik energiprofil.




2015 Det er ikke enkelt å være innkjøper (av møbler)

Det er ikke enkelt å være en offentlig innkjøper (upphandlare), og kravet fra myndighetene om at de skal bruke sin innkjøpsmakt til å skape et bærekraftig samfunn, har gitt dem nye utfordringer. Det å kjøpe miljøriktige møbler er ingen enkel oppgave i 2019, men det var mye verre i 2015.

Møbler består av mange ulike materialer og er komplekse produkter. Det gjør miljøvurderingene vanskelige. Det er både komplisert både å utvikle de gode miljøkravene, og å vurdere dokumentasjonen som man får som svar fra tilbydere. Krav bør stilles i et livsløpsperspektiv og når møblene er satt sammen av metall, tre, tekstil, plast, gummi, lær og glass, blir det et mylder av aspekter å holde rede på. I 2015 fantes det allerede ferdige miljømerkingskrav for Svanemerket og andre merkeordninger, men den gangen måtte innkjøper alltid akseptere detaljert dokumentasjon på alle kravene; det vil si 16 punkters sikkerhetsdatablader, erklæringer, testrapporter, beskrivelser og analyser av ulike slag. De fleste former for dokumentasjon krever en fagkunnskap svært få anskaffere har og resultatet ble at de fleste enten lot være å stille miljøkrav eller benyttet et mindre antall krav, som de forsto hva betydde og hvordan de kunne evaluere. I begge tilfeller førte dette til at potensialet for miljøforbedring ikke ble utnyttet.

Møbelbransjen er stor på det profesjonelle markedet og er en viktig næring i Norden. Bransjen lever under hardt press fra utenlandske aktører. Prisene dumpes og effektiviseringstakten er høy. Flere produsenter og nordisk møbelindustri trekker frem miljø og kvalitet som viktige konkurransefortrinn. At innkjøpere er med på denne reisen er avgjørende, og gir viktige bidrag til det grønne skiftet.

Møbelbransjen i Norden begynte allerede på tidlig 2000-tall arbeidet med en mer bærekraftig produksjon. Man tok i bruk sertifisert trevirke og tekstil, energiforbruket gikk ned, andelen resirkulerte materialer økte og bruken av farlige kjemikalier ble redusert. Bransjen ble raskt miljømoden, og etablerte egne miljøopplæringsprogrammer, og miljødeklarasjoner (EPD), sertifiserte produktene i henhold til egne merkeordninger (Svensk Møbelfakta) og samarbeidet om dugnadsprosjekter (Norsk Møbelfakta). I 2015 var ikke så mange i bransjen interessert i å sertifisere produktene sine med uavhengige miljømerker.

I Norge var bransjeforeningen overbevist om at miljødeklarasjoner (EPD`er) ville blir svært populært blant innkjøpere i fremtiden og anbefalte medlemmene å skaffe seg slike.

Hvis du som innkjøper var ubetenksom nok til å si at du ønsket å legge vekt på alle former for miljødokumentasjon for bedriften og møblene disse leverte, kunne du risikere å motta følgende typer av miljødokumentasjon/sertifikater/ medlemsbevis/lisensbevis:

• Miljøbrosjyrer/kataloger

• Miljørapporter

• Årsberetninger med miljøbeskrivelse

• ISO 9001/ISO 14001

• Greenguard

• GOTS, EU Ecolabel, Økotex eller økologisk sertifisering på tekstil

• Produktdatablader

• FSC/PEFC-sertifikat på trevirke og platematerialer

• Blå Engel, Svanemerket, EU Ecolabel, NF Environnement for hele møbler

• Svensk Møbelfakta for hele møbler

• Norsk Møbelfakta

• TüV Sertifikat

• C2C- Cradle to cradle

• LCA-analyser for materialene

• Environmental Product Declarations

I 2014/2015 endret dette seg, da store innkjøpere, på grunn av mulighetene som ble beskrevet i nytt innkjøpsregelverk i EU/EØS, begynte å kreve Type 1 miljømerking. Det mest benyttede kravet var «Svanemerket og tilsvarende», og etter hvert begynte flere og flere å sertifisere møbler med miljømerker, ikke bare det nordiske, men også det franske NF Environnement og EUs Ecolabel, samt det tyske merket Blå Engel. Ingen av de andre godkjenningene nevnt over er tilsvarende merker som disse, da de ikke kan garantere samme miljøprestasjon og/eller ikke kvalifiserer til å kalles et miljømerke som innkjøpere, har anledning til å belønne. Noen merker er rene bransjegodkjenninger, EPD er miljøinformasjon men ingen miljøgaranti, ISO 14001 er ingen produkt-godkjenning osv. Mange innkjøpere gir også velfortjent, men lavere poengscore til råvaremerkingene FSC og PEFC, samt emisjonsmerket Greenguard.

København kommune går etter samråd fra Staten og Kommunernes Indkøbsservice (SKI) offensivt ut og vil fremoverkreve miljømerker på kjøp av møbler. Nettverk for miljømerket innkjøp i Norge har vært aktive med å veilede innkjøpere innenfor møbelanbud og Sykehusinnkjøp, Vinmonopolet, If Forsikring, Bærum, Sarpsborg, Fredrikstad og en rekke andre kommuner er noen av dem som stiller krav.

I det dette skrives selges det 1233 ulike Svanemerkede møbler fra hele 52 produsenter i hele Norden. Hvis man ser bare på de 533 produktene ment for profesjonelle innkjøpere,62 så viser det seg at hele 511 av disse er registrert med salg i Norge, 394 med salg i Sverige, 379 med salg i Danmark, 369 med salg i Finland og 149 med salg på Island. Disse produktene kommer fra hele 39 ulike lisensinnehavere og så mange som 35 av disse selger produktene sine i Norge. Kun ni av dem er norske produsenter, tjueen er svenske, fire er danske og fire er finske. Dette demonstrerer effekten av å drive direkte veiledning av innkjøpere, ved det tidspunkt hvor de uformer sine konkurransgrunnlag og miljøkrav, noe det norske innkjøpernettverket har gjort i mer enn ti år.


2015 Miljømodne bransjer, finnes de?

Nordisk Miljømerking har som policy på at man skal legge ned/avslutte produktgrupper hvor det ikke er mer å hente miljømessig. Har vi noensinne lagt ned en gruppe med dette som argument? Ikke som jeg kjenner til. Det ble meg bekjent vurdert å legge ned noen rengjøringsmiddelgrupper, da man hadde oppnådd mange viktige fremskritt som å:

• Unngå unødige fyllstoffer

• Kuttet ut parfyme og farge

• Minimere emballasjen

• Minimere miljøbelastning med tanke på miljø- og helsefarlige stoffer

• Relatert kravene til funksjonell dose slik at effektive produkter premieres

Derimot er det mer å hente innenfor:

• Bruk av fornybare råvarer i alle ledd i produksjon og produkt

• Minimere transportbelastningen

• Stille flere krav til de enkelte fabrikkenes prestasjoner ut over det aktuelle produktet som sertifiseres, men dette er kontroversielt

Allerede i 1989 vurderte Nordisk Miljømerking å adoptere prinsippet fra Blå Engel om at man ikke skulle etablere miljømerkingskrav i en allerede miljømoden bransje. Dette prinsippet må ha vært basert på en tillit til at forbrukere og innkjøpere faktisk vet hva som er en miljømoden bransje. All senere erfaring indikerer at denne forutsetningen er feil og Svanemerket la heldigvis dette prinsippet vekk ganske tidlig.

Det er ikke enkelt å bli enige om hva som er en miljømoden bransje. Det er utallige aspekter som man stiller krav til, for selv et tilsynelatende enkelt produkt. Det ser man ved å studere innholdsfortegnelsen til miljømerkingskravene. La oss benytte nettopp håndoppvaskmidler som eksempel. Svanemerket stiller krav til følgende hovedtema:63

• Generella krav

• Hållbara råvaror

• Krav på ingående ämnen

• Dosering, ekotoxicitet och bionedbrytbarhet

• Effektivitet

• Förpackningar

• Kvalitets- och myndighetskrav

Innunder disse kapitlene ligger til sammen 16 ulike obligatoriske krav til miljøprestasjon, og under hvert av disse stilles ytterlige detaljerte krav. Eksempelvis er dette kravene som stilles til design for gjenvinning av poser/pouches, krav O15, altså ett av de 16 hovedkravene:

• Förpackningen samt förslutning ska vara tillverkad av Polyeten (PE), Polypropen (PP) eller Polyetentereftalat (PET).

• Förpackningen ska vara av monomaterial, det vill säga ej laminat med skikt i olika material.

• PS (polystyren) och PVC (polyvinylklorid) eller plast baserade på andra typer av halogenerade plaster får inte förekomma i förslutning eller i etikett.

• Endast vita eller ofärgade förpackningar kan märkas. Undantag för förpackningar innehållande återvunnen plast (Post Consumer Recycled) som kan vara infärgade. Infärgningen får inte göras med Carbon Black.

• Svarta plastmaterial får inte användas i förslutningar.

• Fyllmedel (såsom CaCO3) får inte tillföras PE- och PP-förpackningar och förslutningar i en halt så att plastens densitet överskrider 0,995 g/cm3

• Barriärbeläggningar får endast utgöras av EVOH (Ethylene vinyl alcohol) i max 2 % i förhållande till totalvikt.

Förslutning omfattar kapsyler och lock. Förpackningen omfattar påse/pouch.

Hvilke(t) nivå av prestasjon skal produksjon og produkter ligge på for alle parametere, hver for seg, eller totalt sett, for at bransjen skal kunne defineres som miljømoden?

I Sverige hadde Naturskyddsföreningen allerede ved starten av Svanemerkingen definert håndoppvaskmidler som en miljømoden bransje, med basis i sin egen miljømerking.64 På denne tiden stilte ikke Bra Miljöval krav til dosering og emballasje eller krav tilpasset funksjonaliteten til produktene, man opererte kun med negativlister, det vil si lister over hvilke stoffer man ikke ville akseptere. Med andre ord, var det fortsatt mye å hente miljømessig innenfor nye kravtema, og Svanemerket skulle snart etablere krav innenfor denne bransjen. Forhåpentligvis gjør ikke Svanemerket den samme feilen som Bra Miljöval gjorde for tretti år siden.


2017 Nitti milliarders miljømakt

Hvis du tror på pengemakt og hvis du tror på miljømerking, så må du tro på Svanemerkede investeringsfond. Det svenske sekretariatet la allerede i år 2000 frem skrivelsen Forstudie på Aktiefonder, men fikk ikke med de andre landene på en kriterieutvikling.

Våren 2013 tilbød Embetsmannskomiteen for miljø midler til Svanen for å gjennomføre en ny forstudie. Svenske markedsaktører hadde kontaktet finansdepertementet om dette. Muligens kjente noen til at Østerrike hadde etablert miljømerking av finansinvesteringer og mente at nå var tiden moden.

Som oppfølging bevilget Nordisk ministerråd-midler for å knytte til Svanen en ekspertkonsulent for dette helt nye område. Denne skulle hjelpe til å ta utarbeide et forslag til kriterier. I sluttfasen tok det svenske svanekontoret ved Per Sandell over hovedansvaret både for kriterieutvikling og markedskontakt. Kravene, som ble lansert 24. juni 2017, ga en ny rekord: Tiden fra fastsettelse av kriteriene til første innvilgede lisens var rekordkort.

På vei hjem fra personalseminar i Sandhamn ytterst i den stockholmske skjærgården fikk forfatteren et eksklusivt intervju med den personen i Svanens historie som har flyttet mest penger, nemlig Per Sandell.

Raske mann med raske penger: Per Sandell. Han snakker konsentrert og hurtig, er opptatt av effektivitet og penger. Han beveger kroppen like fort som hodet og har miljømerkingsrekord på 400 meter bane med 48 sekunder, fra noen år tilbake. I 2019 er han blant Sveriges beste i sin årsklasse med tider ned mot 56 sekunder på en runde på tartandekket. Rett mann på rett sted, vil jeg si.

Foto: Tormod Lien, Miljømerking i Norge



Hvorfor kom investeringsfond opp som en mulighet?

«Det var en kombinasjon av at vi fikk en forespørsel fra en aktør i finansbransjen, som ba oss hjelpe dem å kommunisere hva de gjør med bærekraft koblet til deres produkter, og at Miljømerking er godt egnet til å kommunisere kompliserte miljøprodukter. Deres kunder forsto ikke hva selskapet gjorde, og selskapet fikk ikke noe igjen for sin miljøsatsning. Svanemerket kunne kanskje ikke minske kompleksiteten, men hadde en fordel i at forbrukere allerede hadde tillitt til merkingen, en tillit som en kommerisell aktør mangler. Når Svanen sier at noe er ok, så tror de fleste forbrukere på det.»

Hva er status på merkingen i dag?

«I dag er det investert nærmere 90 milliarder svenske kroner i svanemerkede investeringsfond. Disse har lisens i dag: KLP, Handelsbanken, NyCredit, Pareto, Biodos, Ålandsbanken, Swedbank, SEB, Dibro Berge, Alfred Berg, Tundra. Den siste lisensen var på 10 milliarder kroner.»

Finansbransjen i Norge påstår at det finnes fem ulike systemer for miljøtilpasning. Er dette sammenliknbare ordninger?

«Mest etablert er Morning Star gradering, som skjer automatisk, man søker ikke, men blir automatisk rangert. Og det finnes et antall systemer nede på kontinentet, et tysk system med flere.»

Finnes det undersøkelser på styrbarhet/forbrukerinteresse?

«Et problem med fond er at lisensinnehavere har vanskeligheter med å vise for forbrukere at de er svanemerket, mye selges via banker eller andre samarbeidspartnere. Nordnet er en base for investeringer. Det finnes undersøkelser hvor stor andel av private investorer som ønsker å investere bærekraftig, og svaret er 7 av 10. Når man spør så sier de fleste at de allerede investerer bærekraftig. Sluttkundene er modne for å ta disse beslutningene. Men det er viktig at kunden også tenker på lønnsomhet.»

Er bærekraftige fond mer lønnsomme?

«Forskning har ikke vist en klar tendens her. Det er hverken bevist eller motbevist at grønne fond er lønnsomme. Det vil nok ta tid før man kan dokumentere øket lønnsomhet for bærekraftige fond.»

Hva tenker du om fremtiden for miljømerking av finansielle tjenester.

«Dette er bare begynnelsen, det er interesse for å svanemerke forsikring også. Vi får stadig inn nye søknader om svanemerking av fond.»

Er dette også en mulighet for plassering av private og offentlige virksomheters plassering av pensjonspenger?

«Absolutt. Vi snakker om store summer når ansattes pensjonspenger plasseres av for eksempel store virksomheter og kommuner. Disse pengene kan plasseres i Svanemerkede fond. Dette burde bli et prioritert område for Nettverkene for miljømerkede innkjøp?»

Og det kan intervjueren skrive under på. Byer på størrelse med Stockholm, København og Oslo har mellom 40 og 60 000 ansatte, Helsevesenet i Norge sysselsetter over 100 000 for å nevne noen. Her snakker vi om mye penger, mye miljømakt.

Den dagen denne boken var ferdig til trykking, kom nyheten om at Redd Barna flytter innskuddspensjonen til KLPs svanemerkede fond. Nå har de vist andre hvordan det kan gjøres. Et bedre punktum i kapitlet om fond er det umulig å få.


2018 Grønne produkter er ikke dyrere65

Rapporten Undersøgelse af prisen for det offentliges grønne valg, fra det danske Miljø- og Fødevareministeret omfatter en overordnet kortlægning af det offentliges forbrug samt en vurdering af prisen for at lade offentlige indkøbere vælge grønne frem for konventionelle produkter.



En kortlægning af det offentliges forbrug er gennemført på grundlag af eksisterende data og undersøgelser. Den viser, at stat, region og kommune samt offentligt ejede virksomheder årligt foretager indkøb for ca. 300 mia. kr., hvoraf offentligt ejede virksomheder står for omkring en fjerdedel. Stat, regioner og kommunerne har årlige indkøb på i størrelsesordenen 220 mia. kr., hvoraf indkøbet af varer udgør ca. 33 mia. kr.

Prisen for at lade offentlige indkøbere vælge grønne frem for tilsvarende konventionelle produkter er analyseret og præsenteret med udgangspunkt i 15 udvalgte produktgrupper. Der er udvalgt et bredt udsnit af produkter, der ikke nødvendigvis er de udgiftsmæssigt vigtigste komponenter i det offentlige forbrug men vurderes at indgå heri med en vis vægt, og samtidig er det produktområder, som er relevante at se på i forhold til miljøbelastningen.

For hver produktgruppe er der defineret et grønt og et konventionelt produkt, som efterfølgende er sammenlignet mht. priser, omkostninger og miljøeffekter. Udvælgelsen af den grønne version af et produkt er sket med udgangspunkt i en vurdering af, hvad der i dag på de respektive områder kan betegnes som et grønt valg. Der er herefter valgt et konventionelt produkt, der mht. kapacitet og anvendelighed er sammenligneligt med det grønne produkt, men som ikke lever op til de grønne krav, der er fokuseret på ved udvælgelsen af dette.

Kriterierne for hvad der er grønt er meget forskelligartede, men på det generelle niveau kan man pege på følgende typiske kriterier, som har været anvendt til identifikation af hhv. grønne og konventionelle produkter. I nogle tilfælde er kriterierne anvendt i vurderingen af de miljømæssige konsekvenser af at købe et grønt produkt frem for et konventionelt.

• Produktets mærkning med det nordiske Svanemærke eller EU’s Blomsten

• Anvendelse af færre miljø- og sundhedsskadelige stoffer i produktionen

• Produceret af mere bæredygtige råvarer og materialer

• Anvendelse af genanvendte materialer ved fremstilling af nye produkter

• Genanvendelighed af det færdige og udtjente produkt

• Lavt energiforbrug i fremstilling, anvendelse og evt. bortskaffelse

• Lang levetid

• Effektivitet i brug

Nogle af kriterierne vil ofte trække i forskellig retning, således at en høj værdi på et kriterium opnås ved at slække på andre parametre. Man kan således umiddelbart forestille sig, at fx rengøringsmidler kan være mere effektive, hvis man tillader flere miljøskadelige stoffer. Analysen peger dog på, at der ikke nødvendigvis er en sådan sammenhæng, idet det grønne produkt på dette område viser sig at være bedre og billigere end det konventionelle. Dette kan være et resultat af en øget brug af miljømærkning, der kan have medført en større fokus på miljøeffekterne i produktudviklingen. Derfor er det vigtigt at se på det samlede billede i valget af grønne produkter, hvilket bl.a. kan gøres ved at tage udgangspunkt i eksisterende mærkningsordninger som det nordiske Svanemærke og det europæiske EU-blomsten, der inddrager ovenstående kriterier i deres vurderinger.

De nævnte kriterier er som udgangspunkt også indikatorer for, hvor der kan være positive eller negative miljømæssige effekter af et grønt produkt i forhold til et konventionelt. I mange tilfælde må effekterne opgøres i mængder af input til fremstilling eller brug af et produkt og suppleres med en kvalitativ beskrivelse af betydningen heraf. Da formålet har været en vurdering af prisen eller de totaløkonomiske omkostninger og gevinster ved valget af et grønt produkt i forhold til et konventionelt, indgår såvel prisforskellen som de eventuelle forskelle i meromkostningerne ved anvendelse og bortskaffelse i sammenligningerne.

I tabel 1 gives et overblik over valgte produkter, de anvendte kriterier til definition af det grønne produkt, og hovedkonklusionerne vedrørende det grønne valg for hvert produkt.




2018 Konsolidering

Arbeidet med en felles nordisk merkevare

På oppdrag fra Foreningsstyrelsen (FS) startet de markedsansvarlige for sekretariatene i Norden, Anne Grethe Henriksen, Charlotte Rajsager, Nancy Holm og Hanna Sauroja i 2015 arbeidet med å utvikle en nordisk merkevarestrategi, en Brand Strategy. Målet var å styrke det nordiske Svanemerket, både internt for å veilede organisasjonen i samme retning, og eksternt for å sikre at vi bygger en felles nordisk merkevare. Dette var et helnordisk prosjekt og da resultatet ble lansert i begynnelsen av 2018 hadde så godt som hele organisasjonen bidratt til innholdet.

Prosessen har så langt inkludert:

2014: Etablering av en felles nordisk merkevareplattform som beskriver visjonen, oppdraget og verdien av merkevaren.

2015: Etablering av en felles nordisk grafisk profil for å sikre et felles utseende og preg på tvers av markeder, og for å lette prosessen med å bruke materialer, kampanjer, initiativer på tvers av markeder. Den grafiske retningslinjen inkluderer nordiske maler for f.eks. presentasjoner, brev, firmalogoer, stationary.

2016: Etablering av felles nordisk retningslinje for kunder om hvordan de skal bruke Svanemerket på produktene.

2017 og 2018: Utvikling av en nordisk merkevarestrategi for Svanemerket som dekker

1. Posisjonering og produkt

2. Forhold til andre merker/labels, miljøtrender og handlinger

3. Veiledning for produktprioritering fremover

4. Definisjon og prioritering av målgrupper innenfor profesjonelle innkjøp, forbrukermarkedet og næringsliv opp mot myndigheter.

Selv forsto jeg ikke verdien av dette arbeidet før strategien var nesten ferdig. Begrepet Brand Strategy er for de fleste som ikke er eksperter på temaet, ikke så lett å forstå. Noen av oss trodde arbeidet bare ville dreie seg om hvordan og hvorfor man burde benytte merket, en slags utvidet retningslinje for merkebruk. Er du en ansatt som har lest den «med feil filter», så bør du bør lese den på nytt.

Strategien stopper ikke ved å si at vårt «produkt» er enten merket i seg selv, eller kriteriene eller lisensbeviset, men fastslår at vi tilbyr alle de tre produktene. I tillegg tilbyr vi et kommunikasjonsverktøy mot store og små innkjøpere, dokumentasjon på miljøeffektene av merkingen (kanskje burde vi tilby lisensinnehavere miljødeklarasjoner med basis i dokumentasjonen de har gitt på svanekravene?). Vi tilbyr markedsføringshjelp og support, opplæring, salgsstøtte, og sist men ikke minst, veiledning for innkjøpere i nasjonale nettverk og i offentlige innkjøp.

Strategien plasserer oss i forhold til ulike systemer for miljøinformasjon/deklarasjoner, miljøledelse samt andre miljømerker og forklarer om vi skal oppfatte disse som konkurrenter og/eller nyttige supplement og hvordan vi skal agere i forhold til disse.

Det er svært nyttig at Brand Strategy forklarer hvor vi befinner oss i forhold til nye trender, mål og begreper som har blitt etablert, så som:

• Sirkulær økonomi

• Grønn vekst

• Bærekraftig utvikling

• FNs Bærekraftsmål

• Planetens tålegrenser

• Ressurseffektivitet

• Klimaendringer

• Redusert forbruk/delingsøkonomi

• Naturlige ingredienser

Her beskrives det hvordan Svanemerket arbeider med temaene fra før og/eller hvordan vi bør utvikle arbeidet vårt med disse. Det er ingen overraskelse at omverdenen ikke vet at vi allerede arbeider med mange av temaene, og at det er vi som organisasjon som må bli dyktigere til å kommunisere, forenkle og ta den plassen vi fortjener.

Vi ønsker å være det mest troverdige miljømerket, det merket som gir størst effekt både på miljøet og samtidig som det er det verktøyet som gir størst konkurransefortrinn. Så enkelt kan det sies, men skal man forstå hvordan vi skal komme dit, og bli der, må man ha en felles Brand Strategy!

Språket for bærekraftig utvikling

Språket rundt bærekraftutvikling utvikler seg stadig og moteord kommer og går. Her følger en kort gjennomgang av hvilke begreper som har vært i populære i løpet av Svanemerkets levetid:

• Økosofi

• Bærekraftig samfunn

• Triple bottom line/trippel bunnlinje

• Giftfritt

• Bioøkonomi

• Klimavennlighet

• Sirkulær økonomi

• Det grønne skiftet

• FNs bærekraftsmål

Av disse begrepene er det vel ordet bærekraftig som ble kjent etter at Bruntlandkommisjonen fullførte sitt arbeid i 1992, som er det som har stått seg best, og det begrepet som benyttes oftest selv i dag. Men begrepet er avledet av økosofien som Sigmund Kvaløy Sætereng og Arne Næss utviklet på sytti- og åttitallet.

Begrepet sirkulær økonomi er forklarende og viktig, da det fremhever betydningen av at ressurser må bevege seg i syklus. Klimavennlighet er ganske selvforklarende. Det som fortviler en veteran innenfor miljømerking, er at mange ikke forstår og vet at begge deler er sentralt i et miljømerke type 1.

Som man kan lese ut av begrepet betyr sirkulært at noe går i sirkel, i syklus.66 Og i miljøsammenheng går materialer og energi i syklus. Newton forklarte i fysikken at energi aldri forsvinner, den bare omdannes. Til varme, til stråling. Det samme gjelder alle materialer, de forsvinner heller ikke, de omdannes til sine bestanddeler, organisk materiale omdannes til karbondioksid og vann. Brennes hydrokarboner, omdannes de til karbon og vann. Forbindelser som inneholder metaller brytes ned til de samme stoffene og de samme grunnstoffene, noen metaller blir gass. Is er vann, vann endrer kun tilstand, det forsvinner heller ikke.

I miljøsammenheng er poenget at energi og materialer må gjenbrukes før de brytes ned til sine bestanddeler eller må nyproduseres fordi noen har kastet ressursen. Nå i 2019 har man begynt å innse galskapen i å produsere ting på nytt når de i stedet kan gjenbrukes. Galskapen i at aluminium skal nyproduseres fra bauxittmalm i en svært energikrevende prosess når man kan samle inn metallet og smelte om med minimal ressursbruk. At man må produsere alt papir fra trestokken uten å blande inn fullt brukbar gjenbrukt masse. At man kaster matavfall på fyllinga uten å kompostere det, og ikke utnytter ressursen til å produsere ny mat. I Norge fikk vi deponeringsforbud for ti år siden, det er IKKE lenge siden. I de fleste land i verden kastes fortsatt alle disse ressursene på fyllinga. Verden skrider sakte fremover.

FNs bærekraftsmål er det mest overgripende av de ovenstående begrepene og Svanemerkets rolle opp mot disse fortjener et eget kapittel.

SVANEMERKET OG FNS BÆREKRAFTSMÅL

Teksten er en forkortet utgave av en brosjyre om Svanemerket og FNs Bærekraftsmål.67

FNs bærekraftsmål er verdens felles arbeidsplan for å bekjempe ulikhet og fattigdom, beskytte kloden og stanse klimaendringene innen 2030. For å nå målene må alle gjøre en innsats: regjeringer, privat sektor, sivilsamfunnet og hvert enkelt individ. Det målet som passer som hånd i hanske for Svanemerket er Mål 12, om ansvarlig forbruk. Målet har flere delmål og under følger en beskrivelse. I brosjyren er det også beskrevet hvordan vi bidrar på ytterligere tjue av målene til De forente Nasjoner.

12.2 Oppnå en bærekraftig forvaltning og effektiv bruk av naturressurser. Vi bidrar til bærekraftig ressursbruk ved å stille krav til økt bruk av fornybare råvarer, og effektiv utnyttelse av råvarer, energi og vann i produksjonen av svanemerkede produkter.

12.3 Redusere matsvinn blant forbrukere, i butikker og i alle ledd av produksjons- og forsyningskjeden. Alle svanemerkede dagligvarebutikker måler matsvinnet. Vi belønner både svanemerkede butikker, hoteller, restauranter og kantiner hvis de innfører tiltak for å kaste mindre mat.

12.4 Forvalte kjemikalier og avfall på en miljøvennlig måte og redusere utslipp til luft, vann og jord. Svanemerkets strenge kjemikaliekrav sikrer at kjemikalier i alle ledd i livssyklusen håndteres slik at de ikke skader miljøet.

12.5 Redusere avfallsmengden gjennom forebygging, reduksjon, gjenvinning og ombruk. Svanemerket fremmer gjenbruk av materialer ved å stille strenge kjemikaliekrav som gjør at materialene kan resirkuleres, krav om bruk av resirkulerte materialer og deltakelse i innsamlingssystemer for produkter og emballasje. Samtidig skal svanemerkede produkter være enkle å ta fra hverandre, så de ulike materialene kan brukes om igjen. Strenge kvalitetskrav sikrer at produktet fungerer som ønsket og har lang levetid.

12.6 Stimulere virksomheter til å innføre bærekraftige arbeidsmetoder og integrere informasjon om bærekraft i sine rapporteringsrutiner. Svanemerket er en tredjepartssertifisering som har absolutte og åpent tilgjengelige krav. Dermed blir det enklere for virksomheter å dokumentere arbeidet med bærekraft.

12.7 Fremme bærekraftige ordninger for offentlige anskaffelser Svanemerket gjør det enkelt for innkjøpere og forbrukere å gjøre bærekraftige valg.

12.8 Sikre at mennesker i hele verden har relevant informasjon om og er seg bevisst en bærekraftig utvikling og livsstil Svanemerkets visjon er å være en nordisk ledestjerne for en bærekraftig livsstil.




2019 Tekstiler, det ypperste innen meningsløst forbruk

I forordet påstår jeg at de nordiske landene er et foregangsland innenfor miljøteknologi men at effekten av gode miljøvalg spises opp av det vanvittige forbruket. Klær er et godt eksempel. Ifølge en rapport fra Greenpeace doblet klesproduksjonen seg globalt fra 2000 til 2014. I 2015 kjøpte gjennomsnittsmennesket 60 prosent mer klær årlig – og beholdt plaggene halvparten av tiden sammenlignet med i 2000.

Vi kaster klær

Mette Landgraff, som er lærer ved Oslo Handelsgymnasium i Norge, satte i august 2019 sammen en utstilling av det tøyet elvene hadde glemt/lagt igjen ved skolen i løpet av forrige skoleår.

[image: Image]
Utstilling av det tøyet elvene hadde glemt/lagt igjen ved skolen i løpet av forrige skoleår.

Foto: Mette Landgraff



Her er lista over det hun fant på skolen med cirka 900 elever: «47 par sportssko, 33 T-skjorter, 27 shortser, 17 joggebukser, 18 hettejakker, seks sekker og bager, 14 skjerf, en kjole, diverse langbukser, en mobil, dyre parfymer, 20 håndklær, ni paraplyer, ti par hansker, tights og ni ytterjakker. Det var også en koffert, pels, skateboard, to capser, en maske, ti drikkeflasker og seks par skinnsko/støvler».

Landgraff har prøvd å gjøre et anslag, og hevder gjenstandene har en minsteverdi på 120.000 kroner. Hvis alle elever på videregående skoler i Norge kaster like mye klær så vil dette en verdi på 20-30 millioner kroner hvert år.

Tekstilbransjen er fortsatt en verstingbransje, og miljøtilpasning av klærne er på langt nær tilstrekkelig, men Svanemerket gjør imidlertid sin del, og tekstilbransjen er blant de bransjene som fanger størst interesse. Her, som ellers, må man både redusere forbruket og gjøre miljøriktige valg. I dag har vi miljømerket mer enn 1200 tekstilprodukter (unike varenavn):

• 258 barneklær inklusive bodies, luer, gensere, jakker, bukser og shorts.

• 425 voksenklær inklusive jeans, gensere, skjorter, undertøy og bluser

• 323 proffe klær inklusive arbeidsklær til helseinstitusjoner, kjøkken og restaurant, gensere, t-skjorter og bukser, dyner og puter

• 236 hjemtekstiler inklusive sengetøy, duker og servietter, dyner og puter, gardiner, pledd/sengetepper, og pynteputer

• 83 tekstilfiber, garn og metervarer

Miljømerking sertifiserer klær

Barkha Agrawal arbeider med søknadsbehandling hos Miljømerking i Norge. Våren 2019 var hun på kontrollbesøk på fem ulike tekstilfabrikker i Bangladesh, nemlig:

• Masco Industries ltd, som leverer t-skjorter, tank topper, leggings og nattøy til H&M, Zara, Cubus, Debenhams, C.A, Lindex og Kappahl

• Yunusco BD ltd som leverer strikket undertøy til både menn og kvinner til M&S, Cubus, Next, Triump, Undiz og Springfield

• Shasha Denim Ltd som leverer vevet denimstoff til M&S, Zara, C&A, New Look, Jack & Jones; Dressmann og Gina Tricot.

• Alema Textile ltd som leverer t-skjorter, topper, leggings og nattøy til Pieces, LBB, Only & Sons og Jack & Jones

• Shabab Fabrics ltd som leverer frottéhåndklær, badekåper og badematte samt vevde frottéhåndklær til Jysk og Kid

Disse virksomhetene har nærmere 13 000 ansatte og omsetter for mer enn 2,3 milliarder kroner. På sin intense kontrolluke rakk Barkha å sjekke følgende aspekter hos de ulike aktørene:

Sporbarhet på kjemikalier og ferdig produkter

Sying Tekstilkutting

Renseanlegg

Fotos: Barkha Agrawal



Jeg stilte Barkha følgende spørsmål:

Hvorfor gjennomfører Miljømerking kontrollbesøk? Blir vi tryggere av det, eller klarer produsentene å lure oss?

Vi gjennomfører kontrollbesøk på produksjonssteder før lisens innvilges, for å sjekke om alle kravene som er dokumentert egentlig oppfylles ved produksjonen. Jeg føler meg ganske trygg etter besøket, siden vi er veldig nøye med kontrollen. Vi sjekker alle prosesser (spinning, veving, farging, sying, vasking, etterbehandling, pakning og utslipp ved renseanlegg) som er involvert i produksjonen, fra råvarer til helt ferdig pakket produkt. Sporbarheten av råvarer og kjemikalier er veldig viktig for at et produkt kan bli svanemerket, kun godkjente råvarer, leverandører og kjemikalier må benyttes i produksjonen av Svanemerkede produkter. Det kan hende at det er en del lureri denne bransjen, men etter å ha fullført en så grundig kontroll, føler jeg meg ganske trygg. Språk og kulturkunnskaper om Asiatiske produksjonsland er en fordel for meg ved slike besøk.

Hva er etter ditt syn de viktigste effektene av å svanemerke tekstiler? Hva gjør deg mest stolt?

Tekstilbransjen er en av de største miljøverstingene nå for tiden, og de viktigste effektene som jeg ser er at produksjonen av svanemerkede produkter belaster natur og miljø minst mulig. At det er minst mulig risiko for helseplager for den som skal ha tekstiler helt inn på huden og for dem som jobber i produksjonen. Jeg er veldig stolt av jobben jeg gjør når jeg ser at barna mine går ut i butikken sammen med meg og ser etter miljømerkede produkter når de skal handle til seg selv også. Budskapet til verden har allerede nådd frem, i og med at neste generasjon har begynt å gjøre riktige valg både for seg selv og for miljøet.


2019 Det beste året

Dette året er det beste i vår historie. Aldri før har vi hatt så mange produkter sertifisert, har vi hatt effekt i så mange land, vært så mange ansatte, behandlet så mange søknader, arbeidet med flere produktgrupper eller hatt så overveldende mye arbeid med å revidere våre kriterier. Aldri før har vi fått så mange konkrete henvendelser fra forbrukere og profesjonelle innkjøpere. Dette kapitlet har det vært en glede å skrive, selv om det gir en bismak i at miljømerkingens suksess skyldes en begredelig global miljøtilstand. Men bevisstheten og endringsvilligheten i den globale befolkningen har aldri vært større. Det kan vi i hvert fall feire!

Tallenes tale

Alle parametere peker i positiv retning unntatt den gjennomsnittlige levetiden for våre kravdokument som er over 5 år. De fleste er enige i at det er i overkant lenge. Miljømerking har lenge hatt ambisjoner om å forenkle og forkorte, men kravdokumentene inneholder i gjennomsnitt flere krav enn noensinne tidligere. Dette har sin naturlige forklaring, da «verden» stadig blir klar over nye miljøaspekter og nye kjemikalier som Miljømerking må ta hensyn til. Heldigvis er vi nå i en prosess med digitalisering som skal kunne effektivisere både kravutvikling og søknadsbehandling. Mer om dette under.

Men først og fremst er vi, i samspill med EU Ecolabel som vi også administrerer, en miljøsuksess. Forbrukere og innkjøpere kan velge mellom nærmere 39 000 ulike varer og tjenester med Svanemerket i Norden (hvorav 14 000 tonerkassetter) innenfor 60 bransjer. Om vi inkluderer EU Ecolabel, er tallet over 45 000 i mer enn 75 bransjer (Svanemerket og EU Ecolabel stiller for en stor del krav til de samme bransjene). Ved årets slutt vil det vise seg om omsetningen av varene har steget på samme måte.

[image: Image]
På Nordisk Miljømerkings intranett er aktiviteten oppsummert i noen sentrale tall.



Oversikt over utviklingen i antall lisenser i Norden. Antall lisenser passerte 500 i 1995, 1000 i 2000, 2000 i 2010 og nå i 2019 ligger på 2 500.

Men én lisens kan omfatte større eller mindre antall produkter slik at antall varer og tjenester er mer interessant. Og på neste side følger statistikken over de 38.715 enkeltproduktene som i august 2019 sikret effekten av miljømerket Svanen.

Utvikling i antall lisenser 1990-2019

Oversikt over utviklingen i antall lisenser i Norden. Antall lisenser passerte 500 i 1995, 1000 i 2000, 2000 i 2010 og nå i 2019 er antallet 2 500.





	GRUPPE
	PRODUKTGRUPPE
	ANTALL PRODUKTER



	8
	Tonerkassetter
	14 101



	26
	Rengjøringsmidler
	2 892



	90
	Kosmetikk
	2 093



	96
	Innendørs maling
	1 879



	29
	Gulvbelegg/gulv
	1 715



	39
	Tekstiler
	1 588



	5
	Mykpapir
	1 535



	55
	Hotel, restaurant og konferanse
	1 216



	31
	Møbler
	1 195



	44
	Kopi og trykkpapir
	1 130



	83
	Mikrofiber
	867



	97
	Kjemiske byggprodukter inkl utendørs maling
	849



	80
	Maskinoppvaskmiddel proff
	746



	93
	Tekstilvaskemidler proff
	746



	6
	Tekstilvaskemidler
	683



	23
	Sanitetsrengjøring
	591



	88
	Levende lys
	564



	13
	Bil og båtpleiemidler
	548



	41
	Trykkerier
	365



	25
	Håndoppvaskmiddel
	358



	15
	Kontormaskiner
	268



	49
	Fett-tett papir
	268



	17
	Maskinoppvask og tørremiddel
	265



	57
	Kontor og hobbyartikler
	190



	95
	Leker
	189



	74
	Bilvaskehaller
	181



	78
	Ovner
	169



	79
	Dagligvarebutikker
	169



	73
	Utemøbler
	158



	1
	Engangsbatterier
	145



	47
	Engangsartikler i kontakt med mat
	134



	76
	Rengjøringsfirma
	126



	89
	Bolig og bygg
	123



	10
	Bygningsplater
	114



	70
	Rengjøringsmidler for næringsmiddelindustrien
	93



	71
	Lyd og bildeapparater
	87



	65
	Industriell rengjøring
	70



	75
	Vaskeri/tekstilservice
	65



	62
	Vinduer
	60



	63
	Avisningsmidler
	38



	87
	Opptenning
	37



	98
	Medisinske engangsartikler
	26



	101
	Investeringsfond
	22



	86
	Holdbart trevirke
	20



	99
	Flytende og gassformig drivstoff
	11



	59
	Varmepumper
	8



	100
	Kaffetjenester
	8



	30
	Oppladbare batterier
	4



	40
	Maskiner for park og hage
	4



	19
	Kompostbeholdere
	1



	52
	Avløpsfrie klosettsystemer
	1



	 
	SUM
	38 715




Miljøeffektene av lisensene er på ingen måte 1 til 1. Et hotell med et lisensnummer utgjør en mye større belastning enn en lisens for en bygningsplate med lav omsetning. Tjueto investeringsfond som inkluderer investeringer på mer enn nitti millarder kroner medfører naturligvis en ekstremt større belastning enn tjueseks medisinske engangsartikler. Og hva er da mer naturlig enn å dvele enda litt ved miljøeffektene av Svanemerket, selv om disse er beskrevet i mange kapitler allerede.


Mer om miljøeffekter

Vi kan måle og indikere effektene av miljømerking på flere måter. En metode er å beskrive antall merkede produkter, omsetningen av disse og markedsandeler. En annen er å måle utslippstall og forbrukstall. Enda bedre er det om man kan kartlegge målbare forbedringer i miljøtilstanden. Det vil si surhetsgaden i avløpsvann, redusert global middeltemperatur, mindre avgassing i innemiljø og bedret helsetilstand for mennesker, dyr og andre levende organismer. Her kreves et lengre svar, i flere deler. Første del av svaret er at Miljømerking har gjort en samlet kartlegging innenfor utvalgte produktgrupper, men det begynner å bli en stund siden, nemlig i år 2000. Til gjengjeld var det en faglig god vurdering som bør leses på nytt.

Endring i forbruk og utslipp

Det er enklest å måle de direkte effektene av Miljømerking innenfor tjenesteområdene, der leverandørene måler forbrukstall som energiforbruk, vannforbruk, forbruk av rengjøringsmidler, drivstoff og andre insatsfaktorer. Her ser man fra de årlige rapportene at forbruket minsker. Også innenfor vareområdene der man krever forbrukstall, som energiforbruk for produksjon av bygningsplater og utslipp fra papirproduksjon kan man kan beregne forbedringen i forbruk og utslipp ganske nøyaktig.

I kapitlene 2005 Klimakrav og 2005 «En jeskla kjekke kar» fra Jørpeland, er noen av de mange klimarelevante resultatene listet. Et eksempel fra en annen bransje er rengjøringstjenester, der ett svensk firma sparte ressurser i forbindelse med at de innfridde Svanekravene. Hvert år rengjør Lund University Service et område som tilsvarer 5 200 fotballbaner i universitetets lokaler. Da personalet begynte å jobbe i henhold til svanekravene for flere år siden, ble både valget av og mengden rengjøringskjemikalier påvirket. Forbruket ble redusert med hele to tredjedeler, noe som tilsvarer mer enn 4 000 liter rengjøringskjemikalier.68

Lilleborg har redusert størrelsen på tekstilvaskemidlet Omo Color til halvparten i løpet av de siste tjue årene, de har kuttet ut skadelig parfyme, konserveringsmidler og de giftigste vaskestoffene. Den miljøtilpasningen som en kjemikalieleverandør må gjøre for å kunne levere til en vaskemiddelprodusent som selger i Norden, vil også påvirke langt større leveranser enn bare til denne ene produsenten. Da en møbelprodusent bytter ut en kjemikalie for overflatebehandling av tre eller metall med en bedre, påvirker det ofte hele produksjonen, ikke bare den svanemerkede delen av produksjonen. Når dagligvarekjedene for femten år siden begynte å dekke til kjøle- og frysediskene for å kunne svanemerke sine butikker, så gjorde de dette i alle sine butikker, ikke bare de svanemerkede. Ikke alle butikkene har beholdt Svanemerket, men effekten av vårt arbeid er fortsatt like stor.

Detaljene

Det blir vanskeligere jo lenger ned i detaljene man ser. Hva med for eksempel effekten redusert forbruk og utslipp har på vannlopper og fisk i vassdrag, og på mennesket som spiser fisken? Det er enkelt nok, i hvert fall for en som fikk bestått i naturfag, å forstå at giftige stoffer i avløpet vil påvirke overlevelsen og levetiden til fisk og sjødyr, men å måle hvor stor effekt man oppnår er en helt annen utfordring. Det er et faktum at miljømerking må dele æren for produktendringer med andre virkemidler i forbindelse med miljø- og helsetilpasning og dessuten et sett med andre virkemidler som leverandørene benytter for å selge produktene.

Vi vet altså ikke hvor mange flere fisk og vannlopper som overlever fordi Unilever har miljømerket sin vaskemidler. Vi vet ikke hvor mange kg CO2 vi har spart atmosfæren for på grunn av kravet om resirkulert plast og metall i svanemerkede møbler. Vi vet ikke hvor mange tonn med plast som har blitt spart på grunn av kravene til emballasje. Svanemerket eksisterer ikke i et vakuum.

Støtte fra den svenske kjemikalieinspeksjonen

Man kan alternativt finne god støtte i andres omtale og kartlegginger av ordningen. På Nettsiden Miljö och Utveckling fra 2018, forklarer den svenske kjemikalieinspeksjonen at de får god drahjelp fra miljømerkeordninger:69

Miljömärkningar av konsumentvaror som kläder och hemelektronik omfattar i dag hundratals kemiska ämnen som inte är reglerade i lagstiftningen. Det visar en kartläggning av kemikaliekrav i miljömärkningar som Kemikalieinspektionen genomfört.

Farliga ämnen som i dag inte är förbjudna kan förekomma i olika varor och produkter som vi omger oss med i vardagen. Den nya kartläggningen av miljömärkningar ger värdefull information om vilka ämnen som kan behöva regleras i lagstiftningen, säger Erik Gravenfors, utredare på Kemikalieinspektionen. Studien om miljömärkningar är den första i en serie rapporter som Kemikalieinspektionen tar fram inom ramen för kartläggningsuppdraget.

I rapporten finns beskrivningar av frivilliga begränsningar för kemikalier i varor och produkter som miljömärkningar och andra kravställare har gjort. Totalt ingår 69 dokument med kemikaliebegränsningar från 18 olika kravställare i kartläggningen. Det görs inga jämförelser mellan olika märkningar i rapporten.

Resultatet är tänkt att ge vägledning om vilka ämnen som kan behöva prioriteras i arbetet med att utveckla kemikalielagstiftningen och andra regleringar. Sex olika typer av produkter och varor har ingått i kartläggningen. Dessa är möbler och byggvaror, kem-tekniska produkter, kosmetiska produkter, textil och läder, elektronik och pappers-, kontors-, leksaks- och förpackningsartiklar.

– Poängen med miljömärkningar är att ställa hårdare miljökrav än vad som finns i lagstiftningen. I miljömärkningar finns ofta större möjligheter att begränsa hela grupper av ämnen av försiktighetsskäl, säger Erik Gravenfors.

Samle eksempler

Miljømerking kan velge å ta æren for alle produktendringer før og under prosessen med en svanemerking, og slik sett gjøre analysen enklere. Men det er et ganske formidabelt arbeid å kartlegge hva slags endringer som er gjort ved nærmere 2 000 produksjonssteder i 45 forskjellige land verden rundt, i tillegg til endringer i valg av underleverandører til disse. Da vil man måtte kartlegge titusentalls leverandører. Men vi kan ta stikkprøver, og få en indikasjon.

Vi har et enormt antall eksempler og gode historier om forbedringer. Mange av dem har vi skrevet artikler og pressemeldinger om, men ingen har laget en samlet rapport. Jeg tror at de forsøkene vi har gjort på å kartlegge de samlede miljøeffektene av Miljømerking har vært mindre vellykket på grunn av en viktig egenskap ved vår organisasjon og menneskene som arbeider her: behovet for sikkerhet. Vi sier ikke noe, før vi er 100 prosent sikre på at det er riktig. Vi sier ikke at noe er fritt for miljø- og helsefarlige stoffer, selv om andre sier det. Vi sier at det er minimalt med miljø- og helsefarlige stoffer, eller vi sier at vi kan garantere at de og de stoffene, de ikke er benyttet i produksjonen av Svanemerkede produkter. I tillegg sier vi at en forbedring er Svanemerkets fortjeneste bare i er tilfeller der vi kan bevise at vi har æren alene.

Det er mange grunner til at det er vanskelig å kartlegge effektene av miljømerking, men jeg tror man nøler med å prøve på nytt fordi oppgaven er så overveldende, og fordi man stiller (for) strenge krav til vitenskapelighet. Mitt forslag er at vi prøver igjen og bruker en annen metode. En person kan få som oppdrag å samle tusen godt dokumenterte eksempeler på forbedringer. Disse kan hentes fra våre nyhetssaker, arkiver og intranett – på nordisk nivå. Jeg tror det vil overbevise alle om at miljømerking fungerer. Vanlige folk forholder seg ikke til vannlopper og EC-50, CO2-ekvivalenter eller anaerob nedbrytbarhet i resipienter. De vil høre en god og troverdig historie. Svanemerket kan gi dem tusen!

Norges største offentlige innkjøper bruker Svanemerket

Sykehusinnkjøp inngår store og små avtaler for alle sykehus i Norge, og har i år innkjøpsbudsjett på nærmere 30 milliarder norske kroner. Fra og med mai i 2019 benytter organisasjonen offisielle miljømerker som Svanemerket, som sitt viktigste miljøverktøy for nærmere 300 av 3 300 vare- og tjenestekategorier.

Tirsdag 7. mai 2019 vedtok ledergruppen i Sykehusinnkjøp en gjeldende miljøpolicy for anskaffelser. Målet med denne er at Sykehusinnkjøp skal være forutsigbar på aktuelle og kommende miljøkrav og -kriterier. Samtlige anskaffelser skal vurderes opp mot foretakets miljøpolicy, som er formulert slik når det gjelder bruk av miljømerker

«Sykehusinnkjøp skal benytte type 1-miljømerker i anskaffelser hvor det er relevant. Hvilke produktgrupper som er relevant fremgår av Annex 1 Miljømerker. Type 1-miljømerker, basert på ISO14024, har et livssyklusperspektiv. Annex 1 Miljømerker er et levende dokument som følger utviklingen av kriteriesett. Stiftelsen Miljømerking bistår med oppdatering av dokumentet for å hjelpe helseregionene med å møte medlemskapsforpliktelser gjennom Nettverk for miljømerket innkjøp.

Som hovedregel, skal type 1-miljømerker stilles som obligatorisk krav. Obligatoriske krav bør ikke stilles uten kjennskap til markedssituasjonen. Brukes miljømerker som kontraktskrav, skal tidsperiode for å oppnå lisens settes fra kontraktsignering. Anbefalt tidsfrist er seks til tolv måneder. Det gir tid til interne forberedelser hos valgt leverandør. Benyttes miljømerker som evalueringskriterium, eksempelvis hvor det er få tilbydere som har lisens, brukes anbefalt vekting i Annex 1 Miljømerker. I annexet står miljømerker listet som krav for 287 av 3 331 produkttyper.»

Tirsdag 7. mai 2019 vedtok ledergruppen i Sykehusinnkjøp en gjeldende miljøpolicy for anskaffelser. Målet med denne er at Sykehusinnkjøp skal være forutsigbar på aktuelle og kommende miljøkrav og -kriterier. Samtlige anskaffelser skal vurderes opp mot foretakets miljøpolicy.



Storsatsing på kundefokusert modernisering og digitalisering

Skrevet av Mette Wegger, leder Porteføljestyring og Prosjektleder, Strategisk virksomhetsutvikling

Bakgrunn

Markedet har endret seg vesentlig de siste årene. Behovet for dynamikk rundt forretningslogikk, kundekommunikasjon og rapportering, samt krav til digitalisering er stort. Det er viktig å legge til rette for en fleksibilitet som møter vår fremtidige strategi. Nordisk Miljømerking ønsker å bli en mer kundeorientert, kvalitetssøkende og lærende enhet med effektive arbeidsprosesser og arbeidsflyt som understøttes av moderne teknologi på tvers av landene. Dette vil også gjøre Miljømerking til en fremtidsrettet og attraktiv arbeidsplass.

Ved årsskiftet 2017/2018 startet, med ekstern leverandørbistand, et omfattende arbeid som inkluderte nordiske strategiske prosjekter, bruk av moderne smidige arbeidsmetoder og løsing av oppgaver i kryssfunksjonelle prosjektteam.

Skape på nytt

I 2018 gjennomførte prosjektet ReInvent åtte delprosjekter:

• Utvikle Return on Investment (ROI) beregningsverktøy og beste praksis for bedre å kunne prioritere kriterieutvikling i de bransjer og områder hvor Svanemerket kan bidra til en forskjell

• Arbeid med å beskrive hvilke fordeler de ulike leverandørbransjer og innkjøpere/forbrukere har av merkeordningen, da dette øker interaksjonen mellom eksisterende og potensielle kunder og styrker kriterieutviklingen

• Forenklet og mer kundeorientert bakgrunnsdokumentasjon (bakgrunnsdokumenter)

• Etablering av kryssfunksjonelle team i produktutviklingen for å sikre at alle deler av organisasjonen bidrar til suksessfull utvikling og lansering

• Salgs-og markedsføringsverktøy for å forbedre markeds- og kundekommunikasjon i forbindelse med lansering av nye kriterier

• Endret høringsprosesses for å skape et høyere engasjement hos kunder og øvrige interessenter tidligere, bedre og mer effektivt

• Endret NMN godkjenningsprosess for raskere å kunne gjennomføre godkjenning av nye kriterier uten reduksjon av kvalitet


En av arbeidsgruppene gjennomfører en workshop i forbindelse med ReInvent.

En av arbeidsgruppene gjennomfører en workshop i forbindelse med ReInvent.

Digitalisering av krav og søknadsprosess

I begynnelsen av 2019 ble prosjektet ReDigit igangsatt. Målet er å gjøre kravene mer tilgjengelig for søkere og å gjøre søknadsprosessen enklere, mer effektiv og brukervennlig.

Miljømerking har etablert tusenvis av krav innenfor 60 av det vi i dag kaller bransjeområder, som har fått hvert sitt miljøkravdokument. Bransjene omfatter mer enn 250 produkttyper. Når vi er klare til å ta imot og behandle søknader i vår nye digitale løsning i 2020/2021 vil alle krav, produktgrupper og tilhørende informasjon bli samlet på et sted og det samme kravet vil, som hovedregel, hentes fra samme digitale adresse, uavhengig av for hvilket produkt det skal benyttes. Den nye digitale plattformen vil også gjøre det enklere å etablere miljømerkingskrav for nye produkttyper basert på materiale og prosesser som det allerede er etablert miljømerkingskrav for. Målet er selvfølgelig å oppnå større miljøeffekter med mindre ressursbruk.

Den nye digitale plattformen vil medføre forenkling ved at de aktørene som søker om Svanemerket vil, gjennom en søknadsportal, møte et brukergrensesnitt som er bedre tilpasset de enkelte produkttyper. Man skal slippe å lese mer informasjon enn man behøver, søkere skal bare forholde seg til de kravene som er relevante for deres produkt, med den materialsammensetningen og produksjonsprosessen nettopp det produktet har. I tillegg vil tilbakemeldinger, veiledning og godkjenning fra Miljømerkings saksbehandlere utføres gjennom den samme digitale plattformen. Dette vil spare tid, penger og bekymring både for søkere, saksbehandlere og administrasjon.

Har vi fortsatt støtte fra Nordisk ministerråd?

I 2018 publiserte våre nordiske fødselshjelpere, Nordisk ministerråd rapporten:

De nordiske lande i den grønne omstilling – mere end naboer. Strategiske anbefalinger for det nordiske miljø- og klimasamarbejde frem mod 2030 Rapporten var skrevet av den tidligere norske klima- og miljøminister Tine Sundtoft. Her fastslår Ministerrådet at Svanemerket bør bli et enda mer betydningsfullt virkemiddel fremover. Se bare:

Nordisk ministerråd har intet decideret ministerråd eller nogen arbejdsgruppe for forbrugerspørgsmål, og forbrugermyndighederne deltager – med få undtagelser – ikke i det nordiske miljø- og klimasamarbejde. Fra ministerrådets perspektiv må miljømærkningen Svanen være den mest effektive og velfungerende måde at opnå resultater på dette område. Miljømærkning er også en del af erhvervslivets grønne indsats. Derfor er erhvervssektoren i ministerrådet en oplagt samarbejdspartner angående Svanen.

Det nordiske miljø- og klimasamarbejde bør fortsatt spille en aktiv rolle i at støtte og styrke Svanemærket, så dets rolle bliver endnu stærkere, hvad angår stimulering af bæredygtigt forbrug. Dette kan gøres på mange måder og på mange forskellige planer.

Nordisk ministerråds rapport: Strategiske anbefalinger for det nordiske miljø- og klimasamarbejde frem mod 2030.



• For det første bør den nordiske miljø- og klimasektor fortsat støtte og samarbejde med den nordiske Svanemærkeorganisation om strategisk udvikling af Svanen. Flere skal købe svanemærkede produkter, flere svanemærkede produkter skal findes på markederne, og der skal findes flere produktgrupper, hvori svanemærkede produkter indgår. Ydermere er en gennemgribende digitalisering af Svanen nødvendig for at ruste Svanen til en digital verden.

• For det andet kan det nordiske miljø- og klimasamarbejde styrke Svanen ved at fremme miljømærker i regi af offentligt indkøb. I 2017 publiceredes nordiske retningslinjer for fortolkning af EU’s nye direktiv om offentligt udbud fra 2014 specifikt angående brugen af miljømærker i EU- udbud. Sammen med flere andre nordiske projekter om grønt indkøb giver disse retningslinjer en god basis for videre arbejde for at fremme brugen af miljømærker, herunder Svanen, i offentlige indkøb.

• En tredje måde, det nordiske miljø- og klimasamarbejde kan bidrage til Svanemærket på, er ved at undersøge mulighederne for at opbygge et positivt prisincitament for miljømærkede produkter. Miljørigtigt forbrug bør være nemt, enkelt og økonomisk lønsomt, for at man for alvor kan høste effekten af forbrugernes vilje til at omstille sig.





Tidslinjen for Svanemerket



 

1989

Det nordiske ministerrådet (de for forbrukeransvarlige ministrene) beslutter den 6. november gjennom skriftlig prosedyre, å innføre en harmonisert, frivillig og positiv nordisk miljømerking.

1990

Det opprettes sekretariater i Finland, Sverige og Norge. Ti ansatte fordelt på hele Norden. Starter utvikling av miljøkrav. Miljømerking mottar 100 søknader i løpet av en to måneders periode. Femten produktgrupper vurderes for svanemerking.

1991

Mange bransjer nøler med å søke. Miljømerking kritiseres for å bruke for lang tid. Kriterier utvikles for finpapir, batterier, oppvaskmaskiner og sagkjedeolje. Metsä Serla, Kangas fabrikker får den første svanelisensen – for kopipapir.

1992

Det blir vedtatt miljømerkingskrav for tekstilvaskemiddel og tonerkassetter, båtmotorer og oljebrennere. Flere miljømerkingslisenser tildeles tonerkassetter og papir. De første svanemerkede tekstilvaskemidlene kommer i butikkene.

1993

Det finnes nå 14 miljøkravdokumenter. Omo Color vaskemiddel blir miljømerket.

1994

Kopipapirkriteriene blir en suksess, mens mykpapirprodusentene boikotter merkingen og Naturskyddsföreningen forlater styret i Miljömärkning i Sverige. Et verdensomspennende nettverk for miljømerkeordninger, «GEN», blir opprettet.

1995

Femten av de største papirindustrikonsernene tilbyr ulike svanemerkede papirkvaliteteter. SFS Miljømerking i Finland blir hovedkontor for EUs miljømerke Blomsten for en toårs-periode. Fem ulike leverandører tilbyr miljøgodkjente bygningsplater, Pergo først på gulvbelegg. Totalt finnes det nå 31 miljøkravdokumenter og 750 lisenser for svanemerkede produkter i Norden.

1996

I Sverige sender Svanemerket reklamefilm med tre blad Svan på svensk TV4. 96 prosent av svenskene gjenkjenner merket. Miljømerking etableres på internett. Kriterier utvikles for skrivere/fakser og skriveredskaper. Flere rengjøringsmidler i dagligvarehandelen blir merket. Siemens først med Svanen på PC. Det danske Folketinget går inn for at Danmark blir med i Nordisk Miljømerking.

1997

Husqvarna og Stiga opplever suksess med merkede gressklippere. Kriterier for trykksaker blir en suksess med mer enn 100 lisenser i Norden. Lilleborgs første svanemerkede produkt til proffmarkedet lanseres.

1998

Kriterier utviklet for varmepumper. Bredt utvalg av svanemerkede kopimaskiner, PC er og datamaskiner. Stadig flere miljømerkede vaskemidler og husholdningspapir. Reklamefilmen «Vi har en dröm» på finsk TV vekker oppsikt. Første lisens til såpe/sjampo gis i Danmark.

1999

Miljømerking går inn for miljømerking av tjenester, med hotellkriterier som første steg. Kriterier for bildekk og industriell rengjøring. Gålå, Scandic Skøyen og Sånga Säby først med Svanemerket hotell. Flere hundre tiåringer danner en levende svanelogo i forbindelse med Svanens tiårsfeiring i Grøna Lund.

2000

Sterk økning i antall trykkerier med svanemerkede trykksaker. Flere typer sjampo og såper miljømerket i Norden. Resultater fra selvevaluering foreligger.

2001

Innføring av krav om bærekraftig skogbruk fører til at mange papirprodusenter «boikotter» Svanen. Store aktører i papirindustrien forlater Svanemerket og fokuserer på ISO14001/ EMAS.

2002

Kriterier utvikles for dagligvarebutikker. Svanemerket har egen scene i Almedalen på Gotland under politikeruken, hvor svenske barn stiller tøffe miljøspørsmål til Alf Svensson og Göran Persson.

2003

Svanen slår Nokia på hjemmebane i undersøkelse om varemerkers anseelse. Nord-Europas største hotell, Radisson SAS Plaza Hotell i Oslo, svanemerkes. Svanemerket er nummer 6 blant de mest troverdige varemerker i Finland.

2004

Scandickjeden bestemmer seg for å miljømerke alle sine hoteller. De første fire dagligvarebutikker blir Svanemerket. WPT/Kebony først med Svanemerket på holdbart trevirke. Atlas Copco svanemerker kompressorer. Svanen utvikler miljøkrav til kosmetiske produkter, og første lisens gis til solkrem fra Persano i Danmark. Første lisens for ovner gis til Varde Ovne.

2005

Svanemerket feirer 15 år. Miljømerking går fra merking av trykksaker til miljømerking av hele trykkerier. 38 000 poser med produktprøver delt ut til nybakte foreldre i Norge.

2006

Kampanje som forteller at miljømerking er et klimatiltak. Klimadebatten tar fart og det er stor pågang fra produsenter som vil ha Svanen. Miljømerking utvikler miljøkrav til restauranter.

2007

Første svanemerkede vinduer, mikrofiberkluter, restauranter og lekeapparater.

2008

Svanens innkjøperklubb/Nettverket blir etablert i Norge og Sverige. Første svanemerkede oppvaskmaskiner, stearinlys og industrielle rengjøringsmidler. Kriterier vedtas for kjemiske byggprodukter: Lim, fugemasse, sparkel og utendørsmaling.

2009

Noen av de nye produktene: Jordan mikrofiberkluter, Beckers utemaling. Miljømerking har 100 ansatte i hele Norden.

2010

Svanemerket feirer 20 år. Ordningen har 65 miljøkravdokumenter. Det finnes mer enn 8 000 svanemerkede produkter og tjenester i Norden. Lisens nr 2 000 er gitt til Lenovo PC-er. Første lisens på leketøy i Norden gis til den danske produsenten Dantoy.

2011

93 prosent av befolkningen i de nordiske land kjenner Svanemerket. De første svanemerkede produktene innenfor rengjøringsmidler for næringsmiddelindustrien. De største gruppene er trykkerier, dagligvarebutikker og hotell.

2012

Det ble vedtatt nye kriterier for «engangsartikler i kontakt med næringsmidler», og denne produktgruppen omfatter også den tidligere produktgruppen «kaffefilter».

2013

Man mislykkes med å bli enige om kriterier for brød. For Norden totalt var det 2 203 lisenser for Svanemerket ved utgangen av 2013.

2014

God vekst innenfor svanemerkede renholdsbedrifter. Svanemerket forbyr mikroplast. Kährs svanemerker all parkett.

2015

Sterk økning i svanemerkede småhus og leiligheter i Sverige og Danmark. Hey’di svanemerker 21 produkter innen fliselim, fugemasse, sparkel, avrettingsmasse, slemming, murmaling og primer. Sterk vekst også for andre byggevarer.

2016

Nytt innkjøpsdirektiv i EU gjør det enklere for offentlige innkjøpere å bruke Svanemerket og tilsvarende miljømerker som krav. Første svanemerkede bilvaskehall i Norge. Første svanemerkede engangskopp fra finske Huhtamaki. Stor økning i utvalget av svanemerket tekstil.

2017

Verdens første svanemerkede skole bygges. Det vedtas kriterier for svanemerking av investeringsfond og sminke. Pierre Robert lanserer svanemerket ulltøy til barn. Boligleverandøren JM beslutter å bygge bare svanemerkede boliger i hele Norden. København kommune går offensivt ut med miljømerkingskrav til markedet.

2018

Det investeres 80 milliarder kroner i svanemerkede fond. Digitaliseringsprosjektet ReInvent er i full gang. Brand Strategy vedtas som samlet nordisk strategi. The Report presenterer resultatene fra en rekke markedsundersøkelser på miljø (Nordic Swan Ecometer).

2019

Miljømerking i Finland blir uavhengig da det nye aksjeselskapet Miljømerking Finland Ab (Ympäristömerkintä Suomi Oy) etableres. Kriterier for drikkevareemballasje lanseres til stor interesse i markedet. Sykehusinnkjøp velger miljømerking som miljøverktøy nummer 1. Svanemerket fyller 30 år.


Jan Erik Stokke takker av etter 30 år

Det er bare én av de ansatte som har deltatt helt siden Svanemerket ble etablert og han heter Jan Erik Stokke. Før han startet hos Svanemerket arbeidet han i Forbrukerrådet sammen med den første lederen i Norge, Tove Tronstad. De første årene fungerte Stokke, Tronstad, Geir-Olav Fjeldheim og den første sekretæren, Grethe Fjelstad, som entreprenører, kriterieutviklere, kommunikatører, jurister og byråkrater. De deltok i utviklingen av regelverk, tok i mot henvendelser fra interesserte starter arkiveringssystemer, lærte av det tyske Blå Engel og koordinerte arbeidet med Sverige og etter hvert, Finland. De gjorde alt.

Ingen ting er mer naturlig enn å takke mannen med noen bilder som viser mangfoldet i aktivitetene, og engasjementet han har vist. Han har utviklet flere kriteriesett og har vært involvert i kommunikasjon, salg og videreutvikling av ordningen. I tillegg har han vært IKT-ansvarlig i Norge og alltid vært i front på planlegging og gjennomføring av sosiale aktiviteter. Vi takker mannen med de tusen talenter, som nå slutter. Uten ham hadde Svanemerket vært mye mindre, mye tregere og langt mindre moro.

Forfatteren om fremtiden

Hva så med fremtiden?

Jeg klarer ikke tenke på fremtiden uten å minnes den avdøde norske komiker Harald Heide Steen jr. i rollen som «Herr Greppe» i en sketsj med Ole Paus som journalist. Journalisten har oppsøkt Greppe på Oslo Kommunale Sykehus der han er lagt inn etter påkjenningen fra et mislykket ekteskap. Paus får høre en lang klagesang over ekteskapet med Siri Greppe, som hadde: «sølje foran og sølje bak og kvinnekroppen som hovedfag, ved Oslo Universitet, hvor hun forteller det hun vet om kvinnens seksualitet og mannens nederlag.»

På tross av at Herr Greppe ble kåret til Norsk mann 1980 konkluderer han med at det eneste han sitter igjen med er en slåbrok (pyjamas) det står OKS på. Journalisten spør hva Greppe tenker om fremtiden og svaret er kanskje ikke som forventet:

«Ja. Ha. Det kommer vel an på hvordan den blir det!»

Når det gjelder Svanemerkets fremtid vil den garantert preges av en større grad av digitalisering, et prosjekt som allerede er igangsatt, med navnet ReInvent, som er berørt mer utførlig i et eget kapittel.

Systemet vil gjøre det enklere å etablere miljømerkingskrav for nye produkttyper basert på materiale og prosesser som det allerede er etablert miljømerkingskrav for. Målet er selvfølgelig å oppnå større miljøeffekter med mindre ressursbruk.

En annen trend er at det vil utvikles stadig nye systemer, standarder, merkeordninger og dokumentasjonsordninger for miljø- og bærekraft. Her følger utviklingen loven om tilbud og etterspørsel og aldri før har det vært større etterspørsel etter miljøgarantier og miljødokumentasjon.

Jeg tror at den forenklingen som ligger i et merke som Svanemerket vil forbli et viktig redskap både for store og små også i fremtiden. Folk vil alltid ha behov for å kunne velge de mest miljøriktige produktene, og vite at disse er kontrollert av en tredjepart som både har gjennomgått dokumentasjon og gjennomført kontrollbesøk hos produsent.

Det er også svært sannsynlig at det vil skje omorganiseringer, både nasjonalt og nordisk, med ujevne mellomrom. De fleste organisasjoner omorganiserer, kanskje med unntak for politbyrået i Kina. Selv en så liten organisasjon som Nordisk Miljømerking og de nasjonale sekretariatene har gjennomgått utallige små og store organisatoriske endringer.

Man kan alltid diskutere hvor effektivt det er å omorganisere, og det er skrevet atskillige rapporter om temaet. Noen ganger er det ikke sikkert det er sluttresultatet som er viktigst. En organisasjon trenger å ristes, medarbeidere trenger frisk luft som gir plass for nye tanker.

Men som Greppe antyder, ingen vet sikkert hva fremtiden bringer.

Fra tidlig åttitall og helt opp til vår tid har byråkrater, miljøvernledere, lobbyister og organisasjonsmennesker sittet og pratet, mens de har klødd hverandre i hodet. Det var møter, konferanser, seminarer og endringsprosesser med evigheten som perspektiv. Organisasjonsutviklere fortalte oss hvem vi var. Strategieksperter pekte ut kursen og skrev ned strategier. Og en av de gode setningene i mange av de praktfulle dokumentene er «Talk the talk, and walk the walk». Man kan ikke bare peke ut og snakke om en retning man vil gå, man må GÅ strekningen også. Nå har mange begynt Å GÅ!

Mange har lest den boka hvor det forklares hvor forskjellig elefanten ser ut fra ulike vinkler, men det tar tid før viten blir til visdom. Derfor har jeg noen ganger tenkt at det beste styresettet er opplyst enevelde, tildelt på åremål. Men likevel, på tross av eller kanskje like gjerne på grunn av alt dette, tror jeg at i fremtiden vil flere og flere tenke:

• «Enn hvis det hele avhenger av meg?»

• «Enn hvis alle gjorde som meg?»

• «Enn hvis flere venter at jeg skal handle først?»

Jeg sitter på Kaffebrenneriet i Bjørvika og betrakter søppeltømmeren, grønnsakmannen, finansmannen, Venstrekvinnen og kunstnerne. Til og fra arbeid, shopping, ut på tur, dater, bekreftelser. Hva er den viktigste historiene i disse menneskenes liv? Jeg tror at de viktigste historier i våre liv er de historier hvor vi selv er aktive deltakere, hvor vi gjør en forskjell, hvor vi blir sett og gjerne husket for noe vi gjorde.

Vi må lære oss å se de andre, for ellers kan vi ikke forvente å bli sett. Vi må innse vår begrensning, for bedrevitenhet er frastøtende. Vi må lære oss å fortelle enda bedre historier.

Så slutter jubileumsberetningen da, med en omskriving av altmuligmannen Jon Bings kloke ord:

«Svanemerket må gjøre seg fortjent til en plass i den store historien som beskriver et bærekraftig samfunn som folk ønsker å bo i. Først da vil endring skje.»

Disse merker har det til fel-
les at de bevisst bruker den gro-
nen belge. Hva MILJOMER-
KERNE star for er helt opp til
produsenten.

Disse «Piratmerker» kan
mistenkes brukt for 4 selge og
ikke for & informere.

Enkelte eksempler:

1) «Naturelle» deodorant-
spray og form skum (Pierre
Robert) har et bla/grennt kli-
stermerke  med SKADER
IKKE OZONLAGET. Der fin-
nes ingen varedeklarasjon,
kun en advarsel om brennbart
innhold. Alle gassutslipp er
uheldige for miljoet.

2) «RADAR» insektspray er
ogsd merket SKADER IKKE
OZONLAGET. Dette gar kun
pa drivgassen. Her finnes en
varedeklarasjon. Et av de akti-

ve stoffer 1 sprayen er MOTO-
SYKLOR, altsa en klorforbin-
delse. Alle klorforbindelser er
med pé & nedbryte ozonlaget.

3) «Leni Soft Dopapir» er
merket med et stort grent
KLORFRI. Varedeklarasjo-
nen sier: «. . .og dermed har vi
redusert klorforbruken til et
minimum». Altsa er det ikke
klorfritt.

4) «Garniture matpapir» er
HYGIENISK BLEKET. Men
ingen varedeklarasjon fortel-
ler hvori en hygienisk bleking
bestar.

5) «Mathilde matpapir» er
produsert av MILJOVEN-
NLIG PAPIRMASSE. Ingen
varedeklarasjon sier hva en mi-
ljevennlig papirmasse er.

6) «Bon Appetitt matpapir
er bade 1) UBLEKET og 2)
PAPIRET BESTAR AV 100%
RENE CELLULOSEFIBRE
SOM ER HYGIENISK BLE-
KET. Hvordan kand et bade
veere ubleket og hygienisk
bleket?

7) «Leni Kjott & Flsk» tor-

kepapir har grenne traer som
blikkfang. Deklarasjonen er
bleket papir.

8) «Cardine» terkepapir har
en grenn miljedeklarasjon
hvor der stir BLEKET UTEN
KLOR. MILJ@VENNLIG.
Hvorfor kalle det miljedekla-
rasjon og ikke varedekla-
rasjon?

9) «Liberoy» bleier er merket
med grenne treer og har pask-
riften ER LAGET MED OM-
TANKE FOR BARNETS
VELVERE OG FREMTID.
Nar et av de virkelige soppel-
problemer er nettopp engangs-
bleier kan omtanken for bar-
nets fremtid ikke vaere sa stor
som de grenne treer skal f4 oss
til & tro.

10) «kEMO» toilettpapir har
milje og varedeklarasjon un-
der et hvorav det fremgar . . .
TILSETNING, PRODUK-
SION, UTSLIPP IFOLGE
KONSESJON. Ordet milje-
deklarasjon skal skape tillit,
men hvori bestar konsesjonen?
Slike konsesjoner er ofte kom-
promisser og deklarasjonen
sier i grunnen ingen ting.

— Klor er miljevennlig!

Klorbleking er miljgvennlig, ifglge Stiftelsen for miljemerking.
Torsdag legger stiftelsen fram sine fgrste kriteriekrav for kopi-
og kontorpapir. Avgjgrelsen vekker sterke reaksjoner i
miljgbevegelsen.





OPS/images/f0064-03.jpg
Metsi-Serla fick ritt
nyttja miljomarke

m Miljomarkningsnamnden be-
viljade vid sitt mote i gar de for-
sta nordiska miljomaérkena for
papper till finpappersgruppen
inom Metsg-Serla.

De tre produkter som far for-
ses med det nordiska svanmar-
ket ar ett kopieringspapper, ett

tryckpapper och ett konsttryck-
papper.

Miljokriterierna for finpap-
per faststdlldes 1 november av
det nordiska samordningsorga-
net vid Nordiska ministerradet
i Képenhamn. De giller till ut-
gngen av ar 1993.

Miljomark
Det borde kunna hjilpa Vilfirdsstaten
att handskas med sitt minskoklientel
om vi var deklarerade (som maten)
till innehdll i bade kropp och sjal.

Din kropp av Vardcentralen uppsorterad
Din sjil? - Ja, psykologen kan det dir.
Och nir du sen 4r varudeklarerad

du vet en géng for alla vem du ir!

Dessutom vet ock EU-platsenheten
om du idr fagel eller fulan fisk

och kan besitta alla statsimbeten
miljdanpassat och med minirisk.

\{/ EIGERSUND KOMMUNE

SENTRALADMINISTRASJONEN

Tilbud pa levering av kopi-papir
Eigersund kommune ensker 4 inng rammeavtale pa kjop av kopipa-
pir

Varighet ett &r fra avialedato.

Det bes om tibud bade pa "vanlig papir" og p& miljepapir (svanemear-
ket).

Noyaktig kvanta er vanskelig & ansl3, men vi regner med

A4 - hvitt ca 25 paller (6000 pakker)

A3 - hvitt ca 198 pakker

A4 - farget ca 76 pakker, fargevalg kommer vi tilbake til ved
bestilling

Det forutsettes folgende:

- Fri levering av papir til den enkelte etat/skole/barnehage, (for skole-
ne/barnehagene | lopet av desember 1994).

- For skolene vil 0gsa gjelde betaling valgfritt desember 1994/januar
1995 (Regningen ma ogsa kunne "deles’).

Felgende kriterier skal gjelde:

- pris

- kvalitet (miljohensyn)
leveringsstatistikk

- okonomisk fundament

Tiloud leveres innen 4. november 1954

Svanemeerket 25 ar - pa tveers af kanaler

Malet er at age det kvalificerede kendskab til Svanemeerket — Nordens officielle miljigmeerke i 25 ar

Smink kan skada naturen
till och med mer an tvatt-
medel. Trots det begransar
lagstiftningen inte anvand-
ningen av farliga amnen i
kosmetika, sager Sini Sitt-
nikow, marknadsforings-
chef for det nordiska milj6-
market Svanen.

- Kosmetikalagstiftningen
fokuserar pa hilsoaspek-
ter, sdger hon.

Teknokemiskaféreningen
aravannan asikt. Enligtfor-
eningen regleras kosmeti-
kabranschen av en stram
lagstiftning.

- Substansernas miljépa-
verkanreglerasi EU:s kemi-

Anne Kukkohovi, som ar
kand fran programmet Topp-
modell sékes, sager att hon
inte sminkar sig namnvart
pa fritiden men mycket till

fest. FOTO: LEHTIKUVA

